


Ee ee 








By die Poswese as 


Nuusblad geregistreer 


Jaargang LX II 


Amptelike orgaan van die 
Nederduitsch Hervormde 
Kerk van Afrika 


ra 


ET EG 


NUWE KERK VAN RUSKOPPIES TUSSEN DIE BOSVELDBOME 






FEBRUARIE 1972 


Nr. 11 








deur 


(EDMS.) BPK. 


PRETORIASTRAAT 157, SILVERTON 


Telegramme: Diapason. 








FGTE PYP@ORREIS 


Suid-Afrikaanse Orrelhouers 


Ook te Kaapstad, 55-3848; Bloemfontein, 7-4969; Durban, 7-9895; 


Potchefstroom, 7381 en Randburg, 48-3906. 


Telefoon: 76-4844 
























ONS BEVEEL AAN DIE ALOMBEKENDE 


R40 soos goedgekeur deur die Sinode. 





MANS-, DAMES- EN SEUNSUITRUSTERS 


Dippenaar en Reineke 


vir al u benodigdhede in KERKRAADSDRAG, PREDIKANTSTOGAS vanaf 


@ Predikantsbeffies R1.50 elk @ Wit Strikdassies met Band of Vasknyper 
@ Kerkraadspakke klere vanaf R41.50 teen 76c elk. 
@ Dripdroog Hemde vanaf R3.95 elk. @ Wit Dasse (wasbaar) gewoon of met 
@ Oopslaan Plastiese Boordjies 75c. vasknyper R1.50 elk. 
MIN 5% KONTANT KORTING 

POSBESTELLINGS GENIET ONS ONMIDDELLIKE AANDAG 
POSBUS 638, HOEK KERK EN ANDRIESSTRAAT. 
PRETORIA PRETORIA 











LTT ELLIOTT III TT EIIITIIIIITIIIIII 


Die Hervormer, Februarie 1972, bladsy in 


sA 


EE EE MEE EE MEE TE EE IE ME EE EE EE Es MEE EA ME ED MEE ET EE N EE ME am EE EE Ee N EE Er EE ar MEE MEE EE E ESRA 


$ Redakteur: 
le Ds. Joh. Dreyer, 
Van Riebeeckstraat 97, Potchefstroom. 
Redaksie: 
Vroue Rubriek: Mev. Marie Dreyer. 
Eer vormeEer Prof. dr. P. $S. Dreyer; Dr. P. J. T. Koekemoer: 
Prof. dr. J. |. de Wet; Prof. dr. F. J. van Zyl. 
Sekretaris van Redaksie: 


FEBRUARIE 1972 Ds. P. M. Smith, Kompilator Kerklike Publikasies 
en Beriggewing. 


Posbus 2368, Pretoria. 








Inhoud OM DIE LEUEN TE GLO 


Daar is 'n opvallende skerpe teenstelling in hier- 
die eeu van die bestaan van die mensheid. Aan die 


Om die leuen te glo . . . . 1 eenkant pronk die mens met die groot prestasies 
van die wetenskap. Aan die anderkant moet die 
Onderwysbeginsels . . . . . 2 mens hom skaam vir sy morele insinking. Hy wandel 
op die maan bo hom, maar trap ook klei in die mod- 
Brokstukke wat oorbly . . . 5 der onder hom. Aan die eenkant wil hy soos God 
Er EE ER GR 6 wees; aan die ander sak hy laer as die dier. Hy is 
die kroon van Gods skepping, maar hy vertoon meer 
Hosea B72 15 on 6A 10. . . 7 die beeld van die gevalle sondaarmens. In sy strewe 
om ,,mondig” te wees, los van God te lewe, het hy 

Emeritaat ds. en mev. Huyzers . 8 die prooi geword van die vader van die leuen. 
Die apostel Paulus druk dit so uit: ,,hulle het die 
Woord en Eed . . . . . . $ waarheid van God verruil vir die leuen en die skep- 


sel vereer en gedien bo die Skepper.” (Rom. 1:15). 


Ontsnap) uit Kommunistiese land 10 Hierdie woord van die apostel kan in besondere 


Pr en lee ” mate van toepassing gemaak word op die mens van 
ons tyd. Die mens het in sy Godverlatenheid ver- 
Opdrag uitgevoer . . . . . 1 dwaas geword. So erg is dit dat die Nederlandse 
humanis, prof. Huizinga, enige jare gelede al van 
Huisnagmaal en huisdoop . . 13 mening was, dat die feite die stelling regverdig dat 
ons ,in 'n beste wêreld leef.” 
Middaghoogte. . . . . . . 19 In hierdie toestand vier die leuen hoogty. Die 
' diplomasie, die politiek, die handel, die tussen-vol- 
EDEEDRER AD Die N kere-verhoudings, die liefdesverhoudings en so 
Die groot waagstuk 17 meer, is van die leuentaal deurtrokke. ,,Die verbor- 
genheid van die ongeregtigheid is aan die werk”, sê 
Gee! julle vir bulle ||. is die Woord. Daar is magte aan die werk, wat die 
mens voorstoot in hierdie bose rigting. 
Die kinders se Hervormer . . 21 Daar is magte van die duisternis wat soos 'n 
brullende leeu rondgaan om die mens te verslind. 
Lees! Lees! Lees! . . . . . 265 Hierdie antigoddelike magte tree in ons dae op ,,met 


allerhande kragtige dade en tekens en wonders van 
die leuen en met allerhande verleiding van onge- 
regtigheid'”, en dis ongelooflik hoe die leuens geglo 


Van oral oor allerlei . . . . 26 


Amptelike/Doodsberigte/ 


word. 
Memoriam AA AE 27 Daar is die duistere magte wat skuil in die hart 
van die mens en hom voortdurend parte speel. 
Uit ander blaaie '. . 4 . 28 Hierdie magte mislei en bedrieg die mens. Hulle laat 


hom die leuen glo, dat die sonde waartoe hy verlei 
word, hom gelukkig sal maak. In werklikheid is die 
teenoorgestelde waar. Hy word 'n slaaf van sy luste 
en begeertes en hulle verwoes sy lewe. 
Hulle het hom belieg en verlei en hom daartoe 
gebring om goddelike wette te verbreek. 
Jaargang LXII Nr. 11 (] Blaai om 

OM DIE LEUEN TE GLO 


Verbreek 'n mens landboukundige wette, dan is 
die oes 'n mislukking. 

Verbreek 'n mens die boukundige wette, dan 
stort die gebou in. 

Verbreek 'n mens die gesondheidswette, dan sal 
die liggaam daaronder ly. 

So ook, verbreek 'n mens die goddelike wette, 
dan verloor hy sy sieleheil. 

Maar daar is ook nog die Goddelike mag wat 
uiteindelik die mens, na volgehoue verset, oorgee 
aan homself en sy sondige begeertes. Hy wat God 
verlaat, na die woord van Nicolaas Beets, word 
verlaat. 

Dit val op dat die apostel Paulus in sy brief aan 
die Romeine waarin hy ook opkom teen seksuele 
uitspatlikhede, drie keer die woord ,,oorgee” gebruik 
naamlik dat God die goddelose mens, wat die waar- 
heid van God verruil het vir die leuen, oorgegee het 
aan onreinheid (1:24), oorgegee het aan skandelike 
hartstogte (1:26) en oorgegee het aan 'n slegte 
gesindheid om te doen wat nie betaam nie (1:28). 

God laat die mens dan los. Hy laat hom oor aan 
homself en die mens ontvang in homself die nood- 
wendige vergelding van sy eie dwaling (v. 27). 
God stuur die krag van die dwaling om die leuen te 
glo (2 Thess. 2:11). 

Dit is die regverdige vergelding van God vir hulle 
wat die waarheid nie lief het nie. Hy laat dan wat 
vuil is nog vuiler word, en die wat onreg doen nog 
meer onreg doen. 


| Van vorige bladsy 


Luther teken hierby aan dat wanr.eer God in sy 
goedheid straf, dan laat Hy die verkeerde mens nog 
magteloser teen sy eie verbod sondig om hom in 
nog ryker mate met sy straf te tref. God laat hom 
die wrange vrugte pluk van sy eie misdrywe. 

Met die oog op dit alles kan tereg gevra word: 
Is dit nie miskien die toestand wat ons vandag be- 
lewe nie? Is die verwerping van alle gesag, die 
ongebondenheid op seksuele gebied, die rewolusie- 
gees, die gebrek aan eerbied vir die lewe nie die 
gevolg van die gebrek aan eerbied teenoor God nie, 
en dat Hy hulle oorgegee het om die leuen te glo? 
As Israel van ouds gedoen het wat verkeerd was in 
die oë van die Here, het Hy ,,hulle oorgegee aan die 
verhardheid van hulle harte, dat hulle in hulle eie 
planne kon wandel.” 

Sal Hy met die so bevoorregte mens van hierdie 
eeu anders handel? Ons tyd haal die oordeel van die 
Here oor onsself. 

Daar is vir die 20ste eeuse mensheid geen red- 
ding uit sy morele moeras sonder God nie. 

In terugkeer na Hom, wat die waarheid is, daarin 
alleen lê daar redding vir die verdwaasde en ver- 
dwaalde mens uit die besete wêreld van ons tyd vol 
leuentaal en bedrog. 

Die evangelie bring hierdie prediking, die blye 
boodskap van Hom wat die weg, die waarheid en 
die lewe is. En sonder Hom kom niemand tot die 
Vader nie. 

— Joh. Dreyer. 





Die Christelike en Nasionale Onderwysheginsels: 


Amptelike Beleid — Kerklike verantwoording 


1. INLEIDING. 


Die Minister van Nasionale Opvoeding het, soos 
die Hoofwet op die Nasionale Onderwysbeleid van 
1967 voorskryf, kennis gegee van sy beleidsbepa- 
lings. Gemelde bepalings moet vanaf 1 Januarie 1972 
in die skole gevolg word. Kennisgewing dienaan- 
gaande het in die Staatskoerant van 12 November 
1971 geskied. Twee van die bepalings volg uit die 
voorskriftelike beginsels dat die skoolonderwys `n 
Christelike en breë nasionale karakter moet hê. 

Vantevore het die Minister in aansluiting by die 
Wysigingswet op die Nasionale Onderwysbeleid van 
1969, inwerkingtreding van die nuwe reëling van 
onderwysersopleiding aangekondig vanaf 1 Janu- 
arie 1972. Voorskriftelike toewysing van opleiding 
as mede die toepassing van Wetsbepalings om die 

toerusting deur opleiding van die aanstaande onder- 
wyser ingevolge die Christelike en nasionale beleids- 
bepaling, het daardeur geskied. 


2. BELEIDSBEPALINGS: SKOOLONDERWYS. 


Luidens die kennisgewing, het die Minister o.a. 
bepaal: 


Christelike Karakter 


2. Die onderwys in skole wat deur 'n Staatsde- 
partement (met inbegrip van 'n provinsiale adminis- 
trasie) in stand gehou, bestuur en beheer word, 
moet 'n Christelike karakter hê wat gegrondves is 
op die Bybel en wat beslag moet kry — 

















(a) deur godsdiensonderrig as verpligte nie-ek- 
samenvak behoudens paragraaf 3 hieronder; en 

(b) deur die gees waarin en die wyse waarop 
alle onderrig en opvoedingswerk asook administra- 
sie en organisasie behartig word. 

3. By die toepassing van die beleid met betrek- 
king tot die Christelike karakter van die onderwys 
moet die geloofsoortuiging van die ouers en die 
leerlinge geëerbiedig word wat godsdiensonderrig en 
godsdienstige plegtighede betref. 


Nasionale Karakter 

4. Onderwys in skole wat deur 'n Staatsdepar- 
tement (met inbegrip van 'n provinsiale administra- 
sie) in stand gehou, bestuur en beheer of gesubsi- 
dieer word, moet 'n breë nasionale karakter hê wat 
beslag moet kry — 

(a) deur die doelbewuste uitbouing van elke 
leerling se kennis van die vaderland, wat taal- of 
kultuurerfenis, geskiedenis en tradisies, nasionale 
simbole, bevolkingsverskeidenheid, maatskaplike en 
ekonomiese omstandighede, geografiese verskeiden- 
heid en nasionale prestasies insluit; en 

(b) deur hierdie kennis by elke leerling tot be- 
grip en waardering te laat groei deur middel van die 
sinvolle aanbieding daarvan by toepaslike fasette 
van die onderrig van die twee amptelike landstale, 
vaderlandse geskiedenis, burgerkunde en aardryks- 
kunde in die skoolonderwys, en verder deur die 
deelname van leerlinge aan nasionale feesgeleent- 
hede en hul gereeide eerbetoning aan die nasionale 
simbole, sodat — 

(i) dit lei tot 'n gesindheid van patriotisme wat 
gefundeer is op lojaliteit en verantwoordelikheid 
teenoor die vaderland, sy bodem en sy natuurlike 
hulpbronne; 

(ii) elke leerling daardeur 'n gebalanseerde pers- 
pektief sal verwerf; en 

(iii) 'n gevoel van eensgesindheid en samewer- 
king bewerkstellig sal word.” 


3. WETLIKE REELING VAN ONDERWYSOPLEI- 

DING. 

Eerstens is die nasionaal-gekoërdineerde oplei- 
ding dwarsdeur die Republiek ingevolge die Wet 
aldus toegewys: Behoudens uitsondering wat die 
Minister tydelik en voorwaardelik mag toelaat, kan 
die opleiding van blanke persone as onderwysers 
vir sekondêre skole vanaf gemelde datum slegs aan 
'n universiteit verskaf word; opleiding as onderwy- 
sers van primêre en pre-primêre skole word aan 'n 
kollege of 'n universiteit verskaf. 

Verder moet die opleiding ingerig word sodat, 
onder meer, iemand wat as onderwyser opgelei 
word toegerus word om uitvoering te gee aan die 
Christelike en breë nasionale onderwysbeleid wat 
die Minister bepaal het. 


4. VERDERE IMPLEMENTERING. 


Die Administrateurs doen die stappe wat nodig 
is om die voorskriftelike nasionale skoolonderwys- 
beleid, wat deur die Minister bepaal is, ten uitvoer 
te bring. Die Komitee van Onderwyshoofde (Direk- 
teure van Onderwys) doen aanbevelings by die Mi- 


nister en die Administrateurs oor die wyse waarop 
die nasionale skoolonderwysbeleidsbepalings op ge- 
koërdineerde grondslag uitgevoer kan word. 

Die Administrateurs en die universiteite doen die 
stappe wat nodig is om die onderwysersopleidings- 
beleid ten uitvoer te bring met verantwoording aan 
die Minister. Die Minister, Administrateurs en uni- 
versiteite ontvang daartoe advies op 'n voorgeskre- 
we wyse van aangewese instansies. 

Desbetreffende provinsiale ordonnansies en re- 
gulasies moet aanpas by beleidsbepalings en regu- 
lasies wat die Minister maak. 

Daarmee kom ons eerste nasionale onderwys- 
stelsel in werking. 


5. KOMMENTAAR. 
5.1. Skoolonderwysbeleid. 


5.1.1. Beleidsbepaling: Die Christelike beginsel. 

Die Minister se bepaling het geskied in ongeveer 
90 woorde. Meer as die helfte daarvan is aanhaling 
van of verwysing na die Hoofwet. Verdere inhoude- 
like beleidsbepaling beslaan minder as 40 woorde. 
Hierdie saaklike omskrywing is baie bevredigend. 

Eerstens is die beleidsvoorskrifte algemeen van 
aard soos die Hoofwet verg. Die Interkerklike Komi- 
tee vir Opvoeding en Onderwys, waarin ons saam- 
werk, het met die dankbare begroeting van die 
Hoofwet van 1967, ook verklaar: ,,Die vraag wat 
nou beantwoord moet word is slegs hoe die Chris- 
telike karakter van die openbare skool verder uitge- 
bou moet word en nie hoe dit verder verpartikulari- 
seer moet word nie. Die verdere partikuliere in die 
Christelike opvoeding is eintlik die taak van die 
gesin en die Kerk.” Hiermee is ons dit hartelik 
akkoord. 

Tweedens beliggaam die bepaling ons bestendige 
vaste oortuiging dat die openbare volkskole van die 
Republiek stellig Christelik kan en moet wees. Met 
owerheidsgesag word die dwaling verwerp dat 
neutraliteit uiteraard die openbare onderwys in 
Suid-Afrika aankleef. Daar is alhier geen behoefte 
aan 'n stelsel van besondere staatsondersteunde 
Christelike groeps- of gesindheidskole naas die 
Christelike en nasionale openbare skole by Wet 
ingestel nie. 

Dit pas by die Staat met 'n geestelik-godsdiens- 
tige grondslag dat sy openbare skole aanstaande 
Christenburgers help vorm. 

Derdens word skoolonderwys en skoolopvoeding 
met al die interne en eksterne fasette daarvan 
onafskeibaar saamgevoeg, want dit lui dat die Chris- 
telike karakter ook sy beslag moet kry deur die gees 
waarin en die wyse waarop alle onderrig- en opvoe- 
dingswerk asook administrasie en organisasie be- 
hartig word. 

Vierdens word geloofsvryheid met betrekking 
tot godsdiensonderrig gehandhaaf, wat 'n ou tradisie 
bevestig. 

Ten vyfde laat die opleidingsbeleidsvoorskrif 
blyk dat die Christelike onderwyser die belangrikste 
geag word vir Christelike onderwys. Die onderwyser 
moet toegerus word deur opleiding om die Christe- 
like skoolonderwysbeleid te behartig 

II] Blaar om 


Die Hervormer, Februarie 1972, bladsy 3 


CHRISTELIKE EN NASIONALE ONDERWYSBEGINSELS 


Ten slotte word godsdiensonderrig as skoolvak 
status verleen deur dit verpligtend te stel, dit wil sê 
deel van die gewone onderwys, egter nie as eksa- 
menvak of promosievak nie. 


5.1.2. Beleidsbepaling: Breë nasionale beginsel. 


Ons glo dat die nasionale samelewingsverband 
deur God beskik is, naas gesins- en ander verbande, 
dat dit gegrond is op die Bybel — daarom Christe- 
like en nasionale onderwys. 


Die beleid bepaal dat 'n eie Suid-Afrikaanse 


vaderlandsliewendheid bevorder word sonder n 
sondige enghartige of selfsugtige nasionalisme. 


5.2. REËLING VAN ONDERWYSERSOPLEIDING. 


Die Hervormde Kerk het eenheidsbeheer en op- 
leiding verkies, toegewys aan 'n gesamentlike 
beheerder en uitvoerder (Administrateur en Univer- 
siteit) terwille van eenheid, die gerieflike koërdinasie 
van die opleiding, die aansien van die onderwysbe- 
roep, die werwing van kwekelinge en die voorsiening 
in die onderwysersbehoefte. 


Huidige wetlike reëling bevestig 'n verdeling wat 
'n nadelige uitwerking kan hê. Die nuwe bedeling 
bevorder die peil van opleiding van onderwysers in 
sekondêre skole. Die Minister kan deur gebruik van 
die bevoegdhede wat die Wet aan hom verleen, 
streng optree om die nadele van die voortgesette 
verdeelde beheer teë te gaan en nasionale koërdi- 
nasie te bevorder. 


Vervolgens maak die opleidingsbeleidsbepalings 
die Christenonderwyser, die Christengelowige die 
sleutelpersoon in die Christelike skoolonderwys. 


Ons getuienis was verder deurgaans dat Chris- 
tenonderwysers wel met die nodige voorsorgmaat- 
reëls en verstandhouding sodanig toegerus kan word 
onder die bestande universiteitsbestel. Die Minister 
se stappe bevestig dit. 


6. VERDERE AFWIKKELING — SLOT. 


Ons is dankbaar en tevrede met wat gedoen is 
en met wat in vooruitsig is. Ons wil voortgesette 
samewerking toesê om die nasionale onderwys- 
poging sy volle beslag te laat kry. Ons bid ook vir 
die owerheid en die onderwys. 


— A.J. Nolte (Voorsitter). 


— P. M. Smith (Skriba) 


Die Kommissie van die algemene Kerkvergadering 
Nederduitsch Hervormde Kerk van Afrika 

Nog steeds besware teen die 
skenking van die Wêreldraad van 
Kerke 


Die kerke swyg nog nie oor die 
dwase besluit van die Wêreldraad van 
Kerke om geld te gee aan terroriste 
organisasies, wat tot gewetenssussing, 
,vryheidsbeweginge' genoem word. 

In die ,Lutherischer Rundblick' 1ste 
kwartaal 1971 skryf ds. H. Jochums ʼn 
artikel oor ,Okumene wohin' en maak 
die slotopmerking: Onheilspellende 
vooruitsigte. Daarin skrywe hy om 
onder meer beswaar te maak teen die 
steunverlening van die Wêreldraad 
van Kerke aan die sogenaamde vry- 
heidsbeweginge in Afrika, waarin hy 
Frelimo in Mosambiek as voorbeeld 
stel. Ondersoeke het aan die lig 
gebring, dat sedert die begin van 
die Frelimo-terreur, naamlik die moord 
op die ltaliaanse missionaris, meer 
as 450 misdade gepleeg is (moord, 
marteling, geweldpleging, roof, brand- 
stigting ens.) wat op rekening van 
die organisasie staan. Sulke organisa- 
sies word deur die Wêreldraad on- 
dersteun. Hy vind hierdie saak des 
te ernstiger, omdat die Wêreldraad 
ternouernood durf te praat oor enige 
ondersteuning van die onderdruktes 
in kommunistiese lande. 

Uit: ,,Gerouw” oorgeneem. 





4 
Hoe veilig is 
u Gesin? 










Laat 
RENTMEESTER 

u help om 
volkome rekenskap 
te gee van u 
rentmeesterskap 


VERSEKERAARS BEPERK 

BROKSTUKKE WAT OORBLY 


Markus 6:43: ,,... en hulle het van 
die brokstukke twaalf mandjies vol 
opgetel, en van die visse.” 


Die werk van Jesus Christus het 
sonder ophou voortgegaan. Sy dae en 
die van die dissipels is sekerlik ook 
gevul met bedrywigheid van velerlei 
aard. In Markus 6:30-44 beskryf die 
Skrif vir ons die eise wat so `n dag 
aan Jesus en sy dissipels gestel het. 
Die dissipels het selfs geen geskikte 
tyd gehad om te eet nie. Ter wille 
van die dissipels wou Hy op die be- 
sondere dag dat hulle `n verlate plek 
` opsoek om daar ongesteur te rus en 
te eet. Aangesien hulle na `n plek 
verwyder van die omliggende stede en 
dorpe gaan, neem hul waarskynlik 
voedsel met hulle saam. Vir die paar 
van hulle sou dit voldoende wees. 

Op hierdie middag sou daar egter 
nie rus wees nie, want 'n groot skare 
wat Hom herken het, volg die skuit 
te voet tot waar Jesus en die dissipels 
aan wal sou gaan. En Jesus Christus 
se erbarming is groter as sy besorgd- 
heid oor eie nood. Wanneer Hy die 
skare sien, voel Hy innig jammer vir 
hulle en gaan voort met sy roeping 
in die wêreld. Hy begin hulle baie 
dinge te leer. Hy sien hulle soos skape 
sonder herder voor Hom staan en as 
die Goeie Herder vervul Hy sy roe- 
ping. 

Ongemerk het die middag, aand ge- 
word. Vir die dissipels is al oplossing 
nou dat die geweldige skaar mense 
(daar was omtrent vyf duisend man- 
ne) weggestuur word om vir hulleself 
brood te koop. Die bedoeling was 
sekerlik dat die skare meer versprei 
vanuit die verlate plek na omliggende 
stede en dorpies aangesien geen enkel 
plekkie voldoende voorraand vir die 
hele skaar sou kon voorsien nie. 


Maar die kleingeloof van die dis- 
sipels hou nie rekening met die almag 
van God wat Hy in Jesus Christus 
openbaar nie. Die wonder van die 
eerste vermeerdering van die brode 
geskied voor hul oë. Sé aangrypend is 
hierdie gebeure dat nie net Markus 
nie, maar ook Mattheus, Lukas en 
Johannes dit in hul evangelies ver- 
haal. En almal van hul vertel en 
beskryf dat nadat al daardie mense 
geëet en versadig geword het, twaalf 
mandjies vol brokstukke oorgebly het. 
Dit van 'n maaltyd wat begin het as 
vyf brode en twee vissies. 

Daar staan dan twaalf mandjies vol 
krummels en stukkies brood en vis. 
Die dissipels het waarskynlik soos 
hulle die voedsel moes voorsit ook die 


oorskiet versamel wat versadigde men- 
se nie kon eet nie. Waar daar in hul 
opinie genoeg was vir slegs die kleine 
kring, ervaar hulle nou die wonder 
van God se voorsienigheid. En die 
oorskiet kom plaas hulle voor die 
voete van Jesus. 


DS. L. J. J. NELL 


Nou staan die twaalf mandjies daar 
SOOS `n stille prediking. Maar in hulle 
stilte roep hulle ook uit en verkondig 
hoe groot die Heer is en hoe magtig 
sy dade. Hier het weer `n wonder ge- 
beur. Hier openbaar God sy heerlik- 
heid in Christus aan sondige mense. 
Die mandjies vol oorskiet roep elkeen 
wat die verhaal hoor of lees op, om 
opnuut te bely dat Jesus Christus die 
Seun is van die lewende god, dat Hy 
self God is. Maar dan nie `n God wat 
enkel en alleen hoog bokant sterre en 
wolke troon nie, ver van ons nood en 
behoefte nie. Nee, ons word geleer 
van God wat in die Christus in sy 
grote barmhartigheid baie naby, selfs 
tussen sondaars gekom het in die 
wêreld. In Jesus Christus die God wat 
eintlik heel gewoon en heel eenvoudig 
sy plek wil inneem aan ons tafel, wat 
weet van ons honger en dors, van ons 
probleme en nood. Ons leer van die 
almagtige God wat juis nie té groot 
en té hoog is om vir sy gelowige 
mensekinders te sorg nie. Hy oordek 
ons met sy liefde en genade wanneer 
ons dit allermins verwag. 


Maar die mandjies met die brok- 
stukke wat oorbly, kom verkondig aan 
ons dat ons nie mag mors met wat 
God ons skenk nie. Soos die mandjies 
se inhoud bymekaargebring en getel 
is, so moet ons die seën van God tel 
en waardeer. Alles wat ons het en 
ontvang, is die onverdiende weldaad 
van God aan ons. Ons mag met dank- 
baarheid daarvan geniet maar ons 
moet ook die laaste krummels byeen- 
soek om dit te gebruik in diens van 
die God uit Wie, deur Wie en tot Wie 
alle dinge is. Hierdie les moet ons 
almal leer en ter harte neem elke dag 
van ons lewe as ons in staat wil wees 
om baie wat God skenk raak te sien. 
Dat ook hierdie dag vir ons gedaag 
het, is reeds teken van God se genade. 
Wat meer is as die feit dat ons lewe, 
is deel van die oorvloed wat God aan 
ons skenk. 

Die grootste teken van die grootheid 
van God se liefde vir sondaars, is die 
wonder dat Hy in Jesus Christus on- 


der ons kom woon het, sodat ons sy 
heerlikheid kan aanskou, vol van ge- 
nade en waarheid. Wie egter wil oplet, 
met 'n oog wat wil sien en `n oor 
wat wil hoor, sal gou erken dat elke 
dag met sy mate van voor- en teëspoed 
ook 'n wonder is, sal glo dat die 
Here steeds so goed en so barmhartig 
is as op die dag toe Hy `n honger en 
moeë skare gevoed het met vyf brode 
en twee visse uit die hand van Jesus 
Christus. En nadat ons versadig is 
deur die goedheid van God op hierdie 
dag, sal daar vir wie glo, nog oorbly 
— want (God se genade vir Jesus 
Christus is steeds groter as die nood 
wat uit die sonde van die mens mag 
ontstaan. — Amen. 





Kerkvereniging 


In die V.S.A. is daar pogings om 
nege verskillende kerke tot een saam 
te voeg. Aan die plan, wat begin is 
deur die sekretaris van die Wêreldraad 
van kerke, dr. Blake, toe hy nog skriba 
was van die United Presbyterian 
Church, word nou al 'n paar jaar 
gewerk sonder gunstige resultaat so- 
ver. Daar is baie voorstanders daarvan 
en sterk teenstanders. 

As dit `n werklikheid word, sal die 
naam van die verenigde kerk wees: 
Church of Christ Uniting” en 25 
miljoen lede tel. 

Drie swart denominasies het nog 
geen geesdrif daarvoor getoon nie. 

Twee leidende figure verwag nie 
veel van die planne tot vereniging nie. 
Dr. Marty, 'n Lutheraan, sê hy sou 
liewer 'n kerk sien wat aktief in die 
wêreld is, as 'n groot kerkvereniging. 
'n Mens, so sê hy, verloor altyd met 
SO 'n vereniging en die groepe verloor 
hulle onderskeie eienskappe as hulle 
een word. 

Vader Meyendorff van die Ortodok- 
se Kerk sê: Die jongmense vrees 'n 
groot eenwording, superkerke en super- 
organisasies. Sommige sien daarin 'n 
terugslag sowel vir die konserwatie- 
wes, wat vrees vir afwatering van die 
geloof, as ook vir die liberales, wat 
geen noodsaaklikheid vir 'n groot or- 
ganisasie insien nie, 

Sy eie beswaar is dat daar niks in 
die Heilige Skrif of in die Christelike 
teologie is wat ons verplig om optimis- 
ties in verband met kerkvereniging te 
wees nie, Die Skrif roep ons op om 
volmaak te wees, en nie om een 
groot organisasie te wees nie. 

— Church Herald. 

Die boek Job behoort tot die wys- 
heidsliteratuur van die Ou Testament. 
Omdat die Spreukeboek die beste ge- 
leentheid bied om die kenmerke, doel- 
stellings en begrippe van die wys- 
heidsliteratuur te bespreek, sal ons 
dit eers doen wanneer Spreuke aan 
die beurt kom. Om Job se boodskap te 
verstaan, is dit voldoende om die vol 
gende op te merk: Die wysheid van 
die Ou Testament behandel die regte 
houding wat `'n mens teenoor die 
verskynsels en omstandighede in die 
lewe moet inneem. Dit is ook wat die 
boek Job doen; maar hy beperk hom 
alleen tot een verskynsel in die lewe. 
Dit word genoem die probleem van 
die vergeldingsleer. Hierdie leer word 
veral in die boek Spreuke aangetref. 
Dit beteken dat beloning volg op die 
goeie wat 'n mens doen, en straf op 
die slegte wat `n mens in jou lewe 
begaan. 

Die boek behandel sy onderwerp op 
`n baie kunstige manier. Daar is 'n 
verhaal wat in twee helftes verdeel is 
en `n lang digwerk. Die verhaal se 
eerste helfte vorm die begin van die 
boek en word die proloog genoem 
(1-2). Die tweede helfte vorm die 
einde van die boek en word die epi- 
loog genoem (42:7-17). Hoofstukke 
3-49:6 is tussenin gerangskik en word 
genoem die Jobdigwerk. Dit is poësie 
wat van die onbekende outeur self 
kom, terwyl die raamverhaal in prosa 
is en deur die digter uit 'n ander oord 
ontleen is en diensbaar gemaak is 
aan die bedoeling van sy boek. Ver- 
dere kenmerke van die boek is dat 
dit in dialoogvorm (d.w.s. in gesprek- 
ke) verloop, en dat dit gebruik maak 
van 'n wye verskeidenheid digterlike 
kunsvorme. Dit is een van die werke 
met die beste digkuns wat ons ken. 

Die Jobdigter se probleem is dat 
die vergeldingsleer nie altyd uitwerk 
nie — soms kry mense wat geen 
spesifieke sonde gedoen het nie, veel 
te ly in die lewe, terwyl mense wat 
grootliks sondig dit lekker het. Hoe 
hierdie verskynsel verklaar moet word, 


is dan die probleem van ons boek. 
Dit is ook die probleem van baie 
moderne gelowiges en daarom is Job 
se boodskap vir die moderne wêreld 
nog van groot belang. 

1. In die proloog (1-2) word vertel 
van Job se vroomheid, die besluit om 
lyding oor hom te laat kom, die ver- 
lies van sy besit en sy kinders, sy 
siekte en die besoek van sy vriende. 
So hoor ons van Job, wat God met 
vroomheid gedien het en geensins 
meer as andere gesondig het nie, se 
bitter smart en lyding. 


9. Die digterlike redes wat volg, is 
die gesprekke van Job met sy vriende 
waarin daar 'n verklaring gesoek word 
vir die toestand wat so onregverdig 
lyk. Een na die ander kom Elifas, 
Bildad en Sofar met die argument dat 
Job iets groots moes gesondig het 
waarvoor hy nou gestraf word. Maar 
deurgaans hou Job vol dat hy on- 
skuldig moet ly. Die drie vriende hou 
so by die vergeldingsleer, maar Job 
ontken dat hierdie leer van beloning- 
straf uitwerk. 


3. Dan bereik die boek in hoofstuk- 
ke 29-31 `n laagtepunt waar Job sy 
vuis vir God bal. Hy kon dit nie meer 
hou nie en gaan so ver om God tot 
verantwoording te roep. Hy — 'n nie- 
tige mens — wil God roep om Hom 
te verantwoord oor sy dade! Hier kom 
Job tot by die lasterlike, en dis `n 
ontsaglike sonde. 


4. Volgende kom die sienswyse van 
`n vierde vriend, Elihu, wat die pro- 
bleem op 'n ander manier wil ver- 
klaar. Hy meen dat God Hom deur die 
lyding aan Job wil openbaar (hoof- 
stukke 32-37). Dit is ook `n poging 
om die probleem op te los. Maar ook 
dit wil Job nie aanvaar nie. 


5. Hoofstukke 38-41 vorm die hoog- 
tepunt van die boek. Dit bevat die 
redes van God. God wys op sy mag 
as die Skepper van alles en die mens 
se nietigheid wat nie in staat is om 
alles te deurgrond en met sy verstanG 
te begryp nie. In 39:36-37 en 42:1-6 

DIE BOODSKAP 
VAN DIE BOEK 
JOB 


DS. J. A. LOADER 


erken Job dan eindelik sy eie klein- 
heid en die soewereiniteit van God. 
God se mag en ondeurgrondelikheid 
strek oor alles, maar die mens kan 
dit nie begryp nie. Ook wanneer dit 
so onregverdig en onverklaarbaar lyk, 
het die soewereine God `n doel daar- 
mee, want sy handelinge is altyd sin- 
vol, selfs wanneer hulle vir die mense- 
oog sinloos lyk. 


6. Die oplossing van die probleem is 
dan dat mens nie `n verstandelike 
verklaring vir die lyding van vrome 
mense kan vind nie. Dit is net nie ver- 
klaarbaar nie. Hierdie slotsom word 
ook in die epiloog geillustreer. Daar 
word vertel hoe die oordeel oor die 
vriende van Job gekom het, en hoe 
Job geseën is. Dis net andersom as 
wat mens sou verwag. Die vriende het 
altyd konserwatief en vroom opgetree, 
maar Job het ketters en rebels sy vuis 
vir God gebal. Dit illustreer weer van 
voor af hoe die probleem wat so pas 
in die lang boek bespreek is, nog `n 
keer plaasvind. Wanneer mens verwag 
dat iemand geseën sal word, kry hy 
dit dikwels nie — en omgekeerd. Die 
enigste verklaring daarvoor is dat God 
weet wat Hy doen en nooit verkeerd 
optree nie. 


Hierdie boek kom met 'n aangry- 
pende boodskap na die wêreld met sy 
aangrypende nood. Dit is een lang en 
kunstige oproep om te midde van al 
die nood en pyn wat so onverdiend 
lyk — in elk geval nie méér verdiend 
as ander mense nie — nie verklarings 
te gaan soek wat nooit bestaan het 
nie, maar om te berus. Berusting in 
die sin van ons boek beteken om rus 
te vind in die wete dat God `n doel 
het met die lyding van mense. 'n Ge- 
lowige toewending tot God in plaas 
van `n vergeefse soeke na verklarings 
vir ons verstand, en in plaas van re- 
bellie en beskuldigings dat God on- 
regverdig is. Dit is die boodskap van 
Job in die pyn van die wêreld. 


SKRIFVERKLARING...... 


Die Siries-Efraimitiese oorlog sou 
deur historici op die gewone wyse 
beoordeel en beskryf word met die 
noem van oorsake en gevolge en met 
die bepaling van die belangrikheid 
of onbelangrikheid van die oorlog 
binne die konteks van die tyd waarin 
dit plaasgevind het. Die profetiese 
beoordeling van die oorlog is egter 
heeltemal anders. Hy sien daarin 
die eiemagtige optrede van die be- 
trokke state, maar tegelyk sien hy 
agter die gebeure die handeling van 
God, wat mense gebruik as werktuie 
van sy toorn: 





PROF. DR. J. P. OBERHOLZER 





12. Daarom is Ek vir Efraim soos `n 
mot en vir die huis van Juda soos 'n 
verrotting in die gebeente. 

Opvallend is die vergelyking wat 
hier gebruik word. Dit doen `n bietjie 
vreemd aan dat die Here Homself 
met `n mot en met `n verrotting in 
die gebeene vergelyk. Maar juis daar- 
in 1ê die krag van hierdie uitspraak. 
Die volk word daardeur tot die besef 
gebring dat God pynlik naby is in 
sy oordeel. Instede van bekering het 
hulle egter diplomasie verkies. Die 
hulp van Assirië is ingeroep. Koning 
Jareb is 'n skuilnaam vir die koning 
van Assirië, en moet miskien verstaan 
word as 'n verskrywing vir die ,,groot 
koning”. 

13. Toe Efraim sy krankheid sien en 
Juda sy sweer, het Efraim na Assur 
gegaan en na koning Jareb gestuur; 
maar hy kan julle nie genees en julle 
van die sweer nie gesond maak nie. 


Uit ander gegewens weet ons dat 
koning Agas van Juda die hulp van 
Assirië ingeroep het, wat deur `n 
aanval op Damaskus die druk op 
Juda verlig het (2 Kon. 16:7-9). Tege- 
lyk het die Assiriërs die oostelike ge- 
deelte van die land Israel verower en 
die bewoners as ballinge weggevoer (2 
Kon. 15:29). Peka se opvolger Hosea 
het op sy beurt `n tribuutpligtige on- 
derhorige van Assirië geword (2 Kon. 
17:3). Die profetiese prediking rig 
hom hier dus teen die pogings om 
deur politieke maneuwers die toekoms 
te verseker. Die eis is: vertroue op 
God alleen. Hier is die God van die 
geskiedenis self aan die woord. As 
Hy Hom in toorn teen sy volk wend, 
is daar geen ontkoming nie: 


14. Want Ek is soos `n leeu vir 
Efraim, en soos 'n jong leeu vir die 
huis van Juda; Ek, Ek verskeur en 
gaan heen, Ek dra weg sonder dat 
iemand red. 


HOSEA — 


Hierdie toornige optrede van die 
Here is egter nie die finale verwerping 
nie. Die doel is bekering. Die Here 
soek boete en `n terugkeer tot Hom: 


15. Dan gaan Ek heen, Ek keer na 
my woonplek terug, totdat hulle skuld 
beken en my aangesig soek. In hulle 
nood sal hulle My soek. 


Die oordeel het Israel en Juda te- 
same getref. Die toorn van die Here 
het egter steeds die keersy van ge- 
nade. Daarom eindig die oordeelsaan- 
kondiging met die versekering. ,,In 
hulle nood sal hulle My soek.” Dit 
was dus 'n tugtiging tot bekering. 
Hoofstuk 6 begin met `n uitspraak 
wat aantoon dat die profeet die oproep 
tot bekering ernstig neem: 


1. Kom en laat ons terugkeer tot 
die Here: want Hy het verskeur en sal 
ons genees, Hy het geslaan en sal ons 
verbind. 


2. Hy sal ons na twee dae lewend 
maak, op die derde dag ons laat op- 
staan, sodat ons voor sy aangesig kan 
lewe. 


Onder die uitsprake van die pro- 
feet Hosea is hierdie seker een van 
die mees aangrypendes. Dit is een 
van die tydlose Bybelwoorde wat deur 
die eeue vir gelowiges in verskillende 
omstandighede tot troos was. Bowen- 
dien het vers ?2 `n wonderlike nage- 
skiedenis gehad. Die profeet rig hom 
tot sy volk, maar hy is een met hulle 
en hy sluit homself in by sy oproep 
om na die Here terug te keer. Die 
Siries-Efraimitiese oorlog was 'n straf 
wat Hy sy volk opgelê het. Twee broe- 
dervolke het teen mekaar te staan 
gekom en daar is diepe wonde geslaan. 
Soos die Here egter op sy tyd verskeur 
en slaan. so genees en verbind Hy ook. 
Vanuit daardie sekerheid kan die son- 
dige volk hom steeds tot die Here 
wend. In sy toorn is sy ontferming 
steeds aanwesig. Die toorn en straf het 
die volk in die gebied van die dood 
laat verkeer. Ontferming en genade 
is daarom so goed as 'n herlewing, `n 
opstanding uit die dode. Om die seker- 
heid van die nuwe lewe onder Gods 
genade uit te spreek, maak Hosea ge- 
bruik van `n getalletrapspreuk, net 
soos wat ons byvoorbeeld aantref in 
Spreuke 30. ,,NA twee dae” en ,,op 
die derde dag” is uitdrukkings wat 
presies dieselfde beteken. Die bedoe- 
ling is: Hoe lank ons Hom vertoorn 
het met ons sonde, hoe lank sy straf 
ook al op ons gerus het; sy ontferming 
bring 'n vinnige verandering. As Hy 
genadig is, is daar lewe, selfs vir dié 
wat naby die dood was. 


5 12E IE en 6:1-10 


Van `n werklike opstanding uit die 
dode is hier dus nie sprake nie. Tog 
het hierdie woorde, eeue nadat hulle 
uitgespreek is, `n vervulling gevind 
wat verder strek as wat hulle self sê. 
Toe Christus vir sy dissipels na sy op- 
standing sê: ,,So is dit geskrywe, en 
so moet die Christus ly en op die 
derde dag uit die dode opstaan” (Luk. 
24:46) het Hy aan hierdie woorde van 
die profeet Hosea gedink. Net so het 
Paulus in 1 Kor. 15:4 aan Hosea ge- 
dink toe hy geskryf het dat Christus 
,op die derde dag opgewek is volgens 
die Skrifte.” 


In vers 3 sê die profeet dieselfde as 
wat hy in vers 1 en 2 gesê het. Hy 
sê dit egter in ander woorde: 


3. En laat ons ken — laat ons dit 
najaag om die Here te ken; sy opgang 
is so seker soos die dagbreek, en Hy 
sal tot ons kom soos die reën, soos 
die laat reëns wat die aarde besproei. 


Hier gebruik Hosea weer Sy ge- 
liefkoosde uitdrukkings om die regte 
verhouding tot die Here te beskrywe 
naamlik ,,ken”. Om die Here te ken, 
is om met Hom in gemeenskap te 
lewe. Dit is kennis van sy wil en ge- 
willigheid om sy wil te gehoorsaam. 
Sy wil is verlossing uit genade. Hy 
openbaar Homself, stel Homself tot 
beskikking van die mens, en wil geken 
word. Vir wie Hom ken is Hy naby as 
'n bron van lewe. Sy opgang is so 
seker soos die dagbreek, dit is, sy 
nadering tot die wat Hom ken, is so 
seker as wat die dagbreek is. Hy kom 
om lewe te gee net soos die reëns 
lewe gee aan `n dorre aarde. 

Die Here ken egter sy volk. Hy ken 
hulle liefde as kortstondig en verby- 
gaande. 


4. Wat sal Ek met jou doen, o 
Efraim; Wat sal Ek met jou doen, o 
Juda? aangesien julle liefde is soos 'n 
morewolk en soos `n dou wat vroeg 
weer verdwyn. 

Die normale houding van die volk 
teenoor die Here was een van ontrou. 
Hulle bekering het nooit lank geduur 
nie. Daarom was die normale uit- 
sprake van die Here deur middel van 
sy profete, oordeelsaankondiging. Sy 
woord was soos 'n swaard en soos 'n 
lig wat die duister deurklief: 


5. Daarom het Ek hulle neergekap 
deur die profete, hulle gedood deur 
die woorde van my mond, en die oor- 
dele oor jou kom te voorskyn soos 'n 
ligstraal. 

Onwillekeurig dink 'n mens hier 
aan die ooreenkomende siening van 
die woord van God by Hebreërs 4:12: 


] Blaai om 

,Want die woord van God is lewend 
en kragtig en skerper as enige twee- 
snydende swaard, en dring deur tot 
die skeiding van siel en gees en van 
gewrigte en murg, en is 'n beoordelaar 
van die oorlegginge en gedagtes van 
die hart.” Die profeet gebruik beeld- 
spraak, maar hy doen dit om daarmee 
die mag van Gods woord uit te druk. 
Dié woord was telkens weer `'n 
swaard wat neergeskap het, en die 
profete het opgetree as boodskappers 
wat onheilswoorde bring — want die 
volk het wel gereeld geoffer, maar 
die ware gemeenskap met God het 
ontbreek: 


6. Want Ek het 'n behae in liefde 
en nie in offerande nie, en in kennis 
van God meer as in brandoffers. 


Net soos sy ouer tydgenoot, Amos, 
het Hosea die verwerping van die 
offerdiens aangekondig, nie omdat die 
Here geen offers wou hê nie, maar 
omdat Hy nie net offers wou hê nie. 
Waar Amos die eis om reg gestel het 
(Amos 5:21-24), stel Hosea die eis 
om liefde. Offerande sonder liefde 
beteken niks. Dit laat blyk dat die 
volk se hart nie by sy offerdiens aan 
God is nie. Dit het `n leë vormgods- 
diens geword. 


Die verse wat volg is duidelik maar 
die gebeurtenisse waarna verwys word. 
is vir ons onbekend. Hier word drie 
dorpe genoem waar misdade teen die 
Here gepleeg is. Blykbaar gaan dit om 
sosiale onreg, selfs moord, wat deur 
priesters gepleeg is. 


7. Maar hulle het soos Adam die 
verbond oortree, daar het hulle troue- 
loos teen My gehandel. 


8. Gilead is 'n stad van kwaad- 
doeners, vol bloedspore. 


9. En soos 'n rower op die loer lê, 
loer 'n priesterbende: hulle pleeg 
moord op die pad na Sigem, ja, hulle 
het skandelike dade gedoen. 


Die dorpe Adam. Gilead en Sigem 
was blykbaar in die profeet se tyd 
bekend vir besondere wantoestande 
waaraan selfs priesters deel sehad 
het. Ergste van alles egter, is die af- 
skuwelike afgodery, die hoerery van 
Israel, waardeur sy ontrou so raak en 
sigbaar is: 

10. In die huis van Israel het Ek 
`n afskuwelike ding gesien! Efraim 
het daar tot hoerery verval, Israel is 
verontreinig. 


Die profetiese oproep tot boete en 
bekering ten spyt, die offers ten spyt. 
bly Tsrael dus wat hy is: 'n volk wat 
die breuk met die Here steeds tot 
verder uiterstes gedryf het. 


Emeritaat Ds. en Mev. Huyzers 


Op 3 Oktober 1971 het ds. en mev. 
W. F. H. Huyzers in die Standertonse 
gemeente hulle emeritaat aanvaar na 
'n dienstyd van 40 jaar as predikant 
van ons kerk en bykans 4 jaar herder 
en leraar van die Standertonse ge- 
meente. Na ds. Huyzers se afskeids- 
rede is die baie aanwesiges, wat van 
sover as die Kaap gekom het, deur 


die gemeente in die kerksaal op ge- 
sellige wyse onthaal. 

Die gemeente het baie swaar af- 
skeid geneem van `n predikantspaar 
wat `n deel van elke huisgesin geword 
het. Sy besielende preke sal nog lank 
gemis word. 

Die bygaande foto's is op die ont- 
haal geneem. 





Die burgemeester van Standerton en mev. De Lange; ds. Huyzers; ds. A. J. Nolte, 
voorsitter van die Algemene Kommissie; en ds. L. P. A. Spies, N.G. predikant 
van Standerton. 





Mev. Huyzers, heelregs, by haar twee susters en broer: prof. Anna Neethling-Ponl, 
van die Universiteit van Pretoria; mev. Truida Louw, regisseuse van TRUK: en 
mnr. Jan Pohl, bekende komponis. 

Laat julle woord wees: ja ja, nee 
nee. Wat meer as dit is, is uit die 
Bose.” Matt. 5:37. 


Die huweliksbevestiging in die kerk 
is 'n geloofsaangeleentheid. Daar word 
diegene wat glo, voorgelig deur mid- 
del van die Skrif en die huweliks- 
formulier waarom die huwelik inge- 
stel is, wat God aan ons belowe en 
wat Hy van die huwelikspaar kan 
verwag. 





DR. A. J. G. DREYER 








Vir die goeie orde in die land, word 
elke huwelik ook deur die staat aan- 
geteken. Omdat alle mense in ons land 
nie meer gelowiges is nie kan die 
huwelik ook bevestig word deur `n 
staatsamptenaar wat dan ook verant- 
woordelik is vir die registrasie daar- 
van. Omdat daar altyd nog 'n goeie 
verhouding tussen kerk en staat in 
ons land bestaan het, het die staat aan 
die kerklike ampsdraers die reg ver- 
leen om die registrasie van die huwe- 
lik formeel te behartig deur die mag- 
tiging om die voorgeskrewe staats- 
vorms te voltooi en aan die Registra- 
teur van geboortes, huwelike en sterf- 
gevalle in Pretoria deur te stuur. 


Deur hierdie welwillende optrede 
van die owerheid, het dit vir die ge- 
lowige moontlik gebly om met 'n kerk- 
like verrigting wat in die Naam van 
God begin en beëindig word, sy huwe- 
likslewe te begin. Daarmee het die 
geloofsagtergrond van die huwelike in 
die algemeen veel meer behoue gebly 
as byvoorbeeld in Europa. In Neder- 
land byvoorbeeld is daar eers die 
sogenaamde burgerlike huwelik voor 
die magistraat en daarna mag die 
gelowige ook nog kerklik in die huwe- 
lik bevestig word. Maar as gevolg van 
hierdie ingrype van die owerheid is 
die pad gebaan vir die losmaking van 
die Skrif waar die huwelik as instel- 
ling van God verkondig word. In die 
algemene publiek word die huwelik in 
Europa en die V.S.A. nie meer gesien 
as 'n instelling van God nie, maar 
bloot as 'n vrywillige ooreenkoms 
tussen mense wat kontraktueel bepaal 
word en ook weer kontraktueel be- 
eindig kan word. So bvvoorbeeld het 
die doster van Pres. Nixon met haar 
onlangse huwelik haar eie huweliks- 
formulier opgestel waarin die woorde 
-.til] death do us part” van die Engelse 
formulier deur haar verander is tot 'n 
belofte om ,,van nou af” haar man 
te gehoorsaam. Die verdere konse- 
kwensies van hierdie ingrype van die 
owerheid in 'n geloofsaangeleentheid, 

was dat geeneen van die Amerikaanse 
kerke of ampsdraers, na my kennis, 
teen hierdie eiewillige en eiesinnige 
ingrype in 'n kerklike formulier be- 
swaar aangeteken het of beswaar teen 
hierdie huweliksbevestiging gemaak 
is nie. Hieruit kan waarskynlik die 
gevolgtrekking gemaak word dat ook 
die Amerikaanse kerke nie meer die 
huwelik as instelling van God beskou 
nie, maar bloot as 'n vrywillige oor- 
eenkoms tussen mense. Die kerklike 
seremonie word blykbaar nog net ge- 
handhaaf ter wille van die ,,stylvolle 
stemming” van die geleentheid of 
ter wille van 'n gewetensalf. 

In buitekerklike kringe in Europa 
is die huwelik al so gedegradeer dat 
talle weier om te trou, omdat hulle 
nie gebonde wil wees nie, maar wan- 
neer die gier hulle pak, wil verkas na 
'n ander persoon om mee saam te 
lewe. Buite-egtelike kinders neem 
hand oor hand toe en word byvoor- 
beeld in Swede as 'n doodnormale 
verskynsel aanvaar. Na ek verneem, 
is die kerke in Swede ook belet om 
teen hulle geloofsgenote met die kerk- 
like vermaninge en, indien nodig die 
tug, op te tree in sulke sevalle. As 
dit wel so is, beteken dit dat die staat 
hom die reg toeëien om die kerk voor 
te skrywe wat hv uit die Woord van 
God mag leer aan sy eie lidmate en 
wat nie! 

Vanaf Februarie 19792 tree in ons 
land heslwat nuwe bepalings in wer- 
king ten opsigte van die huwelik. Be- 
newens die gewvsigde vorms wat ge- 
bruik moet word. kan 'n mens in hier- 
die vorms ontdek hoe die mens steeds 
meer 'n nommer word in die rat van 
die staat en steeds minder 'n mens. 
Dat die owerheid aan elke lands- 
burger 'n persoonsnommer toeken, is 
miskien in die lig van die groeiende 
bevolking en onwettige insvpeling in 
ons land, te verstaan. Tevore was dit 
ook nodig om hierdie nommer rens 
op die voorgeskrewe vorms te ver- 
meld. Nou is die eerste ding wat gevra 
word nie meer 'n persoon se naam nie 
maar wel sy identiteitsnommer. Die 
persoonlike aspek word steeds meer 
op die agtergrond gedruk sowel deur 
die beklemtoning van 'n nommer as 
die mees belangrike asook deur die 
veel meer onpersoonlike gebruik van 
die woord: ..identiteitsnommer”. 

Daarby verval die noodsaak van die 
kerklike afkondigine van die voorge- 
nome huwelik. 'n Beëdiede verklaring, 
onderteken deur 'n kommisaris van 
ede moet nou vooreelê word. 'n Kerk- 
like huweliksbevestiger wat deur die 
staat asngestel is mag in hierdie geval 
optree ms 'n kommissaris van ede. 


By die huweliksbevestiging moet na 
of tydens die kerklike verrigtinge 
soos die huweliksbevestiger dit goed- 
dink, die volgende vraag gevra en 
beantwoord word: ,,Verklaar jy A.B. 
dat sover jy weet daar regtens geen 
beletsel is nie teen jou voorgenome 
huwelik met C.D. hier teenwoordig, en 
dat jy almal hier teenwoordig roep 
om jou getuie te wees dat jy C.D. tot 
jou wettige vrou of man neem?” Ook 
word vereis dat die egpaar mekaar dan 
die hand sal gee en die huweliksbe- 
vestiger moet sê: ,,ek verklaar dat 
AB. en C.D. hiermee regtens getroud 
is” 

Nou weet ek nie of hierdie wy- 
sigings en die nuwe vraag wat gestel 
moet word, deur die owerheid ingestel 
is in oorlegpleging met die onderskeie 
kerke en of hulle dit self gedoen het 
nie. As die kerkleiers geraadpleeg is 
en hulle goedkeuring hieraan gegee 
het, dan het hulle `n uiters onwyse 
ding gedoen en toegelaat dat die kerk 
op sy eie terrein binnegedring en aan 
bande gelê word. Die presedent is dan 
geskep vir verdere ingrype deur die 
owerheid in die lewe en werk van die 
kerk. As die owerheid dit sonder oor- 
leg met die kerke gedoen het, is dit 
nog veel erger en 'n gevaarlike teken 
As die owerheid probleme ondervind 
met huweliksregistrasie dan moet hul- 
le gerus onthou dat die kerk deur die 
Woord van God gelei word. (Volgens 
die grondwet van ons land behoort 
dit ook vir ons owerheid te geld.) 
As iemand valse getuienis aangaande 
homself wil gee, dan lieg hy onder 
eed en sonder eed: dit word daacliks 
in die howe van die land bewys! 


Die Skrif sê dat ons ja waarlik ja 
moet wees en ons nee nee. Verder 
belet die Skrifgedeelte, hierbo aange- 
haal, om 'n eed te sweer, Meer as dit 
mag die staat (en veral 'n gelowige 
owerheid) beslis nie van gelowiges 
verwae nie. Dat hulle dit wel soms 
besef, kan ons sien by hofverklarings 
waar jemand wat gewetensbesware 
daarteen het, van 'n eed vrygestel 
word. Maar by die huwelik wil hulle 
almal oor een kam skeer terwyl by 
minder belangrike sake ter wille van 
gelowiges wel uitsonderings gemaak 
mag word. 


Tn die kerklike formulier verklaar 
'n gelowige voor God en sy heilige 
gemeente dat hy/sy iemand tot man 


] Blaai om 


Die Hervormer, Februarie 1972, bladsy 9 


Hoe ontsnap 'n 


In Joodse kringe heers daar groot 
ontevredenheid en selfs verontwaar- 
diging omdat Jode in Rusland nie toe- 
gelaat word om vryelik na Israel te 
emigreer nie. Hier en daar is die 
ontevredenheid daaroor al gedemon- 
streer deur betogings en selfs bomont- 
ploffings. 

Maar dit geld nie alleen die Jode 
nie. Na die Russiese besetting van 
Hongarye met die tweede Wêreldoor- 
log wou baie mense voor die kom- 
munistiese geweld en rewolusiegees 
uitvlug. Baie het daarin geslaag om 
betyds weg te kom. Maar hoe? 


Van die ontvlugting van `n Hon- 
gaarse lidmaat deel ons ons lesers 
mee. Hierdie man is trots op sy 
Calvinistiese afkoms, lid van die Her- 
vormde Kerk in Hongarye, was in sy 
land `n man van aansien. Hy het op 
die regbank gesit, maar het bedank 
toe die Hongaarse wet vir die kom- 
munistiese wetgewing moes plekmaak. 
Omdat hy ook `n landboukundige dok- 
torsegraad het, het hy gaan boer. 


Dit het nie lank geduur nie toe 
word hy voor die kommissaris van sy 
distrik geroep. Die volgende gesprek 
vind toe plaas: 

,Dr. X, jy besit 'n plaas in die dis- 
trik.” 


Dr KIE ga TditisisoE: 


Die kommissaris: ,Jy moet die helf- 
te aan die staat afgee. Dit sal opgesny 
word in plotte vir kommunistiese 
pagters.” 


Dr. X: ,,Wat kry ek daarvoor?” 


Die kommissaris: ,,Niks, jy kan nou 
maar gaan.” 


Hy sê hy het geweet, dit sal daarby 
nie bly nie. Ses maande later word 
hy weer voor die kommissaris opge- 
roep en die volgende gesprek vind 
plaas: 

,Jy het nog die een helfte van die 
plaas. Ook die moet jy aan die staat 
oorhandig.” 

Dr. X: ,,Sal ek daarvoor iets kry?” 

Die kommissaris: ,,Nee, alles be- 
hoort aan die kommunistiese staat.” 

Dr. X: ,.Mag ek teruggaan daarheen 
om my private dingetjies met senti- 
mentele betekenis vir my, SO0os my 
oorlede vrou se foto. te gaan haal?” 

Die kommissaris: ,,Nee, jy mag nie.” 

Dr. X: ,,Waarheen moet ek?” 

Die kommissaris: ,,Jy kan na die 
dorpie 7 gaan naby die grens van 
Oostenryk, daar in 'n woonstelgebou. 


Mens uit 'n Kommunistiese Land 


In die straat A kan jy op die 3de 
vloer, kamer nommer soveel betrek. 
Jy kan maar gaan nou.” En so is hy 
alles kwyt. As `n vyand van die kom- 
munistiese stelsel en as 'n leier op sy 
gebied en 'n welvarende man was hy 
sy lewe nie elke dag seker nie. 


Wat nou! Onder die bedreiging sy 
lewe in `n kamertjie slyt! Hy maak 
planne om te ontvlug. Hy verneem 
van iemand wat teen hoë betaling per- 
sone oor die grens smokkel. Hy maak 
`n bestelling. 


Op `n aand word aan sy deur geklop. 
Iemand kom binne, stel homself nie 
voor nie, maar vra: ,Is u, dr. X? 
Wil u nog ontsnap? Vra my asseblief 
niks, ook nie wie ek is nie. Volg 
asseblief noukeurig my opdragte. Op 
die soveelste van die volgende maand 
is die ontsnapdatum. Trek u aan in 
ou klere soos `n ou rondloper met `n 
bondel op u rug. Neem die trein wat 
hier op so en So 'n uur vertrek na 
die dorpie B. Stap daar af. Ek sal 
ook daar wees, maar moet nie wys dat 
u my ken nie. Daar sal 'n paar ander 
ook afstap met wie u ook nie moet 
praat nie. Volg julle paar my dan, 
nie saam nie, maar elkeen apart op `n 
distansie van my af en van mekaar.” 


So gesê so gedaan. Alles verloop 
volgens voorskrif. Dit was in die aand. 
Hulle word gelei na 'n donker straat- 
jie aan die kant van die dorp. Daar 
gekom, vind hulle `n vragmotor waar- 
in gewoonlik varke na die mark ver- 
voer word. Daar sit 'n bestuurder aan 
die wiel. Hulle word gewys sonder 
'n woord om op te klim en plat te 
gaan 1ê. 


Die rit gaan sonder skerp ligte al 
met die buite veldpaadjies langs. Dit 
gaan langsaam, versigtig, so stil moont- 
lik, altyd op die uitkyk. Voor dit die 
volgende mêre lig word, draai die 
vragmotor uit na `n digte bos. Hulle 
word beduie dat hulle kan afklim en in 
die bos kan rus en slaap gedurende die 
dag. 


Toe die aandskemering toesak kom 
die swygende opdrag met `n handbe- 
weging: ,Klim”. En die laaste deel 
van die lewensgevaarlike tog begin. 


Nie te ver egter nie of hulle hoor 
aankomende motorfietse. Dr. X wat 


die naaste aan die bestuurder gelê het, 
hoor hom aan sy maat saggies sê: 
Die regterhand s'n is myne, die an- 
dereen joue.” Hy wis toe daar is ge- 
vaar en die manne voor op die vrag- 
wa gaan, So nodig, hulleself met wa- 
pens verdedig. 

Die motorfietse hou stil, gebied die 
vragwa om te stop. Die grenswagte 
klim van die fietse af, nader die 
vragwa, ruik die varkmis en sonder 
verder ondersoek in die donker klim 
hulle op die fietse en ry verder. 


,God dank”, fluister die bewende 
mense vir mekaar, ,amper was ons 
gevang.” 


Nog 'n paar uur verder en hulle is 
op `n geheime plek oor die Hongaarse 
Oostenrykse grens, verlos van die 
dwingelandy van die kommunisme. 


Hulle is weer in die vrye Westerse 
wêreld. 





WOORD EN EED 


C] Van vorige bladsy 


of vrou neem. Dink die owerheid (en 
die kerklike leiers indien hulle ge- 
raadpleeg is) werklik dat iemand wat 
hierdie plegtige belofte gedoen het 
met die geloofswete dat sy ja ja moet 
wees, meer gebonde gaan wees aan 
sy belofte as hy ook nog die vraag 
deur die owerheid gestel, gedurende 
die seremonie of daarna in die pri- 
vaatheid van die konsistorie moet be- 
antwoord? Al wat hierdie vraag en be- 
edigde verklaring (in plaas van die 
gebooie) bereik, is om die geloof af 
te kraak want die geloofsbelofte tel 
vir ons ,,Christelike owerheid” nie 
meer nie maar alleen die belofte aan 
die staat! 


Daar het gelowig geword almal wat 
verordineer was tot die ewige lewe.” 
(Hand. 18:18). 


Hierdie woord maak ons ootmoedig, 
want dit leer ons, dat agter ons 
beslissing 'n ander beslissing lê. 


Hierdie woord maak ons terselfder- 
tyd baie moedig, want as ons weet ... 
dat ons nie gegryp het nie, maar 
gegryp is en nie vashou nie, maar 
vasgehou word, dan kan ons vol moed 
die toekoms tegemoet gaan. 


—C.A. van Harten. 





Volgens Paulus staan of val die 
Christelike geloof met geloof of onge- 
1oof aan die opstanding van die dode. 


— J. Diepersloot. 


Die Nuwe 'Teologie: PAUI 11 LICH 


Hoewol daar ook groot verskille be- 
staan, is daar tog ook baie aanrakings- 
punte tussen die denke `an Paul Til- 
lich en die beoefenaars van die Nuwe 
Teologie. Hy word tereg deur Sperma 
Weiland een van die eerste verkenners 
genoem. Vir Tillich, `n Duitser wat 
sedert die Tweede Wêreldoorlog in 
Amerika gewoon en gewerk het, is die 
eerste taak van die teologie om die 
vrae aan die lig te bring wat saam- 
hang met die menslike bestaan. Die 
tweede taak van die teologie is om 
die antwoorde op hierdie vrae onder 
woorde te bring. 


Tillich word in 1914 veldprediker in 
die Duitse leër, en die ervaringe van 
die Eerste Wêreldoorlog, was beslis- 
send vir sy verdere ontwikkeling. Hy 
lees die Bybel, maar ook Marx en 
Nietzche. Hy ontdek dat die kerk en 
die taal wat die kerk praat, die mees- 
te mense wat aan hom toevertrou is 
nie meer bereik nie. Hy stel hom ten 
doel om aan hierdie mense, tot wie 
die taal van die tradisie net nie meer 
spreek nie, die Waarheid so onder 
woorde te bring dat hulle dit kan 
verstaan; dat hulle dit kan verstaan as 
antwoord op die vrae wat hulle stel. 
So wil Tillich dan by die mens begin. 
Hy wil begin deur te luister na die 
mense van ons tyd voordat hy hulle 
te woord staan. Vir Tillich beteken 
dit om te luister na die mens soos hy 
hom vandag uitdruk in psigologie, 
sosiologie, antropologie, literatuur, 
skilderkuns, en filosofie. In dit alles 
blyk dat die mens 'n vraende wese is 
en dit is die taak van die teologie 
om die antwoorde op hierdie vrae te 
formuleer. 


In die teologie spreek die filosofie, 
en dan veral die eksistensie filosofie 
van Heidegger `n geweldige rol. Hy 
wil afskeid neem van die tradisioneel- 
Christelike Godsopvatting en in sy 
werk die voorkeur gee aan filosofiese 
en psigologiese begrippe. Langs hier- 
die weg meen hy om die ontwikkelde 
mens van vandag, tot wie die taal van 
die tradisie nie meer spreek nie, te 
bereik. Tillich sê self hy gaan in die 
interpretasie van die geloofsimbole 
uit van die selfekpressie van ons he- 
dendaagse kultuur. Hy wil die tradi- 
sionele interpretasie van die Bybel en 
die Christelike geloof afweer. Vir die 
tradisionele teologie is daar nie slegs 
die natuurlike samehange in wêreld 
en lewe nie, maar ook nog die bo- 
natuurlike: wonders, wat spreek van 
Gods voorsienigheid en van sy mag 
oor die natuur. Hierdie opvattinge, sê 
Tillich, val vir baie mense saam met 
die Christelike geloof en dit wys hy 
geheel en al af. 


Volgens Tillich is die vraag aan teo- 
logie en kerk waarop dit in ons tyd 
aankom, hoe die geloof reëel, werklik, 
konkreet word, en hoe die boodskap 
van die geloof op 'n geloofwaardige 
manier aan die mens meegedeel kan 
word. Die twee vrae val saam: die 
vraag betreffende die geloofwaardig- 
heid van die Christelike geloof is die 

vraag betreffende die werklikheids- 
karakter van die geloof. Tillich ver- 
klaar dat ons midde in `n wêreld- 
rewolusie staan, wat iedere terrein 
van die menslike bestaan aangryp, en 
ons dwing om die lewe en die wêreld 
opnuut te deurdink. Veral die Christe- 
like verkondiging wil hy opnuut deur- 
dink en dit laat oorkom in die veran- 
derde situasie van ons tyd en wêreld. 
Voortdurend kom die verwyt in 'Tilich 
se geskrifte voor dat die kerk in sy 
gangbare prediking dit alles te weinig 
onselfsugtig, te weinig moedig en 
waaragtig doen, maar in die selfge- 
noegsame besit van sy oorgeërfde 
waarheid, ou begrippe en formules 
gebruik en so die mens van vandag 
dwing om hom eers altyd terug te 
verplaas na die 16de eeu, of na die 
jaar 1-30 n.C. Die woorde van vroeër 
jare klink die mens nie meer so in 
die ore dat hy hom daardeur in sy 
situasie en uit die diepte van sy 
situasie aangespreek voel nie. Selfs die 
mees sentrale temas van die Bybel en 
die kerklike tradisie soos God, Chris- 
tus, kerk en openbaring, het in ons 
tyd vir teoloë en nie-teoloë problema- 
ties geword. 'Tillich spaar homself 
daarom geen moeite om 'n nuwe teo- 
logiese taal en begrippe apparaat te 
skep nie. Hier maak hy ruim gebruik 
van filosofiese begrippe. Daarom kan 
ons tereg van sy teologie as 'n filoso- 
fiese teologie praat. Hy sê die mens 
van vandag vra nie net na 'n genadige 
God nie, maar veral na `n werklike 
God. 


As 'n mens enigsins krities na Til- 
lich se teologie kyk, dan bemerk jy 
hier 'n kragtige, maar tog 'n gevaar- 
like impuls om die afstand tussen 
God en wêreld te vervaag. Die grense 
tussen die werklikheid van God en 
die werklikheid van die wêreld dreig 
om by Tillich soek te raak. God word 
hier so wêreldlik en die wêreld so 
roddelik, dat die grense van beide 
VErvVddH. 


By 'Tillich is God nie meer die 
persoonlike God van die Bybel nie. Hy 
praat van God gewoonlik in die on- 
sydige vorm: ,Die Syn,” ,,die Godde- 
like” ensovoorts. Dit gebeur omdat hy 
wat sy taal en begrippe apparaat be- 
tref baie sterk steun op die filosofie. 
Hierdie rol van die filosofie sal ons 
bykans by alle verteenwoordigers van 
die Nuwe Teologie bespeur. Soos dit 
deur die eeue van die geskiedenis 
van teologie en filosofie heen gebeur 
het, is die resultaat hier ook nie 
anders nie: die uiteindelike oorheer- 
sing van die teologie deur die filosofie. 
Die wysheid van die mens wat in 
rebellie is teen die wysheid van God. 
Dit bly nie net by die gebruik van 
filosofiese begrippe nie. Ook die in- 
houd daarvan word op die Bybelse 
verkondiging oorgedra. En die star be- 
grippetaal van die filosofie, wat Tillich 
so graag gebruik, bly nou eenmaal 
vreemd aan die Bybelse verkondiging 
van die lewende God, wat die mens 
as persoon ontmoet in Jesus Christus. 
Daar was maar nog enkele tydperke 
in die geskiedenis van die teologie 
waarin die teologie in staat was om 
die knelgreep van die filosofie af te 
skud. Die tydperk van die Nuwe 
Teologie sal beslis nie as een daarvan 
gereken word nie. 


Ook die beheptheid met die mo- 
derne mens en sy verstaan van die 
evangelie het Tillich gemeen met die 
Nuwe Teologie. Dit is goed as Tillich 
wil luister na die vrae van die moder- 
ne mens. Maar dit lyk soms of hy 
vergeet om dan, voordat hy antwoord, 
ook eers volledig na die Skrif te luis- 
ter. En ons het tog nooit opgehou om 
op grond van Rom. 10 te bely dat die 
geloof uit die gehoor is nie. En die 
Spreukedigter het al gewaarsku teen 
die dwaasheid om te antwoord voordat 
jy geluister het. Dit is 'n ernstige vraag 
of hierdie teoloë gewoond is om na 
die Woord te luister. Die Bybel ken 
en praat eintlik maar net in een opsig 
van nuutheid of nuwigheid. Daarom, 
as iemand in Christus is, is hy `n 
nuwe skepsel, die ou dinge het ver- 
bygegaan, kyk, dit het alles nuut ge- 
word.” 2 Kor. 517. 


(VERVOLG) 


Hoe meer genade ons ontvang, des 
te groter word ons sondebesef. Hoe 
digter ons by die heilige God kom, 
des te onheiliger voel ons onsself. Hoe 
nader die vreugde van die hemel kom, 
des te verdrietiger is ons vanweë ons 
sondes, 

— N. Baas. 

Die Apostels het die opdrag uitgevoer 


Ons voorouers wat teen sending 
was, was nie altyd blindweg of doof- 
weg teen sending nie. Hulle het ge- 
hoor wat die Woord vir hulle sê. Wel 
het hulle (so ook ons maar) die 
Woord dikwels verkeerd gehoor. 

So was die mening soms by ons ouer 
mense, deels geërf uit die dae van die 
Hervorming, dat die opdrag tot sen- 
ding aan die apostels gegee is; en aan 
hulle alleen. Hulle (en nie die kerk 
van vandag nie) moes dié opdrag uit- 
voer. En hulle het dit dan seker ook 
gedoen! 


Martin Luther sê inderdaad: ,,Vele 
sê dat dit (sending) nog nie gebeur het 
nie, maar ek sê: ,,Nee, dit het reeds 
gebeur, die opdrag is lankal vervul,” 
J. J. Venter, hier te lande in die 
vorige eeu, dra dieselfde gedagte: 
, . . . dJezus heeft toch immers niet 
gezegd dat al de gemeeneleden moe- 
ten gaan, neen, maar de apostelen. 
Zoo gy een zyt, ga.” 

Die ontstaan van hierdie gedagte 
vind ek by die inkonsekwente refor- 
masie. In die Roomse Kerk gaan alle 
sendingwerk regstreeks van die pous- 
like stoel uit (Wiersinga). Die Her- 
vorming het tereg die opvolging van 
die apostels afgewys en daarmee klaar- 
gespeel met die pouse. Waar die pous 
as apostelopvolger verdwyn het, het 
die sending as sogenaamde apostel- 
werk ook deur die mat geval. 


Tog het die Hervormers nooit alle 
arbeid van die pous verwerp asof dit 
saam met die apostels as verbygeag 
moet word nie. Nee, die reformasie 
het die Bybelse opdrag wat die pous 
hom toegeëien het van hom weggeneem 
en aan die kerk opgedra. Met hierdie 
opdrag het die gedetailleerde inhoude 
soms vervaag waarvan sending een is. 
Hierdie inkonsekwente reformasie is 
mettergaan herstel omdat die pous- 
like kerk, vir sover die Hervorming, 
apostoliese kerk geword het. En van- 
uit die apostoliese karakter van die 
konsekwente reformasie het die sen- 
ding weer tevoorskyn getree. Hou 
Christus self sy kerk in stand, ver- 
geefs die hel se woede! (Hervormings- 
lied, Ges. 153). Hiermee was die kort- 
sluiting van die transformator tussen 
rooms en protestant weer herstel. 

Die voortbestaan van hierdie ge- 
dagte dat die evangelie deur die 
apostels klaar in hulle tyd aan alle 
volkere verkondig is, is voortgestu 
deur `n verkeerde hoor van die Woord 
in byvoorbeeld Rom. 10:18 en Kol. 
1:23. 


Rom. 10:18: Oor die hele 
aarde het hulle stem uitgegaan en 
tot by die eindes van die wêreld 
hulle woord.” Hierdie woorde van 
Paulus is 'n verwysing na Ps. 19:5 om 
te staaf dat die Jode nie verskoning 
het nie. Soos die getuienis van die 
skepping universeel is, so is die Chris- 
telike getuienis ook universeel in daar- 
die stadium onder die Jodedom ver- 
kondig. Toe Paulus die Romeinebrief 
skryf, is die evangelie reeds verkondig 
in Palestina, Sirië, Klein Asië, Grieke- 
land, Macedonië, Italië en Egipte. En 
orals is primêr in die sinagoges op- 
getree. Die evangelie is in prinsiep 
op die program van God reeds aan alle 
Jode verkondig. Daarom immers dat 
die kerk hom kan wend tot die hei- 
dene. 


Kolossense 1:23: ,, . . . wat verkon- 
dig is in die ganse mensdom onder 
die hemel...” As hierdie gedeelte in 
samehang met die gedagtegang van 
Kol. 1 gelees word (veral vers 6) en 
Rom. 1:8; 16:19; 1 Tim. 3:16, dan word 
besef dat die Kolossensers verseker 
moet word dat hulle in hul geloof ge- 
sond en vas kan bly omdat dit nie `n 
kolossensprivate, en daarom wankele, 
geloof `` nie, maar 'n universele — 
en daarom betroubare. 


Omdat die Christelike boodskap 
essensieel universeel is, daarom moet 
die apostoliese kerk (vgl. die Niceaanse 
belydenis) dié opdrag tot aan die vol- 
einding van die wêreld uitvoer (Matt. 
28:20). 

Elke deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer om- 
dat dit gepomp word. deur die 
hart — die wonderbaarlike, ge- 
Spierde masjien wat jaar in jaar 
uit onophoudelik werk om lewe 
en gesondheid te bewaar. 

Soms word die hart wel 'n 
bietjie moeg, sy klopping swak 
of onreëlmatig. Dit is egter nie 
altyd aan `n ernstige hartkwaal 
('n saak vir die spesialis!) te 
wyte nie. Dikwels dui dit een- 
voudig op verswakte hartspiere 
en gevolglike ondervoeding van 
u liggaam . . . en dit kan u baie 
afmat en uitput. 

In sulke gevalle gee Dr. Allens- 
Watersugpille doeltreffende ver- 
ligting. Dr. Allens - Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg, sê 
hom dat u hulle gebruik. 


Dr. Allens- 
Watersug- 
Pille 

















Huisnagmaal en Huisdoop 


1. NUWE TESTAMENTIESE- EN 
DOGMATIESE GEGEWENS. 


(a) Sakramente en Prediking: 


Christus het die opdrag om die 
sakramente te bedien aan sy kerk ge- 
gee. (1) Volgens die Heidelbergse 
Kategismus vrae en antwoorde 81 en 
77 en die Nederlandse Geloofsbelyde- 
nis artikel 33 het hy dit ingestel vir 
die gelowiges. Sakramentsbediening is 
dus nie 'n taak van die enkeling wat 
ten behoewe van enkelinge verrig 
word nie, maar bediening van die 
kerk aan die kerk. 





DS. M. J. BEUKES 





Die sakramentsbediening is geen 
eensame gestalte van die kerklike ver- 
kondiging wat los staan van die ander 
verkondigingsgestalte nie. Volgens die 
Skrif geskied dit nooit los van die 
prediking nie. Die opdrag om te doop 
geskied saam met die opdrag om die 
evangelie te verkondig. (Vergelyk 
Matt. 28:19 en Mark. 15:15). Volgens 
A. H. M'Neile (2) hou die ,,dissipels 
maak” waarvan ons lees in Matt. 28:19 
in, dat die 'doopbediening en die 
evangelieverkondiging in die nouste 
verband met mekaar moet staan. Vol- 
gens Grosheide (3) is die prediking 
saam met die doop noodsaaklik aan- 
gesien hulle wat deur die doop tot die 
gemeente toegevoeg word, geleer moet 
word om aan God gehoorsaam te wees. 


In Handelinge, waar die geskiedenis 
van die eerste Christelike gemeente 
beskryf word, word nie vir ons nou- 
keurig die plek aangedui waar die 
sakramente bedien is nie. (Die feit 
dat die meeste gevalle melding maak 
van `n bediening buite die tempel kan 
nie gebruik word as argument vir `n 
bediening los van die gemeente nie, 
want die sakramente wat volkome 
vreemd was aan die Joodse godsdiens, 
waarby die Christelike gemeente aan- 
gesluit het, kon as volstrekte nuwe 
elemente, nie sondermeer daar inge- 
voer word nie). Wat wel in Hande- 
linge duidelik aangetoon word is die 
verband van die sakramentsbediening 
en die ander verkondigingsgestaltes. 
Volgens Hand. 2:41 is hulle wat Pe- 
trus se woord aangeneem het, gedoop. 
Wat hierdie ,,woord” was, sien ons 
duidelik in Hand. 2:14-36. Dit was ver- 
klaring en toepassing van die Skrif 
met betrekking tot Jesus Christus se 
persoon, werk en woord vanuit die 
Ou 'Testamentiese sitate Joël 2:28-32 


(VOORDRAG BY DIE RING VAN 
KRUGERSDORP GELEWER) 


en Ps. 16:8-11. Doopberigte word ook 
aan ons gegee in Hand. 8:12, 8:26-40, 
10:1-49 en 16:32. Opvallend is dat nie 
op een van hierdie plekke die doop be- 
dien is alvorens Jesus Christus se 
woord, werk en persoon nie noukeurig 
aan die teenwoordiges verkondig is 
nie. Opmerklik is ook dat in geen 
geval die doop bedien is op grond van 
`n noodsituasie nie. By elke geleent- 
heid was ook die grootste moontlike 
deel van die gemeente teenwoordig 
gewees. 


Net soos in die geval van die 
doop word die plek van die nagmaal- 
bediening ook nie in die Nuwe Testa- 
ment duidelik aangedui nie, maar wel 
die verband met die ander verkondig- 
ingsgestaltes. Volgens Hand. 2:42 het 
die Christelike gemeente ,,volhard in 
die leer van die apostels en in die ge- 
meenskap en in die breking van die 
brood en in die gebede”. Volgens 
Calvijn (4) moet die ,,breking van 
die brood” nie hier gesien word as 
'n gewone ete of as `n liefdesmaal 
nie, maar as nagmaalbediening in die 
volle sin van die woord. Die nagmaal- 
bediening tree hier nie op as `n een- 
same gestalte nie, maar as `n ver- 
kondigingsgestalte wat die hele ge- 
meente raak en in noue samehang met 
die ,leer van die apostels, die ge- 
meenskap en die diens van die ge- 
bede”. Dit staan hier in nou ver- 
band met die liturgiese gestaltes wat 
in 'n gewone erediens voorkom. Gros- 
heide 1ê veral klem op ,,die leer van 
die apostels” wat vermeld word. Hier- 
die leer beteken volgens hom dat die 
gemeente ,.luistert naar de prediking” 
(5). In Hand. 2:46 word wel die lokali- 
teit van die nagmaalbediening aange- 
toon, naamlik in die huise. ,.van huis 
tot huis brood gebreek”. Calvijn (6) 
sien hierdie breking van die brood nie 
as nagmaalsviering nie, maar as `n 
liefdesmaal. Haenchen (7) stem saam 
met Calvijn. Grosheide (8) sê uit die 
gegewens voorhande kan nie duidelik 
afgelei word wat hier met ,,breking 
van brood” bedoel word nie. Bruce 
(9) sê die breking .,van die brood” 
kan dui op 'n nagmaalsviering of op 
`n liefdesmaal. Aangesien hier `n groot 
mate van onsekerheid bestaan kan ons 
nie hierdie teksvers gebruik om te sê 
die nagmaal kan wel tuis bedien word, 
los van die ander verkondigingsge- 
staltes nie. 

Van besondere belang is Hand. 20:7 
en 11. ,Op die eerste dag van die 
week toe die dissipels vergader het 


om brood te breek, het Paulus hulle 
toegespreek”. Uit hierdie teksverse 
kan ons besondere belangrike gege- 
wens aflei ten opsigte van die hele 
problematiek. 


1. Die eerste dag van die week is 
in die besonder gebruik as dag waarop 
die gemeente saamgekom het om nag- 
maal te vier. (Al die kommentare 
beskikbaar sien die begrip ,breking 
van die brood”, hier as nagmaalsvie- 
ring). 

2. By daardie geleentheid het Pau- 
lus hulle toegespreek. Die toespraak 
was volgens Haenchen (10) ,,predi- 
gen”. Hierdie toespraak van Paulus 
was volgens vers 11 'n ,homilia”. Dit 
is die woord wat van die begin af 
gebruik is vir die Christelike predi- 
king. Presies wat die begrip ,,ho- 
milia” omskryf sien ons in Lukas 
24:27. ,En Hy het begin van Moses 
en al die profete af en vir hulle 
uitgelê in al die Skrifte die dinge wat 
op Hom betrekking het”. Ons moet 
Haenchen dus sondermeer toegee dat 
saam met die nagmaal hier ook die 
evangelie verkondig is. 


Bediening van die sakramente en 
prediking sien ons uit bogenoemde 
gegewens gaan altyd saam. Sonder die 
verkondiging sê Otto Weber (11) kan 
die doop niks wees nie. Van Niftrik sê 
dat die sakramente naas die prediking 
gestel is om te onderstreep wat in die 
prediking gesê word. Die sakrament 
het altyd die ,,deutende” woord nodig. 
Calvijn merk in hierdie verband die 
volgende op. ,Die sakramente is nooit 
sonder die voorafgaande belofte nie. 
Die sakramente bestaan uit die Woord 
bediening en die uiterlike teken. Die 
Roomse Kerk wat doop sonder die be- 
diening van die Woord pleeg ont- 
heiliging van die verborgenhede. Dit 
is die Woord van die geloof, wat ons 
preek waardeur die sakramente ge- 
heilig word. God eis die prediking 
saam met die sakramentsbediening 
aangesien die geloof daaruit gebore 
word”. (13). Die Nederlandse Geloofs- 
belydenis artikel 33 stel: ,Hy het dit 
by die Woord van die evangelie ge- 
voeg om des te beter aan ons uiterlike 
sinne voor te stel wat Hy ons te 


kenne gee deur sy Woord, sowel as 
wat Hy inwendig doen in ons harte, 
deur in ons vas en seker te maak die 
saligheid wat Hy ons meedeel”. Voor- 


dat die sakrament dus bedien kan 


word is dit eers nodig dat aan die 
ontvangers ,,te kenne” gegee sal word 
wat God in sy Woord sê. 


] Blaai om 

(b) Sakramente is nie heilsnoodsaak- 
lik nie: 


Dikwels gee `n noodsituasie aanlei- 
ding tot die bediening van die sakra- 
mente in `n privaat huis, los van die 
gemeente en sonder dat die prediking 
bedien word. As argument word aan- 
gevoer dat die betrokke persoon, wat 
die sakrament ontvang het, op die 
punt was om te sterwe. Dit gebeur 
veral in die gevalle waar die doop 
bedien word aan pas gebore babas en 
die nagmaal aan bepaarde persone. 
Hierdie praktyk is algemeen geldend 
in die Roomse Kerk maar kom ook 
dikwels in ons eie gemeentes voor. 
In hierdie gevalle word die ontvangs 
van die sakramente gemaak tot voor- 
waarde vir die saligheid. Die sakra- 
ment word dan gesien as die middel 
waarmee die hemel poorte geopen 
word. 


Hierdie gedagtegang vind geen 
steun in die Skrif nie. As die bedie- 
ning van die sakramente voorwaarde 
is vir die saligheid sal Paulus hom in 
1 Kor. 1:14 nie beroem dat hy net 
Crispus en Gajus gedoop het nie. Vol- 
gens die Skrif is die saligheid nie 
geleë in die ontvangs van die sakra- 
ment nie, maar in die lyde en sterwe 
van Christus op Golgota. Tekste soos 
Mark. 16:16, Hand. 2:38 en 1 Petrus 
3:21 gee wel die aanleiding om te 
dink dat veral die doop heilsnoodsaak- 
lik is. In die Afrikaanse Verklarende 
Bybel word opgemerk dat Mark. 16:16 
nie wil sê die doop is heilsnoodsaak- 
lik nie, maar die doop dien as ver- 
seëling en bevestiging van dit wat ge- 
skenk is deur Jesus Christus. Vincent 
Taylor (14) sê Mark. 16:16 wil nie sê 
die doop gee aan ons ,,a seal which 
guarantees eschatological salvation” 
nie. Calvijn (15) sê ten opsigte van 
Hand. 2:38 dat uitdruklik gesê word 
hulle moet gedoop word in die naam 
van Jesus Christus, sodat die dopeling 
sal weet dat dit nie die water is wat 
hulle was van al hulle sondes nie, 
maar die bloed van Jesus Christus 
wat reeds klaar gestort is. In 1 Petrus 


3:21 staan wel dat die doop ons red, 
maar die woorde wat direk daarna 
volg sê dat die redding plaasvind 
deur Jesus Christus. 


Die Formuliere en Belydenisgeskrif- 
te van die kerk praat saam en wys 
die gedagte af dat die sakramente 
heilsnoodsaaklik sou wees. Veral die 
Nederlandse Geloofsbelydenis stel die 
saak goed in artikel 34: ,Nie dat dit 
deur die uiterlike water geskied nie, 
maar deur die besprenkeling met die 
dierbare bloed van die Seun van God, 


[7] Van vorige bladsy 


die bloed wat ons Rooi See is waar- 
deur ons moet deurtrek om te ont- 
kom aan die tirannie van Farao, dit 
wil sê die duiwel, en in te gaan in die 
geestelike land Kanain”. Die nagmaal 
formulier sê uitdruklik: Dat die nag- 
maal ons nie wys op `n reiniging van 
ons liggaam deur die uiterlike ele- 
mente nie, ,maar ons wys op die 
volkome offerhande wat eenmaal aan 
die kruis plaasgevind het, as die 
enigste grond en fondament van ons 
saligheid, waar Hy vir ons hongerige 
en dorstige siele `'n waaragtige spys 
en drank van die ewige lewe geword 
het”. 


Nadat Calvijn die hele gedagte dat 
die sakramente heilsnoodsaaklik sou 
wees, en dat die nooddoop praktyk ge- 
handhaaf moet word, afgewys het, stel 
hy ,,God se genade is nie aan die 
sakramente gebonde nie, ons kan dit 
volkome verkry deur die geloof in die 
Woord?” (16). 


Uit bogenoemde gegewens is dit 
duidelik dat geen noodsituasie kan 
dien as voldoende grond om die sa- 
kramente te bedien los van die ge- 
meente en sonder die gepredikte 
Woord nie. 


(c) Sakramente en gemeente: 


Soos reeds gestel is die bediening 
van die sakramente `n saak van die 
gemeente. Verskillende aspekte kom 
in hierdie verband uit die Skrif en 
ons Belydenis geskrifte na vore. 


(i) Doop as toevoeging tot die ge- 
meente: 


Deur die bediening van die doop 
kom daar nie alleen `n besondere 
relasie tussen die dopeling en die 
drieënige God tot stand nie, maar ook 
tussen die dopeling en die gemeente 
van Jesus Christus. In 1 Kor. 12:18 
lees ons ,,Want ons is almal ook deur 
een Gees gedoop tot een liggaam”. 
Prof. J. I. de Wet maak ten opsigte 
van hierdie teksvers die volgende op- 
merking: ,1 Kor. 12:18 laat die doop 
as toevoeging tot die liggaam, dit is 
die gemeente van Christus sien (17). 
Na die doopbehandeling wat beskryf 
word in Hand. 2:41 word gemeld dat 
3.000 tot die gemeente toegevoeg is. 
Volgens beide verse is die toevoeging 
nie daad van die mens self nie, maar 
daad van (God. Die dopeling onder- 
gaan deur Gods handeling die feit 
dat hy toevoeging word tot die kerk. 
Die Nederlandse Geloofsbelydenis ar- 
tikel 34 sien die doop ook as die 
middel ,,waardeur ons in die kerk van 
God ontvang word en van alle ander 
vreemde godsdienste afgesonder word 
om geheel en al sy eiendom te wees 

en sy merk en teken te dra”. In die 
fundering van die kinderdoop sê die 
Heidelbergse Kategismus antwoord 74 
dat die kindertjies deur die doop in 
die Christelike Kerk ingelyf word en 
van die kinders van die ongelowiges 
onderskei word. Met die doop gebeur 
daar met ander woorde nie alleen 
iets met die dopeling nie, maar ook 
iets met en aan die gemeente van 
Jesus Christus. Dit hoort daarom se- 
ker so dat die kerk wat ontvang, die 
gemeente waarin ingelyf word, teen- 
woordig sal wees as hierdie daad 
plaasvind? 


(ii) Nagmaal as gemeenskap: 

In 1 Kor. 10:14-22 stel Paulus dat 
die nagmaal 'n ,gemeenskap” (Koino- 
nia) is met die liggaam en bloed 
van Jesus Christus. Dit beteken dat 
die gelowiges in die nagmaal in ge- 
meenskap met Christus gestel word en 
deel kry aan sy heilsgoed, omdat Hyself 
deur die nagmaal die geestelike lewe 
van sy gemeente voed en onderhou. 

In vers 17 sê hy: ,Omdat dit een 
brood is, is ons een liggaam”. (hen 
poloi hen soma). Met liggaam (soma) 
bedoel Paulus altyd die aardse lig- 
gaam, dit is die gemeente van die 
Hemelse Heer. Dit lyk daarom reg om 
saam met O. Cullman te verklaar: 
,Ook die Avondmaal is 'n gebeure aan 
Christus se gemeente”. (18). Dit be- 
teken dat die gemeente deur die nag- 
maal telkens weer opnuut met mekaar 
in gemeenskap gestel word. P. J. Mul- 
ler sê in hierdie verband: ,,Die 
Avondmaal is die simbool van die 
vereniging van die gelowiges in Chris- 
tus” (19). Die opdrag tot die viering 
van die nagmaal is aan die gemeente 
gerig en van daaruit gesien kan ons sê 
die opdrag hou implisiet in dat die ge- 
meente telkens met die viering van 
die nagmaal deur die gemeenskap met 
Jesus Christus, ook met mekaar in 
gemeenskap sal tree. 

Van besondere belang is die vol- 
gende uitspraak van die Nederlandse 
Geloofsbelydenis artikel XV: ,Ons 
ontvang die heilige sakrament in die 
vergadering van die volk van God met 
ootmoedigheid en eerbied en onder- 
hou met danksegging onder ons 'n 
heilige gedagtenis aan die dood van 
Christus, ons Saligmaker, en ons doen 
daar belydenis van ons geloof en van 
die Christelike godsdiens.” 

Uit die Nuwe Testamentiese en Dog- 
matiese gegewens kan twee belangrike 
uitsprake gemaak word wat bepalend 
behoort te wees: 

(i) By elke geleentheid wat die 
sakramente bedien word moet die ge- 
meente teenwoordig wees. 

(ii) By elke bediening sal daar `n 
volledige erediens moet plaasvind. 

(WORD VERVOLG). 





VROUE RUBRIEK...... 


Tyd van prestasie: 

Die hele tydperk wat vanaf geboor- 
te aan die middeljare voorafgaan, is 
'n periode van voorbereiding ten einde 
as volwassene iewers in die lewe `n 
staanplek te kry en 'n menswaardige 
bestaan te voer. 

"Teen die tyd dat die mens by die 
middaghoogte van die lewensdag kom, 
het hy dan eintlik ook die klimaks van 
sy vermoëns en prestasies bereik. 
Gevolglik is dit 'n tyd van konsolidasie 
van alles waarvoor gewerk en na 
gestrewe is. Die vrugte van die jare 
van opofferende voorbereiding kan 
nou gepluk en geniet word. 





DR. S. J. PRINS 


Nie alleen die toppunt van finan- 
siële en sosiale sukses behoort nou 
bereik te word nie, maar ook van 
status en leierskap. Meer nog, nou 
is dit ook die tyd dat man en vrou die 
innerlike vreugde en sekuriteit van 'n 
jarelange huwelik en kameraadskap 
kan ervaar en waardeer. 


Soos dit maar oral en altyd die geval 
is, is die pad nie altyd met rose besaai 
nie en skyn die son nie altyd so 
helder nie. Dikwels is die mislukkings 
meer as die prestasies in die lewe van 
die mens. Dan kan dit gebeur dat 
wanneer hy tydens die middaghoogte 
terugkyk na die aktiwiteite van die 
voormiddag, hy baie plekke en tye 
sien waar hy gefaal het. Hy merk 
byvoorbeeld die geleenthede wat onbe- 
nut verbygegaan het, omdat hy dit nie 
kon, of dalk nie wou benut nie: hy 
sien die wrakstukke van verydelde 
ideale langs die lewenspad; die mo- 
mente van ongeluk, maar ook van 
moedswillige nalatigheid. Die eind- 
resultaat van al die mislukkings kan 
dan sodanig wees dat hy nie bereik 
het wat hy volgens sy vermoëns be- 
hoort en kon bereik het nie, of dat 
hy nie is wat hy graag wou wees nie. 


Na sukses sowel as mislukking, kan 
daar op hulle maniere gekyk word. 
Wat sukses betref kan die individu 
tevrede voel oor wat hy bereik het; 
Sv pogings en inspanning is beloon; 
dit stem hom gelukkig. Hy kan egter 
ook onbevredis wees al het hv sy doel 
bereik. Hy kan naamlik voel dat hy 
nog meer kan bereik het, of dat hy 
die verkeerde doeleindes nagestreef 
het. 


In die geval van mislukkings word 
dit erken, of die skuld word op ander 
gepak. In eersgenoemde geval maak 


Die Middaghoogte 


(RADIOPRAATJIE S.A.U.K.) 
(VERVOLG) 


die persoon sy balansstaat op 'n eer- 
like wyse op en kom tot die slotsom 
dat met sy vermoëns en onder sy 
omstandighede, dit onmoontlik was 
om te bereik wat hy vir homself in 
vooruitsig gestel het. Met ander woor- 
de, dat hy sy visier te hoog gestel het. 

In laasgenoemde geval word die per- 
Soon verbitterd oor sy mislukkings, 
aangesien hy homself wysmaak dat hy 
wel gefaal het, maar vanweë hinder- 
nisse wat kwaadwillig op Sy weg 
gelê is. 

Die middeljare is egter nie net 'n 
tyd wanneer die ryp vrugte van suk- 
ses en prestasie gepluk word, of 
wanneer daar getreur word oor ver- 
ydelde ideale en onbenutte geleent- 
hede nie. Vanselfsprekend is dit ook 
'n tyd van aanpassing. 

In die eerste plek moet daar onge- 
twyfeld sekere reaksies volg op die 
genoemde bewuswording en ervaring 
van lewenssukses of -mislukking. Hy 
moet daarmee saamlewe en die beste 
van `n slegte saak maak, of dit verder 
verknoei. 

Tweedens moet in gedagte gehou 
word dat die persoon van 40 jaar en 
ouer nie meer dieselfde is as tien 
of twintig jaar gelede nie. Toe het 
hy of sy anders gedink, gevoel, gelyk 
en gelewe, want toe was die omstan- 
dighede ook anders. Nou het die self- 
beeld van die persoon, of die op- 
vatting wat hy van homself het, egter 
verander, eerder as sy verstandelike 
aktiwiteite. Die veranderde selfbeelde 
en die aanpassing daarby kan egter 
psigologiese reperkussies hê. 

In hierdie tyd vind daar ook `n 
wysiging plaas wat betref rolvervul- 
ling. Weens sy ouderdom kan die per- 
Soon nie voortgaan om 'n sekere 
rol(le) te vervul, of nog So Soos 
vroeër te vervul nie. Op sommige 
plekke sal hy hom geheel of gedeel 
telik moet onttrek en op ander en 
nuwe plekke posisie inneem. Die 
kinders word groot en verlaat die huis. 
In die werk kan bevordering of demo- 
vering plaasvind. Die eggenoot kan 
sterf of die huislike omstandighede 
kan deur 'n egskeiding heeltemal ver- 
ander word. 

Voortvloeiende uit die feit dat die 
middeljare 'n tyd van aanpassing is, 
is dit ook die tyd van voorbereiding — 
voorbereiding naamlik vir die nade- 
rende ouderdom. 

Die hantering van die genoemde 
wesenskenmerke en lewensopdragte 
van die middeljare, kan natuurlik soos 
dit met alles die geval is, op 'n be- 
vredigende sowel as onbevredigende 
wyse gedoen word. 'n Bevredigende 


aanpassing bring emosionele ewewig- 
tigheid, geluk en gemoedsrus mee, wat 
weer aanleiding gee tot 'n beter aan- 
vaarding en innerlike verwerking van 
die liggaamlike veranderinge wat met 
hierdie stadium gepaard gaan. 
Wanneer die aanpassing egter or- 
bevredieend is, kan dit die voorloper 
wees van diepe ongelukkigheid, neu- 
rotiese reaksies en selfs psigoses. 


Faktore wat aanpassing bemoeilik: 
Aangesien aanpassing en voorberei- 
ding gedurende die middeljare die 
belangrikste sleutelwoorde is vir die 
onderhawige lewensfase en in die daar- 
opvolgende ouderdom, is dit die aan- 
gewese weg om vlugtig te let op die 
faktore wat dit kan laat misluk. 


Ontoereikende voorbereiding: 


Om suksesvol te wees op 'n gegewe 
moment, in die uitvoering van 'n be- 
paalde taak, moet daar reeds vooraf 
geoefen word en voorbereidings ge- 
tref word. Meer nog, 'n mens moet 
ook weet van die taak wat voorlê. Der- 
halwe moet elke mens hom vooraf 
voorberei vir en instel op die koms 
van hierdie periode. Dan sal die aan- 
passing daarby makliker wees. 


Ontwrigting deur siekte: 


Siekte kan ook daarvoor verant- 
woordelik wees dat 'n mens hom nie 
so maklik by veranderde omstandig- 
hede kan aanpas nie. Liggaamskwale 
kan byvoorbeeld die funksionering van 
noodsaaklike ligaamsprosesse belem- 
mer. 


Onbuigsaamheid: 

'n Belangrike faktor in hierdie ver- 
band is 'n neiging tot onbuigsaam- 
heid. Dit beteken dat wanneer iemand 
hom nie kan of wil aanpas by nuwe 
omstandighede nie, hy uit pas is met 
die bestaande omstandighede en aan- 
passing beteken juis om in harmonie 
te wees met die lewenseise. 


Gebrek aan motivering: 


Niks kan gedoen word as 'n mens 
dit nie wil doen nie — as daar nie 
'n dryfkrae is wat aanspoor tot dit 
wat verrig moet word nie. Gevolglik 
is 'n gebrek aan motivering miskien 
die grondliggende rede vir 'n gebrek 
aan, of 'n swak aanpassing op die 
middaghoogte van die lewensdag. 
Laasgenoemde word gesien as die on- 
afwendbare voorspel van die ouder- 
dom. Gevolglik ontwikkel daar 'n in- 

Diamantsbruilof gevier 


Op 9 Oktober 1971 het oom Mar- 
thinus en tant Nettie Oosthuizen hul 
diamantbruilof te Schweizer Reneke 
gevier. Gaste van heinde en ver het 
die verrigtinge bygewoon. Dr. A. J. 
G. Oosthuizen van Parys het die heil- 
dronk op die egpaar ingestel. Die 
egpaar is bekend in die Noord-Vry- 
staat waar hulle baie jare geboer het. 





Oom Martiens en eggenote. 


Hulle het afgetree en woon nou te 
Schweizer Reneke. Die egpaar het vier 
kinders, mnr. Hans Oosthuizen van 
Koppies, mnr. Dries Oosthuizen van 
Kragbron, mnr. Mac Oosthuizen van 
Pretoria en Martie Mallo van Schwei- 
zer Reneke. Daar is dertien kleinkin- 
ders en agt agterkleinkinders. Almal 
was teenwoordig. asook die bruid se 
enigste broer mnr. Jan Classen van 
Parys en al die ses broers en susters 
van die bruidegom. Die gevolg van 
1911 was teenwoordig met uitsonde- 
ring van die strooijonker wat oorlede 
is. 

Die egpaar verkeer nog in goeie ge- 
sondheid. Oom Marthinus is 83 en tant 
Nettie 80 jaar. 


MIDDAGHOOGTE 

grypende vrees vir die verwerping en 
die uiteindelike eensaamheid wat 
daarmee gepaard gaan. Dit bly maar 
al te waar dat die mens graag gou 
wil groot word, maar dat hy beslis 
nie wil oud word nie. Laasgenoemde 
is vrees inboesemend: te veel om te 
aanvaar, te onmoontlik om dit te ver- 
werk en daarby aan te pas. Daar bly 
dus net een alternatief oor; naamlik 
om dit vir die self en vir ander te 
ontken dat die onmiskenbare tekens 
van die middaghoogte daar is. 


JEUGRUBRIEK...... 
Bybeistudie Matt. 4:2-4 


GEHOORSAAMHEID IS BELANGRIKER AS BROOD 


Onder leiding van die Heilige Gees, 
het die Here Jesus nê sy doop in die 
Jordaanrivier, in die woestyn gekom. 
Hier moet ons dink aan die onher- 
bergsame, bykans water — en plant- 
lose woesteny wes van die Jordaan. 





DS. J. J. ENGELBRECHT (JNR.) 





Volgens Lukas is Jesus veertig dae 
lank in die woestyn versoek en aan 
die einde van die veertig dae het die 
drie versoekings plaasgevind waarvan 
Mattheus vertel; uit die opmerking 
van Markus, kry `n mens weer die 
indruk dat Hy gedurende die tydperk 
van veertig dae versoek is, sonder enige 
verwysing na versoekings wat na die 
tydperk gevolg het (Vel. Luk. 4:9; 
Mark. 1:13). Volgens Matt. 4:3 het die 
duiwel vir Jesus gesê: ,,As U die Seun 
van (God is, sê dat hierdie klippe 
brode word”, terwyl hy volgens Lukas 
die enkelvoud gebruik het (Luk. 4:8), 
ensovoorts. Dit is hieruit duidelik dat 
Mattheus, Markus en Lukas van die- 
selfde gebétre weet, maar dat hulle nie 
meganies van mekaar of meganies 
van dieselfde bron afhanklik is nie. 


Nadat Jesus ongeveer `n maand-en- 
half lank (veertig dae) sonder kos 
in die woestyn was, het die versoeker 
`n aanslag op sy gehoorsaamheid aan 
sy Vader gemaak. Hy sinspeel op die 
woorde van die stem uit die hemel by 
die doop van Jesus, en sê: ,,As U die 
Seun van God is, sê dat hierdie klippe 
brode word. Maar Hy antwoord en sê: 
Daar is geskrywe: Die mens sal nie 
van brood alleen lewe nie, maar van 
elke woord wat deur die mond van 
God uitgaan.” (4:4). By die eerste 
aanhoor daarvan. is die antwoord se- 
ker vir vele verrassend: Jesus was 
immers honger, en dit is tog nie sonde 
om te eet nie? Verder: Hy is die Seun 
van God. die beloofde Messias, en 
waarom kan Hy nie van klippe brode 
maak as Hy wil nie? Wat sou tog die 
sin van hierdie antwoord van Jesus 
wees? 

Daar is al gesê dat dit gewoonweg 
daarom gaan dat `n mens nie net 
stoflike behoeftes het nie, maar ook 
geestelike behoeftes. Dit leer die By- 
bel ons op ander plekke duidelik. 
Vergelyk byvoorbeeld Joh. 6:27: ,.Moe- 
nie werk om die spys wat vergaan nie, 
maar om die spys wat bly tot in die 
6wige lewe, wat die Seun van die 
mens julle sal gee ... `” (vel. verder 
Jes. 55:1-3). 

In hierdie eerste versoeking, gaan 
dit ons insiens egter nie in die eerste 
plek dêérom nie. Hier gaan dit om `n 
ander probleem: Die antwoord van 
Jesus is `n aanhaling uit Deut. 8:3. 
Die lees van daardie hoofstuk uit die 
Ou Testament, maak die antwoord van 
Jesus duideliker. Deut. 8:1v. lui sê: 
,En jy moet dink aan die hele pad 
waarlangs die HERE jou God jou nou 
veertig jaar lank in die woestyn gelei 
het tot jou verootmoediging en be- 
proewing, om te weet wat in jou hart 
is, of jy sy gebooie sal hou of nie. 
En Hy het jou verootmoedig en jou 
laat honger ly en jou manna laat 
eet wat jy en jou vaders nie geken 
het nie, om aan jou bekend te maak 
dat die mens nie van brood alleen 
lewe nie, maar dat die mens lewe van 
alles wat uit die mond van die HERE 
uitgaan.” (Vgl. verder Deut. 8:11-17 
en veral vers 18). 


Israel moes doen wat God beveel en 
Hy sou sorg dat hulle kry wat hulle 
vir hul liggaamlike lewe nodig het. 
So was dit in die woestyn, SO sou 
Hy ook maak in die vrugbare land. 
Die volk egter was en bly verplig om 
sy gebooie te bewaar. 


Volgens die eerste gebod mog Is- 
rael en by wys van afleiding, geen 
enkele mens, enige ander god naas 
of bokant die God van Israel aanbid 
nie. Die duiwel staan teenoor God; 
uit die paradysverhaal blyk onder an- 
dere hoe dat hy die goeie skepping 
van God doelbewus kom bederf. 


Die eerste Adam moes onvoorwaal- 
delik na G6d luister, maar toe leen 
hy sy ore uit vir 'n ander, met ramp- 
spoedige gevolge vir hom en sy na- 
komelinge. Jesus, die tweede Adam, 
sou nie dieselfde fout maak nie: Toe 
dieselfde verleier vir Hom sê: ,,Maak 
brood!” weier Hy. Wie advies van die 
duiwel aanneem, het klaar verloor, 
selfs al klink die advies hoé nugter en 
prakties! Wie na die duiwel, Gods 
teenstander luister, het klaar `n an- 
der ,,god” gehoorsaam. (Vgl. Gen. 3; 
Rom. 5:12-21; 1 Kor. 15:22; 1 Kor. 
15:45; Ex. 20:3; Gen. 3:15). 


Wonderwerke soos die vermeerde- 
ring van die brode (Matt. 14:14-21), 
die water wat in wyn verander is (Joh. 
9:1-11) en al die ander, bewys dat 
Jesus wel deeglik die mag gehad het 
om as dit in ooreenstemming met die 
wil van sy Vader was, van klippe 
brode te maak. Nogtans was Hy nooit 

bereid om na willekeur tekens en 
wonders te doen wanneer sy vyande 
dit van Hom gevra het nie (Matt. 
12:38-45; Luk. 23:8v.). God het aan 
Israel meer as een teken van sy mag 
en sy sorg jeens hulle gegee. Nogtans 
het dit meermale gebeur dat hulle 
die tekens wat God gegee het om 
hulle geloof te versterk en te toets, 
verwerp het. Dan wou hulle tekens 
volgens eie smaak hé, en so het hulle 
God deur hulle ongeloof versoek (Vgl. 
Ex. 17:7; Num. 14:11; Deut. 9:22: Ps. 
78; 95:8-10; 106). 


Iemand het `n rukkie gelede gesê 
dat die tyd van avontuur verby is. 
Dit is nie meer vir die jongman 
moontlik om sy geweer te neem en 
die onbekende in te gaan nie. Avon- 
tuur word geassosieer met die onbe- 
kende, want die onbekende voorspel 
gevaar, en gevaar skep avontuur. Dit 
skep die buitelug van die bloed en die 
gejaag van die hart, en dit is tog 
immers die kos van die lewe. Maar nou 
is die wêreld mak gemaak. Nêrens 
meer vind ons die onbegaande weë nie, 
is daar meer 'n hoekie wat vreemd 
is aan die voetspoor van die mens nie 
— alles het bekend geword. Ons ry 
met ons motors na elke denkbare en 
ondenkbare plek. Die onbekende het 
bekend geword. Daarom is die tyd 
van die avonturier verby. Daarom (so 
het die geleerde man beweer) moet 
ons ook nie verbaas wees as die jong- 
mense van vandag hulle oorgee aan 
gevaarlike speletjies nie. Die droom- 
en nagmerriewêreld wat verdowings- 
middels ontsluit is die onbekende. 
Dit hou gevaar in. Dit is avontuur. Dit 
bring mens selfs tot op die rand van 
die grootste gevaar, die grootste onbe- 
kende, die dood self. Daarom is dit 
avontuur. 

Dit is darem tog tragies dat dit 
hiertoe gekom het — dat mense hulle- 
self moet vernietig om nie verveeld 
te wees nie. En dit omdat hulle die 
grootste avontuur nog nooit raakge- 
loop het nie — die avontuur van 
selfstandige denke. 


Die opskrif van hierdie artikeltjie 
is: ,Die groot waagstuk”. Daar is geen 
groter waagstuk as om te dink nie. 
Daarom is daar geen groter avontuur 
as dit nie. Die jongmense wat hierdie 
woorde lees, is almal alreeds in die 
laaste stadia van hulle skoolloopbane, 
of op universiteit of alreeds `n endjie 
verder op pad die lewe in. Indien 
julle dit nog nie ontdek het nie — 
staan julle voor die grootste ontdek- 
king van julle lewe. Die ontdekking 
dat julle kan dink. 


Aan Jesus en aan die duiwel is by 
die doop van Jesus deur God self 
besondere ,,tekens” gegee aangaande 
die oorsprong en roeping van Jesus. 
Daar was die Heilige Gees wat SOOS 
`n duif op Jesus neergedaal het én 
daar was die stem uit die hemel. Dit 
was voldoende. Die gevraagde teken 
van brood uit klip, was oorbodig en 
dus versoeking van God. 


Daar is mense wat meen dat dit in 
hierdie versoeking gaan om `n poging 
om Jesus te verlei om van die kruis- 


Miskien dink julle nou ek is simpel. 
Julle het tog mos nog altyd gedink. 
Of hoe? Natuurlik ja. Maar het julle 
vir julleself gedink? Of het julle maar 
net die ander nagedink? Het julle 
vir julleself antwoorde probeer vind, 
of het julle maar net die antwoorde 
wat ander gegee het, julle eie gemaak, 
en die gedwee gevolg? 

Ek dink laasgenoemde is nader aan 
die waarheid. Ons word stelselmatig 
geindoktrineer. Veral as ons klein en 
later jonk is. Van alle kante word 
dogma's en doktrines oor ons uitge- 
giet en ingehamer — totdat ons later 
nie anders kan as om so te dink as 
wat hulle van ons wil hê nie. 





DS. G. C. VELTHUYSEN 





Alle indoktrinasie is natuurlik nie 
verkeerd nie. Daarsonder kan ons ook 
nie gevorm word nie. Wat sal ons in 
elk geval weet van vaderlandsliefde as 
ons dit nie met ons moedersmelk 
begin inkry nie? Dit is die liefde vir 
land en volk van die ouers, wat die 
kinders daardie selfde liefde leer en 
dit aanhoudend by hull inskerp. En 
liefde vir jou eie is tog nie verkeerd 
nie. Iets presies die teendeel is ook 
waar, of kan so maklik waar word. 
Iets of iemand anders kan deur mid- 
del van indoktrinasie die liefde vir 
die eie by jou afbreek. Dit het in 
Duitsland gebeur. Na afloop van die 
Tweede Wêreldoorlog het die ganse 
wêreld met hulle propagandamasjine- 
rie op die Duitsers toegesak —. en 
hulle so oortuig van hulle skuld en 
die aakligheid van hulle volksaard, dat 
baie van hulle skaam geword het dat 
hulle Duits praat. 

Breinspoeling kan goeie gevolge he 
— maar so maklik en gewoonlik is die 
gevolge sleg, want die instansies wat 
die brein spoel, het die altyd verhewe 
motiewe nie. Daarom is dit nodig dat 
ons vir onsself sal dink. Dat ons nie 

weg af te wyk en `n populêre sosiale 
hervormer te word. Die uitleg oortuig 
nie. Wat wél duidelik is, is dat die 
broodvraag hier ondubbelsinnig onder- 
geskik gemaak word aan die eis tot 
onvoorwaardelike gehoorsaamheid aan 
God: ,,Maar soek eers die koninkryk 
van God en sy geregtigheid, en al 
hierdie dinge sal vir julle bygevoeg 
word.” (Matt. 6:33). Dit is immers 
God wat deur sy magswoord sorg dat 
die syne hulle daaglikse brood kry — 
in die woestyn én in `n vrugbare land 
(Vgl. Matt. 6:11; Deut. 8). 


Die Groot Waagstuk 


maar net napraat, en ja en amen sê 
op alles wat aan ons opgedis word 
nie. Dan is ons outomate wat gestuur 
kan word, net waarheen die paar 
denkers ons wil laat loop. 


Maar wanneer ons eenmaal sover 
gekom het om te dink, om selfstandig 
te dink, en antwoorde te soek — ont- 
dek ons `n merkwaardige ding. Om 
'n antwoord te kry is nie maklik nie. 
Want nou word jy van alle kante af 
bestorm deur 'n bonte mengelmoes 
van filosofieë, ideë en begrippe. Ewe 
skielik bevind jy jou in `n doolhof 
van moontlikhede wat jou ewigdurend 
voor toe deure te staan bring. 


Vroeër was dit maklik. Jy het aan 
dieselfde politieke party behoort as 
jou pa. Omdat hy so gestem het, was 
dit reg. Daar was dus ook vir jou 
geen probleem nie. Maar nou is dit 
anders. Nou bevraagteken jy `n bepaal- 
de beleidsaak — en jy stem nie meer 
saam nie. Wat nou? Aanvaar jy nou 
wat die ander party sé? Nee, hoekom? 
Wat is jou antwoord op die probleem? 
Het jy `n antwoord? Ewe skielik word 
die wêreld problematies. Ewe skielik 
word dit moeilik. Dit word gevaarlik 
Dit word avontuur. 


Denke is `n waagstuk. Want jy weet 
nie vooraf of jy nie dalk gaan val 
nie. Jy soek die waarheid. Watter 
waarborg het jy dat jy nie dalk die 
leuen gaan vind nie? Jy soek na 
helderheid — wie sê jy vind nie dalk 
die duister nie? Jy vra 'n antwoord. 
Hoe weet jy dat jy nie dalk voor `n 
steeds groterwordende raaisel te staan 
gaan kom nie. 

Maar hier is die avontuur waarin 
ons elke dag kan deel. Ons moet ons 
net nie maar sommer halsoorkop 
hierin dompel nie. Soos dit waar is 
van elke ander avontuur, moet ons 
ten minste (wee dinge mn gedagte hou: 
Waarvandaan ons kom, en waarheen 
ons wil gaan. 

Gee JULLE vir HULLE om te eet 


SONDAG 3 MAART 1972. 
Matt. 22:1-4. 

Teks:Matt. 22:4: ,Kom na die brui- 
lof.” 

In die stad, Jerusalem, waar die 
tempel van die Jode gestaan het, was 
die owerpriesters en die ouderlinge 
vol haat teenoor Jesus. Hulle het be- 
sef dat Hy `n groot aanhang onder 
die volk gevind het. Hy het soveel 
wonders gedoen en mense wat in nood 
was gehelp. Hy het ook met so 'n ge- 
sag en oortuigingskrag gepraat dat sy 
vyande magteloos gestaan het. Toe het 
hulle beraadslaag om Hom dood te 
maak. Hulle het gesoek vir `n goeie 
geleentheid om Hom in die hande te 
kry. 

Toe Hy in die tempel gegaan het en 
daar in een van die talle pilaargange 
gepreek het, het die owerpriesters en 
Ouderlinge, wat lede was van die San- 
hedrin — die gesagvoerende liggaam 
van die volk — na Hom gekom met 
die vraag: ,Deur watter gesag doen 
U hierdie dinge, en wie het U hierdie 
gesag gegee?” (21:23). 

Jesus antwoord hulle toe met drie 
gelykenisse. Die laaste een is die van 
die koninklike bruilof. Hy sê vir hulle 
dat dit met die koninkryk van God 
wat Hy vir die mense bring net so is 
SOOS wanneer 'n koning vir sy seun 
'n bruilof gee en dan mense daarheen 
uitnooi. In daardie tyd het `n belang- 
rike bruilof in die Ooste plaasgevind 
nadat daar twee uitnodigings gestuur 
was (vgl. Ester 5:12 en 6:14). Eers 
was daar `n voorlopige uitnodiging en 
dan het die finale gekom. Jesus laat 
die Jode nou verstaan deur hierdie 
gelykenis dat hulle lank reeds uitge- 
nooi is deur die profete. Die profete 
is die diensknegte van die Koning wat 
Hy uitgestuur het. Aan die uitnodi- 
ging van die profete van God in die 
Ou Testament, het die Jode hulle nie 
gesteur nie. Hulle ,,wou nie kom nie” 
(vs. 34). Toe die maaltyd egter ge- 
reed was, het die finale uitnodiging 
gegaan: ,,Kyk, my maaltyd het Ek 
berei, my beeste en vetgemaakte vee 
is geslag en alles is gereed. Kom na 
die bruilof” (vs. 4). Ook hierdie dui- 
delike en dringende uitnodiging is 
verontagsaam. ,,Die een het na sy 
stuk land en 'n ander na sy handel- 
saak” (vs. 5) gegaan. Die uitgenooide 
Joodse volk met hulle geleerde leids- 
manne het nie geluister na die uit- 
nodiging en oproep tot bekering wat 
Johannes die Doper op hulle gedoen 
het nie. Hulle het hom uiteindelik ver- 
moor. Toe Jesus hierdie gelykenis- 
antwoord aan die lede van die San- 
hedrin gegee het, was hulle vol planne 


vir die Kategese 


om Hom om die lewe te bring. Die 
planne het hulle toe ook ten uitvoer 
gebring en Hom aan die kruis laat 
spyker (vs. 6). Jesus het toe die oor- 
deel aangekondig wat hierdie onver- 
skillige en vyandige Jode sou tref 
(vs. 7). Veertig jaar later is Jerusa- 
lem deur die Romeinse leërs verwoes 
en duisende Jode gekruisig. 

Hierdie onverskillige en vyandige 
Jode kon egter nie die plan van God 
verydel nie. Die gelykenis word verder 
deur Jesus vertel. Jesus sê: ,,Die brui- 
lof is wel gereed, maar die genooides 
was dit nie werd nie.” (vs. 8). Ander 
diensknegte sal weer gestuur word 
naamlik die apostels van Jesus in die 
eerste jare na sy hemelvaart en dan 
al die predikers in die Christelike 
Kerk deur die eeue wat gekom het. 
Hulle gaan dan na almal, Jode en al 
die ander volkere (vs. 9). Uit al die 
volkere kom die genooides dan om 
aan te sit by die maaltyd van die 
Koning van die hele wêreld. Slegte 
en goeies (vs. 10) het aan die kerk 
van Jesus Christus kom behoort. Die 
onkruid sowel as die koring het op 
dieselfde akker gegroei. Geen mens 
was in staat om hulle te onderskei en 
dan van mekaar te skei nie. Jesus sê 
dat daar `n man kom aansit het wat 
nie die regte bruilofsklere aangehad 
het nie. In die Ooste eet die vors in 
`n ander lokaal. Maar tydens die maal- 
tyd kom hy na die feessaal (vs. 11) 
om die gaste te begroet. Die Koning 
wat die hemelse maaltyd laat berei 
het is wel in staat om die goeie van 
die slegte te onderskei (vs. 11). Daar 
was volgens die gelykenis mense wat 
net vir die genot van die maaltyd 
aangesit het. Dit was by hulle nie die 
bedoeling om die koning hoog te eer 
nie. Hulle kon kom net soos hulle 
was. Maar as hulle kom kon hulle 
nie bly wat hulle was nie. Daar moet 
die egte kleed van die waaragtige 
geloof wat in die liefde werk by 
hulle wees. Die wat die uitnodiging 
hoor en aanvaar moet hullle bose weë 
verlaat en uit dankbaarheid dat hulle 
uit genade geroep was, die werke van 
die ongeregtigheid laat vaar en vol- 
gens al die gebooie van God lewe. 
Die Heilige Skrif stel dit baie duidelik 
dat geen onkuise, afgodedienaar, eg- 
breker, dief, geldgierige, dronkaard, 
lasteraar, of rower, of dergelike die 
koninkryk van God sal beërwe nie 
(Heidelbergse Kat. vr. en antw. 87, 
vel. 1 Kor. 6:9, 10; Ef. 5:5: 1 Joh. 
3:14). En Hy sê vir hom: Vriend, hoe 
het jy hier ingekom sonder `n bruilofs- 
kleed aan? En hy kon geen woord sê 
nie.” Voor die Here God sal elkeen 

sowel die wat Hom gering ag en minag 
soos die Jode, as ook die wat net sy 
gawes wil geniet maar nie diep in 
hulle wese dankbaar en erkentlik teen- 
oor Hom is nie, aan die lig gebring 
word. Dan is die uiteinde van hulle 
almal dat hulle uit die ligkring van 
God geneem sal word om in die 
duisternis gewerp te word. ,,Daar sal 
geween wees en gekners van die tan 
de.” (vs. 13). 


SONDAG 12 MAART 1972. 
Luk. 21:87-29:93. 

Teks: Luk. 22:22: ,Die Seun van die 
mens gaan wel heen volgens wat be- 
paal is, maar wee daardie man deur 
wie Hy verraai word!” 


1. Die loon van die verraad. 2. Die 
laaste paasfees en die heilige nagmaal. 
Dit was die laaste week voor die 
kruisiging van Jesus dat Hy in en om 
Jerusalem werksaam was. Lukas vertel 
nie baie besonderhede van die werk- 
saamhede nie. Hy konstateer egter dat 
Jesus daardie week elke dag na die 
tempel gegaan het om die volk te 
leer. Vroeg in die mêre reeds het 
groot massas na die tempel gegaan 
om na Hom te luister. So sterk was 
sy aanhang by die volk, dat die vyan- 
dige owerhede en leidsliede dit nie 
kon waag om Hom te belet om in die 
tempel onderwys aan die volksmenigte 
te gee nie. In die aand het Hy op 
die Olyfberg buite die stad oornag. 
Die lede van die hoë Joodse raad, die 
Sanhedrin, wou Hom ook nie geduren- 
de `n fees laat arresteer nie. Hulle 
was bang vir `n volksoproer waarby 
die Romeinse owerheid kon ingryp, 
en die politieke situasie verder laat 
versleg. 


Judas se onverwagte optrede het 
hulle egter van besluit laat verander. 
Hulle het hul weg oopgesien om juis 
met die fees deur middel van die 
verraad van Judas, Jesus sonder `n 
volksoproer, gevange te neem. 

Satan het in Judas gevaar. Daarop 
het hy na die owerpriesters, die ver- 
naamste lede van die Sanhedrin ge- 
gaan met die vraag: ,,Wat wil u my 
gee, en ek sal Hom aan u oorlewer?” 
(Matt. 26:15). Toe het hulle dertig 
silwerstukke aangebied. Die waarde 
daarvan sal in ons geld seker nie 
veel meer wees as R15 nie. Volgens 
Ex. 21:32 is dit die gemiddelde prys 
van `n slaaf. Hierna het Judas `n ge- 
skikte geleentheid gesoek om Hom oor 
te lewer. ,Die Seun van die mens gaan 
wel heen volgens wat bepaal is, maar 
wee daardie man deur wie Hy verraai 
word!” 


2.Die laaste paasfees — Die heilige 
nagmaal. 

Die dood van Jesus Christus het nie 
deur toeval plaasgevind nie. Jesus 
Christus het doelbewus daarheen ge- 
gaan. Vrywillig en doelbewus het Hy 
sy lewe gaan gee as `n losprys vir 
baie. Daarom het Hy ook die voorbe- 
reidings getref vir die laaste paasfees 
en die instelling van die heilige nag- 
maal. 


Joodse huisgesinne het die aand 
voor die paasfees alle suurdeeg en 
brood wat daarmee gebak was, ver- 
samel en verbrand. Daarna is die on- 
gesuurde brode vir die paasfees gebak. 
Van halfdrie tot 6 nm. is die paas- 
lammers geslag. Die paasfees neem 
`n aanvang na sononder en duur sewe 
dae lank. 


Vir hierdie laaste paasfees het Jesus 
sy dissipels, Petrus en Johannes, ge- 
stuur om die nodige voorbereidings 
te tref (vs. 8). Op hulle vraag waar 
hulle die fees moes berei, het Jesus 
geantwoord: ,Kyk, as julle in die stad 
ingaan, sal `n man julle ontmoet wat 
`n kruik water dra; volg hom na die 
huis waar hy ingaan. En julle moet vir 
die eienaar van die huis sê: Die 
Meester vra u — waar is die kamer 
waar Ek met my dissipels die pasga 
kan eet? Die eienaar sal hulle dan 
`n bo-vertrek wys wat reggemaak is. 
Baie waarskynlik was dit die huis van 
Markus se ouers en dieselfde huis 
waar later die pinkstergebeure plaas- 
gevind het. 

,En toe die uur kom, het Hy aan 
tafel gegaan en die twaalf apostels 
saam met Hom. En Hy sê vir hulle: 
Ek het baie sterk daarna verlang om 
hierdie pasga met julle te eet voordat 
Ek ly.” In sy volkome mensheid het 
Jesus met geweldige spanning vooruit 
gesien na die hoogtepunt van sy offer 
vir die sonde van die mense. By hier- 
die laaste paasfees staan Hy nou vlak 
voor die deur na die hoogtepunt. Hier 
het Hy toe ook `n heilige teken inge- 
stel, wat sy gemeente en volgelinge 
altyd daaraan sal herinner, en hulle 
ook telkens die geleentheid sal skenk 
om deel te hê aan wat Hy deur sy 
lyding vir hulle verwerf het. Hy het 
naamlik die heilige nagmaal ingestel. 
Die heilige nagmaal het toe in die 
plek van die ou paasmaal gekom. 
Die ou bedeling het plek vir die nuwe 
bedeling gemaak. Omdat hulle daaraan 
deel het, wag vir hulle die groot fees 
wanneer die koningsheerskappy van 
God tot volkome openbaring sal kom. 
Dan sal die verlossing, wat die paas- 
fees versinnebeeld het. en die heilige 
nagmaal deur die Heilige Gees ons 
ten deel laat val, volkome werklikheid 
word (vs. 16). By die viering van die 
paasfees is vier bekers met wyn gele- 
dig. In vers 17 is heelwaarskynlik 
sprake van die eerste beker wat na 
die seënbede geledig is. Daarna het 


die hoof van die gesin die geskiedenis 
van die eerste paasfees vertel (Ex. 
22:26 v.). Dan het almal Ps. 118 en 
Ps. 114 gesing. Daarop volg die tweede 
beker, dan word die paaslam geëet. 
Na die maaltyd word `n dankgebed uit- 
gespreek en die derde beker rondge- 
gee. Die verrigting word afgesluit met 
'n vierde beker en die sing van Ps. 
115 tot Ps. 118. Jesus Christus het 
waarskynlik met die derde beker, die 
beker van danksegging, die heilige 
nagmaal ingestel. 

Die brood wat Hy gebreek het ver- 
kondig deur die Heilige Gees sy ver- 
breking aan die kruis. Die beker met 
die wyn spreek deur die Heilige Gees 
van sy bloed wat gestort is tot vergifnis 
van ons sonde. Elkeen wat in die geloof 
by die eet van die nagmaalsbrood en die 
drink van die nagmaalswyn, die ver- 
soening van Christus aan die kruis 
aanvaar, word deelgenoot aan al die 
weldade wat Hy vir ons gee, naamlik 
die regverdigmaking en die heilig- 
making tot die ewige lewe. 


— DR. L. M. LE ROUX 


SONDAG 19 MAART 1972. 


Jesus voor Pilatus en Herodes. 
Luk. 23:1-25. 


Om die verloop van die verhaal te 
verstaan, is dit tot groot hulp om 
iets te weet van die agtergrond 
daarvan. 

Die Sanhedrin was die Joodse Raad 
wat op die terrein van die regspraak, 
finansies en binnelandse bestuur, be- 
sondere magte gehad het. Dit het uit 
sewentig lede bestaan, terwyl die 
diensdoende hoëpriester die voorsitter 
daarvan was. Minstens 23 lede moes 
op `n vergadering wees voordat `n 
bindende besluit geneem kon word. 

NA sy arrestasie in die tuin van 
Getsémane, is die Here Jesus deur 
hierdie Raad verhoor en hulle het 
besluit dat Hy doodgemaak moet 
word. 

Ongelukkig vir hierdie leiers van 
die Jode egter, was die Jode nie meer 
baas in hulle eie land nie. Hulle hele 
land is afgeneem deur die Romeine 
en daarom moes hulle doen wat die 
Romeine sê. Die Romeine het hulle 
belet om iemand dood te maak. vooTr- 
dat die belangrikste Romeinse ampte- 
naar in daardie gebied, toestemming 
daartoe gegee het. 

D4érom het die hele menigte (Luk. 
93:1) dit wil sê die lede van die 
Joodse Raad en die ander mense wat 
by die nagtelike sitting teenwoordis 
was, vroee die mêre opgestaan en 
Jesus na Pilatus gelei. 

Pilatus was die Romeinse goewer- 
neur wat gesag oor die .provinsies” 
Samaria en Judea gehad het. Jerusa- 
lem, waar die Here Jesus verhoor is, 
was in die provinsie Judea. Gewoon- 


lik het Pontius Pilatus in Caesarea, 
aan die kus van die Middellandse See 
gewoon. Met die oog op die gevaar 
van oproer wanneer die Jode van 
heinde en verre vir hulle groot jaar- 
likse feeste in Jerusalem bymekaar 
gekom het, het Pilatus egter geduren- 
de sulke tye na Jerusalem getrek. 
Op die manier kon hy die orde beter 
handhaaf. 


Maar hoe pas Herodes Antipas nou 
in die prentjie? Waar het hy geregeer 
en wat het hy O60k in Jerusalem ge- 
maak? Hy was `n seun van Herodes 
die Grote, daardie slegte Herodes wat 
geregeer het toe die Here Jesus in 
Betlehem gebore is. Herodes die Grote 
was tydens die verhoor van die Here 
Jesus al dood, en Herodes Antipas, sy 
seun het regeer oor Perea (die gebied 
00s van die suidelike deel van die 
Jordaan) en oor Galilea, die provinsie 
waarin Nasaret geleë was. Ook hy was 
net koning in gehoorsaamheid aan die 
Romeine. Ter wille van die goeie ver- 
houding tot sy onderdane, het hy ook 
maar na Jerusalem gegaan om aan die 
godsdienstige feeste deel te neem. 


Die klagtes teen die Here Jesus was: 


1. Hy verlei die volk — Daaroor 
Sou die Romein Pilatus, hom seker 
nie veel bekommer het nie. 


2. Hy verbied die mense om aan 
die keiser belasting te betaal — Net 
soos die eerste beskuldiging, was ook 
hierdie een vals (vgl. Luk. 20:20-26. 


3. Dat Hy van Homself sê dat Hy 
die Christus (Messias), die Koning is. 
Jesus is die Christus, die Koning van 
alle konings en die Heer van alle 
here. Soos die J6de egter die saak aan 
Pilatus gestel het, kan hy eintlik nie 
anders as om te dink dat Jesus in 
die gewone sin van die woord koning 
van die Jode wil wees en dus teen die 
Romeinse keiser in opstand wil kom 
nie. Dit was 'n valse voorstelling wat 
die Jode doelbewus by Pilatus wou 
opwek. 


Sowel Pilatus as Herodes, het egter 
gou ontdek dat Jesus niks gedoen het 
op grond waarvan hulle Hom met reg 
kon veroordeel nie. 


Nogtans word Hy, die onskuldige, 
aan die bloeddorstige Jode oorgelewer 
en Barabbas, die woesteling, word vry- 
gelaat! 


Pilatus én Herodes het die voorreg 
gehad om Jesus Christus van aangesig 
tot aangesig te sien — en hulle het 
nié geglo nie! Hulle het hulself in die 
oordeel gewerp. 


Na sy opstanding, het Jesus vir 
Thomas gesê: Salig is die wat nie ge- 
sien het nie, en tog geglo het! Mag 
Ons onder laasgenoemdes gevind word! 

— DS. J. J. ENGELBRECHT (JNR) 


[] Blaai om 

Gee Julle vir Hulle om te eet 


SONDAG 26 MAART 1972 
DIE KRUISIGING 


Matt. 27:82-51; Mark. 15:21-41; Luk. 
23:26-49; Joh. 19:17-37). 


Die pynlike verhoor deur Kajafas, 
die hoëpriester, en Pilatus die goewer- 
neur was afgehandel. Die uitspraak is 
gevel: Jesus moet gekruisig word. Toe 
het hulle Hom na `'n plek net buite 
Jerusalem gelei met die naam Golgota. 
Op die heuwel het hulle drie kruise 
opgerig. Die middelste een was vir 
Jesus bedoel, want Hy is deur Pilatus, 
tot die kruisdood gevonnis in die plek 
van die berugte sevangene, Barabbas. 


Op die weg daarheen vergesel 'n 
hele stoet die kruiselinge. Daar is 
die Romeinse hoofman oor honderd 
met die soldate, die tempeloutoriteite, 
lede van die Sanhedrin, dit is die 
Joodse Raad wat Jesus veroordeel het, 
en na Pilatus gestuur het, vriende, 
familie en baie nuuskieriges. Op die 
weg na die kruisheuwel moes die 
kruiselinge self die sware dwarsbalk 
dra. Jesus se kragte was uitgeput deur 
al die smartlike dinge, wat Hy moes 
deurmaak. 


Die hoofman het dit opgemerk. Aan 
'n Jood kon hy nie bevel gee om die 
dwarsbalk. waaronder Jesus liggamlik 
wou beswyk het, verder te dra nie. So 
`n vervloekte en verontreinigende 
werk mag 'n Jood nie verrig as die 
paaslam geëet moes word nie. 'n 
Vreemdeling, Simon van Cirêne. is 
toe gedwing om die kruis van Jesus 
te dra. 


Die dwarsbalke word aan die kruis- 
pale geheg. Aan die ton het hulle die 
opskrif met die beskuldiesing aange- 
brine. Bokant Jesus het hulle in Griek- 
se, Latvnse en Hebreeuse letters die 
volgende woorde geplaas: Jesus die 
Nasaréner, die koning van die Jode. 


Die kruiseling word met 'n tou teen 
die ingeplante kruis opgetrek, vasge- 
bind en dan word die hande en voete 
met groot spykers vasgenael. Dit is 'n 
ontsettende marteling. Elke hamerslag 
dryf die spykers met folterende pyne 
dieper en vaster. En so moet hulle 
dan daar hang in dors, hewige koors 
en naamlose lyding. totdat die dood 
hul eindelik verlos. Toe die leed Jesus 
aangedoen was het Hy gebid: ..Vader, 
vergeef hulle, want hulle weet nie 
wat hulle doen nie”. 


Vir Jesus Christus was dit egter nie 
slegs die smartlike liggaamlike folte- 
ring nie, maar ook die venvnige spot 
van sy vyande. Owerpriesters, skrif- 
geleerdes. ouderlinge en hulle napra- 
ters het hulle hoofde geskud en gesê: 
,.U wat die tempel afbreek en in drie 
dae opbou, red Uself! As U die Seun 


] Van vorige bladsy 


van God is, kom af van die kruis”. 
,Ander het Hy verlos, Homself kan 
Hy nie verlos nie.” Op dieselfde ma- 
nier het ook een van die kwaaddoeners 
wat langs Hom gehang het, Hom ge- 
smaad. Die ander een het hom egter 
bestraf en herinner daaraan dat hulle 
as skuldiges ly, maar dat Jesus niks 
verkeerds gedoen het nie. Daarop het 
hy aan Jesus gesê: Dink aan my, Here, 
wanneer U in U koninkryk kom.” 
Toe het Jesus hom geantwoord en 
gesê: ,,Voorwaar Ek sê vir jou, van- 
dag sal jy Saam met My in die paradys 
wees.” 


Van die sesde uur tot die negende 
uur (in ons tyd van 12 tot 3 uur) het 
daar duisternis oor die hele aarde 
gekom. En omtrent die negende (3-uur 
nm.) het Jesus met `'n groot stem 
geroep en gesê: ,,Eli, Eli, lama Sabag- 
tani? Dit is, my God, my God waarom 
het U My verlaat?” 


Dit was die diepste in sy lyding. 
Hierin het sy lyding verskil van alle 
menslike smart. Hy het vir ons sondes 
gely. In ons plek het Hy gely. Hy 
was deur God verlaat sodat ons nooit 
weer deur God verlaat sou word nie. 

In ontsettende liggaamlike foltering, 
onder vlymskerpe spot en veragting 
en van God verlaat het Hy die wil van 
God tot redding van die mense vol- 
bring. Hy sal dit na sy smartkreet in 
die duisternis, gaan uitjubel. Om dit 
te kan doen wou Hy net eers lafenis 
ontvang vir sy deur die dors-verskroei- 


de keel. Op sy klag ,My dors,” ont- 
vang Hy van een van die wrede soldate 
se spons vol skerp asyn, wat soos 
vuur brand in sy dorre keel. Wreed- 
heid en geen barmhartigheid nie! 
Maar ook hierdie laaste wreedheid, 
net soos al die ander, kan Jesus nie 
meer tref nie, en triomfantlik roep Hy 
uit: ,Dit is volbring!” Dit is die groot- 
ste oorwinningskreet wat nog ooit op 
die aarde weerklink het. Die stryd is 
beslis. Die wil van sy Vader het Hy 
volbring. Daarom sterf Hy met die 
woorde: ,,Vader in U hande gee Ek 
my Gees oor.” Jesus Christus was ge- 
hoorsaam tot in die akelige dood van 
die kruis. Daarom kan Hy sy (Gees 
veilig oorgee aan sy Vader. God het 
sy offer aangeneem. Die losprys vir 
ons skulde is betaal. 

,Om ons vry te maak van sonde 

het U Seun gesterf, o God! 

Deur geloof aan Hom verbonde, 

sal ons leef na Sy gebod.” 


— DS. P.A. R. C. VAN WYK 

DIE GROOT 
WAAGSTUK 


1 Vervolg van bladsy 17 


Laat ons die laaste saak eerste voor 
oë neem: Ons moet doelgerig dink. 
Ons moet een of ander probleem neem 
en tot in sy dieptes, toe deurvors — 
maar ons moet daarmee besig bly. 
Dink ter wille van die dink is in elk 
geval nuttelose breingimnastiek. Ons 
moet dink met `n doel voor oë. Met 
ander woorde — ons moet dink met 
die doel om lig te vind (let op dat 
ek nie ,,Lig” geskrywe het nie), om 
helderheid te vind, om die antwoorde 
te vind op raaisels en probleme. 


Ons moet onthou waarvandaan ons 
kom. Ons is kinders van die Here. Hy 
het ons in die persoon van sy Seun 
duur gekoop. Ons is begenadigde son- 
daars, wat met ons gebrekkige en 
sondige verstand besig is om aan die 
fondamente van 'n huis te knaag wat 
die verstand van God gebou het. Ons 
kan maar dink tot ons blou word — 
volkome kennis sal ons nooit vind 
nie. Die volle ,,Lig” sal ons met ons 
verstandjie nie kan ontsluit nie. Dit 
moet ons onthou. Dan sal ons veilig 
wees in die waagstuk van ons denke. 
Want dit sal beteken dat ons hand aan 
hand met die ,,Lig” op pad is na die lig. 





Wegbly van of kom na die Nag- 
maal. 


Temand wat tuis selde saam aan 
tafel aansit, maak die band met die 
gesin steeds losser. Hy verbreek daar- 
deur die eenheid van sy eie ges... 


So is dit ook in die kerk. 


Die kerk is die gesin van God. Die 
nagmaal is die teken van die gemeen- 
skap met Christus en met mekaar. 
As 'n mens daar wegbly, maak jy die 
band met jou eie gemeente steeds 
losser. 


Mense wat aan die nagmaal kom, 
gaan in die reël trou kerk toe. 


A. Groot. 


Slegs in die kruis van Jesus Christus 
is die liefde van God te vinde. So lei 
die ,.wraakpsalms” ons na die kruis 
van Jesus en na die vergewende liefde 
van God vir sy vyande. Nie ek kan 
uit myself die vvande van God verge- 
we nie, maar alleen die gekruisigde 
Christus kan dit en ek mag dit deur 
Hom. 

Bonhoeffer. 


DIÉ KINDERS SE HERVORMER 


KATEGESE VERVOLG VAN JANUARIE UITGAWE 


SONDAG 13 FEBRUARIE 
JEFTA. Rigters 11. 


Jefta, die seun van Gilead, is deur 
sy stiefbroers van die huis af wegge- 
jaag. Hy trek toe weg na die land Tob 
waar hy die leier word van 'n klompie 
manne wat deur rooftogte 'n bestaan 
voer. Hy was baie bekend vir sy dap- 
perheid en toe die Israeliete deur die 
Ammoniete aangeval word, gaan vra 
hulle oudstes vir Jefta om Israel se 
leër te kom lei. Jefta wil eers nie, 
maar sê later dat hy hulle sal help as 
hulle hom daarna as hoof oor hulle 
sal aanstel. Hy besef egter ook dat 
slegs die Iere se hulp die Ammoniete 
sal kan verslaan. 

Voor hy teen hulle optrek, stuur 
Jefta eers boodskappers om met hulle 
te onderhandel, maar hulle wou nie 
luister nie. 

Nou maak Jefta 'n gelofte aan die 
Here: As die Here die Ammoniete in 
sy hand gee, sal hy alles wat uit sy 
huis uit na hom toe aankom n4 die 
stryd, as 'n brandoffer vir die Here 
bring. Daarna trek hy met die leër 
van Israel teen die Ammoniete op en 
verslaan hulle. 

Toe hy teruggaan, kom sy dogter 
uit sy huis uit om hom te verwelkom. 
Sy was sy enigste kind en dit het 
beteken dat hy haar sou moes offer. 
Dit moes vir hom baie swaar gewees 
het, maar hy het sy belofte aan die 
Here uitgevoer. Daarna het hy die 
volk nog ses jaar lank gerig. 


SONDAG 20 FEBRUARIE. 
(Die Eerste Lydenssondag) 
DIE GELKENIS VAN DIE LAND- 
BOUERS — Mattheiis 21:83-46. 

'n Gelykenis is 'n verhaal wat Jesus 
vertel het. Hy het dit vertel, sodat die 
mense beter kon verstaan waaroor Hy 
gepreek het. Jesus het meestal gelyke- 
nisse vertel wanneer Hy oor die ko- 
ninkryk van die hemel wou vertel of 
van sy eie dood en lyding. 

Die gelykenis van die landbouers is 
'n verhaaltjie wat Jesus vertel het om 
aan te toon dat Hy as Enigste Seun 
doodgemaak sou word, net soos die 
slegte landbouers in die wingerd ook 
die enigste seun van die huisheer 
doodgemaak het. 


SONDAG 27 FEBRUARIE. 
(Tweede Lydenssondag) 
DIE GELYKENIS VAN DIE 
ARBEIDERS. 
Mattheiis 20:1-28. 

Met hierdie gelykenis het Jesus 
weer vir die mense verduidelik wat 
die koninkryk van die hemele is. Dit 
is soos 'n huisheer wat arbeiders nodig 
gehad het om in sy wingerd (druiwe- 


prieël) te werk. Party het nege-uur 
die oggend begin werk, ander om 
twaalf-uur en party selfs so laat as 
vyf-uur die aand, met ander woorde, 
die laaste groep het maar net vir één 
uur gewerk. Tog het almal dieselfde 
betaling gekry, naamlik een penning. 

So is die beloning wat ons uit ge- 
nade kry, ook net die één hemelse 
vreugde saam met God. Party sal nie 
twee of drie hemele ontvang nie. 
Vir almal genade van God en nie ons 
goeie werke nie. 


SONDAG 5 MAART 1972. 


DIE GELKENIS VAN DIE BRUILOF 
Die gelykenis van die bruilof — Matt- 
héiis 22:1-14. 


Liewe maats, in hierdie maand her- 
denk ons weer die lyding en kruisig- 
ing van Jesus, naamlik op Goeie Vry- 
dag 31 Maart en sy opstanding op 
Paassondag 2 April. Die gelykenis van 
die bruilof word dus vir ons vertel 
sodat ons die lyding en kruisiging van 
Jesus beter kan verstaan. 

'n Bruilof is `n gebeurtenis waar 
baie mense bymekaar kom. Gewoonlik 
is die genooides almal bekendes en 
familie van die bruid en die bruide- 
gom. In die tyd van Jesus was 'n 
bruilof sommer 'n baie groot gebeur- 
tenis. Mense word uitgenooi, `n groot 
maaltyd word voorberei en vir wyn 
word gereël. Dit is 'n vrolike dag vir 
groot en klein. Die gaste wat uitgenooi 
word, kry ook 'n sekere soort kleed 
om aan te trek, sodat ongenooides nie 
die bruilof ongesiens kan bywoon nie. 

In die gelykenis van die bruilof ver- 
tel Jesus vir ons van 'n sekere koning 
wat `n seun gehad het. Hierdie seun 
sou trou en die vader het dus 'n groot 
bruilof vir hom voorberei. Die koning 
het sy diensknegte gestuur om al die 
genooides na die bruilof te roep, maar 
niemand wou kom nie. Weer word die 
diensknegte uitgestuur om die genooi- 
des te roep maar weer het die genooi- 
des geweier om te kom. Sommige het 
nog verder gegaan en die diensknegte 
gegryp en mishandel en sommige ook 
doodgemaak. 

Toe het die koning weer sy diens- 
knegte gestuur. maar hierdie keer 
moes hulle na die kruispaaie gaan en 
alle mense voorkeer, slegtes en goeies, 
rykes en armes en hulle uitnooi na die 
bruilof. So het die bruilofsaal vol 
gaste geword, maar hierdie gaste was 
nie die oorspronklike genooides nie. 

Toe die koning later in die saal 
kom, sien hy egter iemand wat onge- 
nooi in die saal gekom het sonder 'n 
bruilofskleed aan. Hierdie ongenooide 


gas is toe aan hande en voete vasge- 
bind en buitekant die saal gegooi. Die 
koning het ook daardie mense wat sy 
diensknegte mishandel het, laat dood- 
maak en hulle huise aan die brand 
gesteek. 

Nou wat beteken hierdie gelykenis? 
Kom ons kyk bietjie daarna. Die ko- 
ning wat die bruilof vir sy seun gegee 
het, is God en die seun is die Seun 
van God, naamlik Jesus self. Jesus 
vertel dus die gelykenis van Homself. 
A1 die genooides wat nie wou kom 
nie, is al daardie Jode, die Skrifge- 
leerdes en Fariseërs en ook al die 
mense van ons tyd wat die Woord 
van die Here hoor, maar nie wil luister 
of glo nie. Die Here nooi ons elke 
dag uit. Eie Sondag as dominee 
preek, elke slag as juffrou of meneer 
vir ons van Jesus vertel, dan word ons 
opnuut uitgenooi om na Hom te kom. 
As ons luister en glo, sal ons wees 
soos die genooides van die kruispaaie 
wat na die bruilof gegaan het, maar 
as ons nie luister nie, is ons soos die 
genooides wat nie gegaan het nie en 
sal ons eendag die straf moet dra. 

Hoe lyk dit nou met die volgende 
vrae? 

1. Waar lees ons in die Bybel van 

die gelykenis van die bruilof? 
92. Watter versie is die teks wat jy 


moet leer? 

3. Wie is die koning wat die bruilof 
gegee het? 

4. Wie is die seun vir wie die 
bruilof klaargemaak is? 

5. Hoeveel keer is die diensknegte 
gestuur om die genooides te gaan 
roep? 

6. Wat het die genooides met die 


diensknegte gemaak? 

7. Wie is daarn4 genooi? 

8. Was die saal leeg of vol? 

9. Wie is die genooides wat nie wou 
kom nie? 

10. Wie is die genooides wat wel ge- 
kom het? 


SONDAG 12 MAART 1972. 


Die loon van die verraad en die laaste 
paasfees. Lukas 21:87-22:23. 

Ons weet almal dat dit Judas Isk4- 
riot was wat vir Jesus verraai het. 
Maar ons moet eers 'n bietjie terug- 
gaan na die maaltyd in die dorpie 
Betanië 'n paar dae vantevore. Hierdie 
maaltyd of ete het Jesus se vriende 
vir Hom gegee op die Woensdag vO6r 
die Vrydag waarop Jesus gekruisig is. 
Hierdie ete was ten huise van 'n 
sekere Simon, wat 'n melaatse was 
wat deur Jesus gesond gemaak is. 


G] Blaai om 

DIE KINDERS SE HERVORMER 


Saam met Jesus aan tafel was natuur- 
lik sy twaalf dissipels en dan ook 
Lasarus wat uit die dood opgewek is 
deur Jesus. Ook teenwoordig was La- 
sarus se twee susters, Martha en Ma- 
ria. Maria het, terwyl almal aan tafel 
was, `n fles vol kosbare salf geneem 
en die voete van Jesus daarmee ge- 


vriende geweet van die begrafnis wat 
feitlik op hande was. 

Daardie selfde naweek was dit die 
Joodse fees van die pasga. Die Jode 
het nog altyd hierdie fees gevier 
sedert die uittog uit Egipte. `n Lam 
moes geslag word en ongesuurde bro- 
de (sonder suurdeeg) moes saam met 





Die laaste paasfees volgens die skildery van Da Vinci. 


salf. In daardie dae het mense op `n 
divan of rusbank gelê as hulle eet, en 
so het sy die voete gesalf. Ons lees 
verder in Johannes 12 dat dit nardus- 
salf was en dat dit in 'n albaste fles 
was en ongeveer 'n pond (500 gram) 
in massa was. (Lees ook Matthéiis 
96:6). 


Nou kom ons egter by die punt: 
Judas Tskêriot was vreeslik kwaad 
oor hierdie vermorsing, van die kos- 
bare salf. Hy wou eerder hê dat dit 
verkoop moes word vir driehonderd 
pennings (wat `n baie groot bedrag 
geld was in daardie dae, want `n arbei- 
der het maar omtrent één penning op 
`n dag vir sy werk gekry). Tn elk geval 
wou Judas hé die salf moes verkoop 
word en die geld aan die armes gegee 
geword het. Judas was egter glad nie 
so baie bekommerd oor die armes nie, 
nee, ons lees dat hy die beursie van 
die dissipels gedra het en hy wou 
sekerlik van die geld vir homself 
gevat het. Dit noem ons diefstal. Ons 
sien dus dat die Satan al daardie tyd 
met Judas gewerk het en dat hy (Ju- 
das) nou vas besluit het om Jesus te 
verraai. Jesus neem egter vir Maria 
in sy beskerming. Op so 'n mooi ma- 
nier was Jesus nog nooit gehuldig nie 
en vir Hom was dit `n soet herinne- 
ring in sy bittere lyding wat skaars 
twee dae later sou volg. ,Laat haar 
staan”, sê Hy, ,want sy doen dit met 
die oog op my begrafnis.” Min het sy 


`n bitter sous geëet word. Ons weet 
vandag dat die lam wat geslag is, 
eintlik `n indirekte voorspelling was 
van Jesus se kruisiging. Hy is mos ook 
die Lam wat vir ons sondes geslag is. 
Hierdie pasga het begin met die fees 
van die ongesuurde brode, net die 
volgende dag na die maaltyd in Beta- 
nié, dit wil sê op die Donderdag. Sy 
dissipels het toe vir Jesus gevra waar 
hulle die pasga (die lam en brode) 
sou eet, sodat hulle daarvoor kon 
voorberei. Terwyl die ander dissipels 
nou vir die pasga gereed maak, is 
Judas 66k bedrywig. Maar hy help nie 
met die voorbereidings nie, nee, hy 
konkel met die owerpriesters om Jesus 
op `n stil plek te verraai. Daarvoor 
kry hy geld van die owerpriesters, 
naamlik dertig silwerstukke. Sy dui- 
welswerk en beplanning klaar, sluit 
hy aan by Jesus en die nege ander 
dissipels. want Petrus en Johannes 
was in die bo-vertrek van `n sekere 
huis besig om alles in orde te bring. 
Toe dit aand word van daardie Don- 
derdag, het Jesus en sy dissipels by 
die plek gekom en op die divan langs 
die tafel gaan 1ê. Jesus neem die plek 
van die huisvader in en net regs van 
Hom was Johannes. Maar voordat hul- 
le begin eet, praat Jesus eers met sy 
dissipels en was daarna hulle voete. Pe- 


trus weier eers, maar laat Jesus 
daarna toe om ook sy voete te was. 
Almal is nou skoon en rein, behalwe 

[1] Van vorige bladsy 


één. Judas se voete is wel skoon, 
maar sy hart is vuil en dit weet Jesus. 

Jesus en sy dissipels gaan aan met 
die maaltyd en dan maak Jesus die 
verskriklike opmerking dat een van sy 
eie dissipels hom verraai het. Almal 
is verbaas en vra wie dit tog kan 
wees. Ook Judas maak of hy verbaas 
is en vra of dit miskien hy is. Net op 
daardie oomblik gee Jesus vir hom `n 
stukkie brood en sê: ,,Jy het dit gesê.” 
Jesus het dus al die tyd geweet van die 
verraad. En toe sê Jesus verder vir 
hom: ,,Wat jy wil doen, doen dit 
haastig.” Judas het die brood geneem 
en dadelik vertrek, die donker nag in. 
So het hy Jesus, die Lig van die 
wêreld verlaat, maar in sy eie hart 
was dit donker soos die nag. 

Daarna stel Jesus vir ons die nag- 
maal in soos ons dit vandag ken. Eers 
het Hy gedank en daarna die brood 
gebreek en rondgestuur. So ook met 
die wynbeker. Die brood stel die lig- 
gaam van Jesus voor wat vir ons aan 
die kruis gebreek is, en die wyn stel 
die bloed van Jesus voor, wat vir ons 
aan die kruis gestort is. Ons vier dus 
vandag nog die nagmaal in ons kerk 
soos Jesus dit ingestel het, alles tot 
sy nagedagtenis. 

Hoe lyk dit nou met die volgende 
vragies? 

1. Wie het vir Jesus en sy dissipels 

`n maaltyd aangebied? 
2. In watter dorpie naby Jerusalem? 
3. Wat het gedurende die maaltyd 
gebeur? 
4. Wie het vir Jesus verraai? 
5. Hoeveel geld het hierdie man ge- 
kry, omdat hy Jesus verraai het? 
6. Wie het vir hom die geld gegee? 
7. Watter fees het die Jode gevier? 
8. Wat het die Jode op hierdie fees 
geëet? 
9. Watter twee dissipels moes die 
kamer vir die fees gaan regmaak? 
10. Wat het alles gedurende hierdie 
fees gebeur? 


11. Watter heilige sakramente het 
Jesus gedurende hierdie fees vir 
ons ingestel? 


12. Wat stel die brood voor wat ge- 
breek is? 


13. En die wyn? 

14. Hoekom vier ons nou nog hierdie 
fees in ons kerk? 

15. Hoeveel maal per jaar vier ons 
dit in ons kerk? 

16. Wat noem ons die dag waarop 
Jesus gekruisig is? 

17. En die dag toe Hy opgestaan het? 
(Onthou, dit is nié op Paasmaan- 
dag nie.) 


G] Na volgende bladsy 


SONDAG 19 MAART 1972. 


Jesus voor Pilatus en voor Herodes 
(nie Herodus nie). Lukas 23:1-25. 


Voordat Jesus die Paasmaal afsluit, 
praat Hy weer ernstig met sy dissipels. 
Hy vertel aan hulle dat Hy weggaan, 
maar hulle sal nie alleen agterbly 
nie. Hy sal Iemand anders stuur om 
by hulle te bly, naamlik die Heilige 
Gees. Ook gee Jesus 'n nuwe gebod 
aan sy dissipels: Hulle moet mekaar 
liefhé. Ook gaan Jesus weg na die 
hemel om vir sy dissipels en ook vir 
ons, plek te gaan voorberei. Nog 'n 
belangrike ding wat Jesus vir sy dis- 
sipels en dus ook vir ons belowe het, 
is dat ons in ons gebed tot die Vader 
deur Hom kan vra wat ons nodig het 
en as ons dan glo, sal ons ontvang 
wat ons modig het. Daarom sê 
ons in ons gebed: ,Om Jesus wil.” 


Intussen het dit byna middernag 
geword en Vrydag is op hande. Jesus 
en sy dissipels vertrek na die tuin 
van Getsémané. Stil stap die groepie 
van twaalf (sonder Judas Iskariot) 
deur die spruit Kedron na die donker 
olyfbome in die tuin aan die voet 
van die Olyfberg. Jesus bid dat God 
tog, as dit moontlik is, die kruisdood 
van Hom moet wegneem. Ons lees in 
die Bybel dat Jesus hier sê benoud 
geword het, dat sy sweetdruppels soos 
bloed geword het. Al hierdie benoud- 
heid was nie omdat Jesus bang geword 
het nie, maar omdat hy die bittere 
lyding om ons ontwil deurgegaan 
het. Tot driemaal toe het Jesus gebid 
en God het Hom versterk. Net toe 
Jesus die derde maal klaar gebid het, 
kom Judas die verraaier daar aan met 
'n klomp volgelinge om Jesus gevange 
te neem. Hy soen vir Jesus om vir sy 
volgelinge te wys wie hulle moet 
vang, want dit is donker, nê midder- 
nag. Petrus trek sy swaard uit en 
kap die hoëpriester se slaaf se oor 
af. Jesus beveel hom om sy swaard 
weg te sit en doen dan sy laaste won- 
derwerk voor sy kruisiging. Hy genees 
Malchus se oor. Hiermee wou Jesus 
vir ons wys dat ons ons vyande moet 
liefhé. Dan gryp die mense vir Jesus 
en bring hom na die huis van die 
oud-hoëpriester Annas, terwyl al die 
dissipels weghardloop, ook Petrus wat 
vroeër gesê het hy sal nooit wegvlug 
nie, al moet hy saam met Jesus sterwe. 
Jesus het toe vir hom (Petrus) gesê 
dat hy Hom driemaal sal verloën voor- 
dat die haan sou kraai. 


Annas, ondervra vir Jesus en in 
Johannes 18:22 lees ons dat Jesus in 
die gesig geslaan word. Dit was die 
eerste liggaamlike aanranding op 
Jesus. 

Vanaf Annas word Jesus na Kajafas, 
die eintlike hoëpriester gestuur. Hy 
was die seun van Annas. Saam met 
Kajafas sit ook die Joodse Raad of 
Sanhédrin. Jesus moet nou vir hulle 


sê wie Hy werklik is en toe Jesus 
uiteindelik erken dat Hy die Seun 
van God is, skeur die hoëpriester sy 
klere, terwyl die mense vir Jesus slaan 
en bespot. Intussen het Petrus ook 
daar aangekom en van ver af gesien 
wat aangaan. Driemaal beskuldig die 
omstanders vir Petrus dat hy ook een 
van Jesus se dissipels is en driemaal 
ontken Petrus dit. Net na die derde 
ontkenning, kraai die haan. Dit is 
nou dagbreek, die Vrydagoggend. Je- 
sus kyk na Petrus en Petrus vlug na 
buite, vol droefheid en berou. Die San- 
hendrin vonnis Jesus tot die dood, 
maar voordat hulle iemand kan dood- 
maak, moet die Romeinse goewerneur, 
Pontius Pilatus dit eers bekragig. 
Daarom vat hulle vir Jesus nou na 
die paleis van Pilatus. Pilatus ver- 
neem waaroor dit gaan en toe hy 
hoor Jesus is tot die dood veroordeel 
omdat Hy sê dat Hy die Seun van 
God is, bevind hy Hom onskuldig, 
want Pilatus is 'n Romein en wil niks 
van die godsdiens van die Jode af 
weet nie. 'Toe hy verder hoor dat 
Jesus in Galilea gebly het, stuur hy 
vir Jesus na Herodes, die vors van 
Galilea, want hy het gehoor Herodus 
is ook in Jerusalem. Maar Herodes 
wil net graag `n wonderteken van 
Jesus sien. Hy stel nie daarin belang 
of Jesus skuldig of onskuldig is nie. 
Toe Jesus niks praat nie, laat hy vir 
Jesus `n blink, koninklike kleed aan- 
trek en stuur Hom weer terug na 
Pilatus. 

Pilatus bevind Jesus weer onskuldig, 
maar die priesters sweep die volk 
op om te skreeu: ,Kruisig Hom, 
kruisig Hom.” Weer probeer Pilatus 
iets anders. Hy laat `n moordenaar, 
Barabbas kom en vra wie hy moet 
loslaat, Jesus of Barabbas? Pilatus 
het gehoop dat die gepeupel darem 
nie `n moordenaar sou kies om los 
te laat nie. Maar hy het hom misgis. 
Al harder skreeu die skare: ,Kruisig 
Hom!” Weer probeer Pilatus iets an- 
ders. Hy laat vir Jesus gésel. Dit 
beteken om Jesus met `n soort sweep 
te laat slaan. Dit help ook 
nie. Die Jode wil Jesus nie laat los- 
kom nie en ioe hulle (die Jode) vir 
Pilatus dreig dat hy nie `n vriend van 
die Romeinse keiser is nie, het Pilatus 
geskrik. Vir die derde keer sê Pilatus 
egter dat Jesus onskuldig is, maar toe 
die skare al harder skreeu, gee hy vir 
Jesus aan die Jode oor om gekruisig 
te word. Nou was dit omtrent sesuur 
in die more en die son was besig 
om op te kom. 

Hoe lyk dit nou met die volgende 
vragies? 

1. Na watter tuin het Jesus en sy 
dissipels gegaan? 

Wat het Jesus daar gedoen? 
Wie het toe daar aangekom? 
Wie was Annas? 

En Kajafas? 


DUE ED 


6. Wie was Pilatus? 

7. Hoeveel keer het Petrus vir Jesus 
verloën? 

8. Hoeveel keer het Pilatus probeer 
om Jesus los te laat? Noem die 
kere. 

9. Watter moordenaar is losgelaat? 

10. Wat het die skare geskreeu? 


SONDAG 26 MAAR r 1972. 
Die kruisiging. Markus 15:21-41. 


Intussen, toe al hierdie dinge ge- 
beur, het die verraaier, Judas Iskariot, 
ook bitter berou gekry oor sy vrees- 
like daad en gesê: ,,Ek het onskuldige 
bloed verraai.” Maar anders as Pe- 
trus wat geween het oor sy daad, het 
Judas homself gaan ophang en so 'n 
einde aan sy lewe gemaak. 


In die vorige les het ons gesien dat 
Jesus veroordeel is om gekruisig te 
word op die heuwel Golgota. Hierdie 
heuwel was omtrent `n kilometer ver 
uit die stad Jerusalem, aan die weste- 
kant. Jesus moet ook self sy kruis 
soontoe dra. Intussen is ook `n kroon 
van dorings gevleg en op sy hoof 
vasgedruk. Stukkend geslaan met die 
sweep en die vuis, vol bloed wat 
afdrup van sy gesig en rug en met die 
swaar kruis oor sy skouers, strompel 
en struikel Jesus aan na Golgota, ter- 
wyl die skare Hom bespot en in sy 
gesig spuug. Hierdie pad wat Jesus 
nou na Golgota moet stap, noem ons 
die Lydensweg of Via Dolorosa. Twee 
dinge gebeur op die pad. Die eerste is 
dat Jesus nou sê uitgeput raak van 
die wonde en bloedverlies dat Hy nie 
die kruis meer kon dra nie. `n Man 
met die naam van Simon van Cirëéne 
word beveel om dit verder te dra. Die 
ander ding is dat Jesus 'n klompie 
vroue sien wat ween en huil toe hulle 
sien wat met Jesus gebeur. Jesus sê: 
,Moenie oor My ween nie, maar ween 
oor julleself en julle kinders.” 


By Golgota aangekom, word Jesus se 
klere uitgetrek en sy hande en voete 
aan die kruishout met spykers vasge- 
slaan. Dit is `n onbeskryflike marte- 
ling en lyding om so nakend en met 
spykers vasgeslaan in die bloedige 
hitte van die son te hang. Die soldate 
trek lootjies en verdeel die klere van 
Jesus terwyl Hy daar hang. Saam 
met Jesus word ook twee moordenaars 
gekruisig, een aan die linker- en een 
aan die regterkant, met Jesus in die 
middel. Teen hierdie tyd was dit om- 
trent nege-uur in die oggend en die 
son het begin warm word. Dit was die 
Vrydag en daarom herdenk ons die 
kruisiging van Jesus op Goeie Vrydag. 

Aan die kruis het Jesus sewemaal 
gepraat en die volgende woord gesê: 


[1] Blaai om 


Die Hervormer, Februarie 1972, bladsy 23 


DIE KRUISIGING 


[7] Na volgende bladsy 


Ons noem dit die sewe kruiswoorde 
van Jesus: 


1. Vader, vergeef hulle, want hulle 
weet nie wat hulle doen nie. (Lukas 
23:34). 

2. (Vir Maria) Vrou, daar is u seun! 
(en vir Johannes) Daar is jou moeder. 
(Johannes 19:26-27). 


3. (Vir die moordenaar) Voorwaar, 
Ek sê vir jou, vandag sal jy met My 
in. die Paradys wees. (Luk. 28:48). 

4. My God, My God, waarom het U 
My verlaat? (Matt. 27:46). 


5. Ek het dors. (Joh. 19:28). 
6. Dit is volbring (Joh. 19:30). 


7. Vader, in U hande gee Ek my 
gees oor! (Luk. 23:46). 


Toe Jesus gesterf het met die laaste 
kruiswoord, was dit omtrent drie-uur 
in die middag. Van twaalfuur af egter 
het die son verduister geraak en die 
aarde het gebewe. Ook het die voor- 
hangsel of gordyn in die tempel in 
twee geskeur. 

So het Jesus, die Seun van God, 
vir ons sondes aan die kruis op Gol- 
gota gesterf op Goeie Vrydag. En 
bokant sy hoof aan die kruis is daar 
'n opskrif deur Pilatus geplaas: 

,Jesus, die Nasarêéner, die koning 
van die Jode.” 

Beantwoord nou die volgende vra- 
gies: 

1. Wat het met Judas Iskariot ge- 
beur? 

Wie het Jesus se kruis help dra? 
Waar is Jesus gekruisig? 

Wie is saam met Jesus gekruisig? 
Wat het die soldate met Jesus se 
klere gedoen? 

Kyk of jy die sewe kruiswoorde 
van Jesus uit jou kop uit kan leer. 
Watter opskrif is bokant Jesus se 
hoof geplaas? 


N ED BUGDEDE 





'N MOOI VERHAAL 
VIR JULLE 
ANSIE DIE KAT 


Nou eendag het ek 'n artikel gelees 
van die wit leuentjie. Die wit leuentjie 
word in die artikel goed gepraat. Nou 
ja so word gesê, as mens 'n wit leuen 
vertel om 'n ander hartseer en ver- 
driet te bespaar is dit seker goed. 
Dit bly 'n leuen en nie goed nie. Ons 
gaan verder en ons vind dat baie 
maats wit leuentjies vertel om hulself 
moeilikheid te bespaar en dis ook ver- 


keerd. As 'n kind het ek my naam wat 
op 'n boek in drukskrif geskryf was, 
mooi netjies afgeteken en toe vertel 
dat ek sommer uit my kop my naam 
geskryf het. Daardie tyd het ek nog 
nie skoolgegaan nie, ek kon dus nie 
skryf nie, en my ouma het dit geweet. 
Sy het op 'n mooi manier vir my laat 
verstaan dat ek 'n leuen vertel het, 
'n wit leuen, sodat grootmense moet 
dink ek is so waffers slim. Sy het my 
toe hierdie storie vertel: 


Ansie Botha was `n vriendelike on- 
selfsugtige dogtertjie. Sy was goed 
gehumeurd as sy met ander kinders 
speel, altyd gewillig om haar speel- 
goed met ander te deel. Nouja, sal ons 
nou sê, maar dan was sy mos `n soet 
kind. Moenie glo nie, Ansie het ook 
maar haar swakheidjies gehad. Sy 
was 'n bang kind, veral bang vir slae 
en raaskry. Een Vrydagoggend oorval 
'n vreeslike ding haar toe. Soos by 
meeste huise in ons land word daar 
Vrydae by haar mammie se huis huis- 
skoongemaak. Vir Ansie is dit baie 
lekker om te help en vanoggend is sy 
in die kombuis. ,Kan ek die skottel- 
goed was, Mieta?” vra sy aan die be- 
diendetjie. Te bly stem Mieta toe: 
,Asseblief nonnatjie, dan kan ek so- 
lank in die eetkamer begin skoon- 
maak”. Baie in haar skik klim Ansie 
op `n klein stoeltjie om mooi by die 
wasbak by te kom. Dis te lekker om 
in die warm seepwater die borde en 
koppies te was. Gou is sy klaar en 
begin afdroë. Meteens kom die groot 
vet kat in en met een sprong is hy 
bo-op die tafel. Met sy dik stert vee 
hy een van die koppies wat sy naby 
die rand van die tafel gesit het af. 
Ansie skrik en op daardie oomblik 
glip haar pappie se geliefde koffie- 
koppie uit haar hand en val ook in 
skerwe op die grond. Ansie gee 'n gil, 
meteens kom daar 'n gedagte in haar 
koppie, maar dit is glad nie 'n goeie 
gedagte nie. Haar pa is baie lief vir 
die groot vet kat en die kat hét die 
ander koppie gebreek. Dis tog sy 
skuld dat sy haar pappie se groot 
koppie gebreek het. Sy hoor voet- 
stappe en haar mamma met Mieta 
kort op haar hakke verskyn in die 
kombuis. Ansie begin huil. ,,Mamma 
kyk wat het Rinkals gedoen”. Mieta 
kyk verskrik na die hopie skerwe en 
slaan haar hande saam toe sy sien 
dat die groot koppie ook stukkend 
is. Nooi”, sê sy ,dis 'n nare kat, 
hy doen dit dikwels en dis net `n won- 
der dat hy nog nie voorheen iets ge- 
breek het nie”. Die hele dag is Ansie 


bang by die gedagte dat haar pappie 
moet huis toe kom. Die aand hoor sy 
hoe haar moeder vir pappie van die 
kat en die koppies vertel. Pappa se 
niks, en sy is baie bly dat sy so mak-. 
lik uit die moeilikheid gekom het. 

Niemand het met haar geraas nie, 
sy was te slim dink sy, en dood geluk- 
kig gaan sy bad om daarna bed toe 
te gaan. In haar kamer kniel sy ouder 
gewoonte eers om te bid. Meteens is 
sy stom, sy kan nie bid nie. Hoe kan 
Sy vra om geseën te word as sy so 
stout was, sy is nie so Jesus se 
kind nie. Stadig staan sy op en klim 
in die bed. Die sonde druk soos 'n 
swaar gewig op haar hartjie. Daar 
1ê sy nou op haar bed, bevrees vir die 
donker, bevrees vir haar eie gedagtes, 
en bevrees dat sy op `n heel ander ma- 
nier gestraf sal word. Dit is reeds. 
diep in die nag toe haar ouers gewek 
word deur `n geklop aan hulle kamer 
deur. 'n Klein bewende wit gedaan- 
tetjie kom die kamer binne. Hulle is 
doodverskrik, menende dat sy siek is. 
,Ek kan nie slaap nie. Pappie dis te 
vreeslik” huil Ansie. ,Ek moet die 
waarheid vertel, of ek sal nooit weer 
gelukkig wees nie. Ek het self pappie 
se koppie gebreek, die kat het net die 
ander een gebreek. O) vergewe my tog 
asseblief”. Nadat hulle alles saam be- 
spreek het en saam gebid het, dra 
haar pappie haar terug na haar ka- 
mer en gee haar 'n nagsoentjie met 


die woorde: ,,Soet slaap my skatjie”. 
Gelukkig en tevrede raak Ansie aan 
die slaap met die vaste voorneme dat 
sy nooit weer 'n leuen sal vertel nie. 
Sy het uitgevind dat daar geen straf 
so swaar is as selfverwyt nie. Daar- 
om maats, is dit beter om, terwyl ons 
klein is die witleuens maar liewer 
alleen te laat. As ons groot is sal ons 
dit dan ook kan doen, en kan sorg 
om nooit in so `n posisie te kom dat 
'n wit leuen begeerlik is nie. 


Die wraak van God tref nie die 
sondaar nie, maar die enigste Sonde- 
lose, wat in die plek van sondaars ge- 
tree het, die Seun van God. Jesus 
Christus het die wraak van God gedra. 
Hy het die toorn van God gestil en in 
die uur van die voltrekking van die 
goddelike gerig gebid: Vader, ver- 
seef hulle dit, want hulle weet nie 
wat hulle doen nie. 





God het mens geword om te doen 
wat ons nooit kon doen nie, om die 
skuld te versoen en die sonde weg 
te dra. As Jesus Christus op Golgota 
gesterf het, is alles in orde. 


— Prof. dr. G. C. van Niftrik. 

Die Rooi Gevaar Is Hier. Kommunis- 
tiese aanslag op ons land en gees. 
Drr. P. J. Meyer, N. Lee, A. B. du 
Preez. Antikom-publikasies, posbus 


433, Pretoria. Sagteband, 65 bladsye, 
50 sent. 


Ons het die gebundelde referate 
van `'n simposium wat in 1970 in 
Parow gehou is deur die Antikom- 
munistiese Aksiekommissie van die 
drie Afrikaanse Kerke, asook een in 
Durban in 1971. Dr. P. J. Meyer is 
seker die bekendste en het gepraat 
oor ,Die huidige bedreiging van die 
kommunisme.” Hy neem as uitgangs- 
punt die basiese gegewens en statis- 
tieke omtrent kommunistiese indring- 
ing in Afrika, met oogmerk: Suid- 
Afrika. China en Rusland se gegewens 
word afsonderlik behandel, asook die 
Russiese see-insluiting van Afrika. 
Voorwaar 'n insiggewende, heldere 
uiteensetting van die huidige situasie. 
Hier is nou al die feite wat `n lands- 
burger behoort te weet, duidelik 
saamgevat. Die basiese stelling wat hy 
maak, is dit: Die beslissende slag van 
die kommunisme om Afrika te beheer, 
sal in hierdie dekade gelewer word. 


Dr. Lee het gepraat oor die grond- 
gedagtes van die kommunisme, en 
hoedat dit gepropageer word. Wie nie 
die dik boeke oor kommunisme wil 
deurwaad nie, vind hierin insigge- 
wende feite. 


Prof. Du Preez weer was aan die 
woord oor die toenemende bedreiging 
van die kommunisme in Suid-Afrika. 
Hy het kennis geneem van resente 
gebeure in ons land en het dit in die 
lig van hierdie onderwerp geinterpre- 
teer. 


Hierdie boekie behoort op die rak 
van elke kerkmens te wees — en 
meer nog, in sy geheue, sodat hy in 
hierdie dae waarin sy land in die 
wêreld-arena uitgelewer word, geeste- 
lik strydvaardig kan wees. Elke predi- 
kant kan met vrug sy toerusting hier- 
mee aanvul. 

— C. J. Viljoen. 


I 
Uit die Beek 1972. Opgestel deur 
ds. A. J. van Wijk. N.G. Kerk-Uit- 
gewers. 329 Bladsye, sagteband. 
Hierdie uitgawe van `n ou bekende 
reeks in die N.G. Kerke, is die eerste 
wat deur ds. A. J. van Wijk geskryf 
is nadat sy broer ds. J. H. van Wijk, 
oorlede is in 1970. Die uitgee van 
hierdie oordenkinge vir elke dag (of 
Bybelse dagboek), het al 'n familie- 
saak geword vir die predikante Van 
Wijk. Wyle ds. A. J. van Wijk sr, 
vader van die reeds genoemde di. Van 
Wijk, het die uitgawes waargeneem 

vanaf 1924 tot met sy dood in die 
sestigerjare. 

In die uitgawe vir 1972 is gepoog 
om nie net losstaande Bybelgedeeltes 
te behandel nie, maar kontinuiteit te 
bewerkstellig deur opeenvolgende pe- 
rikope te behandel uit 2 Konings, 1 
en 2 Kronieke, Esra, Nehemia, Ester 
en Job, met gedeeltes uit Psalms vir 
Sondae. 


Met die kerklike jaar is in soverre 
rekening gehou dat op die Christelike 
gedenkdae besondere gedeeltes gekies 
en behandel word in ooreenstemming 
met die geleentheid, hoewel dit opval 
dat in die lydenstyd en adventstyd nie 
aandag aan die betrokke sake gegee 
word nie; maar gewoon die opeen- 
volgende perikope behandel word; 
maar in die pinkstertyd, tussen hemel- 
vaart en pinkster, is daar wel daagliks 
rekening gehou met die koms en werk 
van die Heilige Gees. 

Ons het waardering vir die direkte, 
op-die-man-af verkondiging daarin. 
Nog belangriker: Ons het daarin sui- 
were Christusverkondiging uit die Ou 
Testament teëgekom. Dit kan nie 
anders as dat so `n boekie met vrug 
by die huisaltaar gebruik sal word 
nie. 

— C.J. Viljoen. 


DWELMVERSLAWING. Dr. G. J. 
Kotze, N.G. Kerk-Uitgewers, Kaapstad- 
Pretoria, 1971. 

Die boek is uitgegee vir die Sino- 
dale Kommissie vir (Geestelike Sorg 

'N GESKENK VAN 
BLYWENDE WAARDE ; 


'n Nuwe digbundel van 'n ou- # 
derling van die Kerk, wat roem 
wegdra van letterkundiges. y 


,Die vreemdeling van Galilea . 
en ander gedigte” 


deur 
W. L. MARAIS 


Prys R1.50. 


verkrygbaar by die ... 


Ned. Geref. Boekhandel 
Schoemanstraat, Pretoria. 


of by die skrywer, adres... 
Posbus 387 . Welkom . O.V.S. 

en Evangelisasie. Vir elkeen wat gees- 
telike sorg en evangelisasiewerk doen, 
verskaf hierdie boek die nodige ken- 
nis ten opsigte van dwelmverslawing. 
Daarom behoort predikante en ouder- 
linge dit te besit, te lees en toe te pas. 
Die stof wat behandel word, is ook 
geskik vir preekstof. 

Dwelmverslawing is `n onderwerp 
wat aktueel is in ons tyd en aktueel 
is vir elke huisgesin. Die boek kan 
almal help om die oorsake, gevolge 
en maatreëls ter voorkoming van 
dwelmverslawing te ken. 

'n Goeie geskenk vir die jong seun 
en dogter. `n Handleiding vir ouers 
van groterwordende kinders. 


— J.C. de Lange. 


Aanhoudende 
Moegheid 


Dr. Heinz-Klierstofpille 
onskatbaar vir 
Klieraandoeninge 
AFGEMAT EN LUSTELOOS 
“Ek het al `n botelvol van die 
beroemde Dr. Heinz-Klierstofpille 
uitgebruik en voel geheel en al `n 
ander mens. Ek is nie meer so moeg 
en afgemat en ook nie meer so koud 
en lusteloos nie. Ek het nog nooit 
vantevore by enige medisyne soveel 
baat gevind as by heirdie Klierstof- 
pille nie.”—Mej. Leriche, Nieu- 

woudiville. (Geval 928.) 

HART 10 SLAE ONDER 
NORMAAL 

“Ek moet erken dat Dr. Heinz- 
Klierstofpille uitstekend vir my 
was. Ek het nooit gedink dat ek 
ooit weer my werk sou kon doen 
nie. My hart het 10 slae onder nor- 
maal gewerk. Fk was altyd moeg 
en lam deur my hele lyf. Die Klier- 
stofpille het wondere verrig.” — 
Mev. R. Bester van Ladysmith. 
(Geval $62.) 

Aanhoudende moeg- HEN DR IER 
heid, droc vel, hare en [, 

naels, oormatige vel, BOELIE AE 
swak geheue, onge- EMS EE 
reeldheid by vrouens, — MIT 
stadige polsslag —al INGEWAROSK LERE 
hierdic aandoeninge BLAASPTPRUIER 
is gewoonlik aan Va 


- : VRUGBLOINSELS 
Klieruitdroging te 


wyte en die enigste 
uitweg is 
behandeling met 
klierstow we. 


Dr. Heinz-Klierstofpille kos 
R100 per bottel by alle aptekers. 


Dr. Heinz- 
Klierstoipille 
ontse see Ed AL, 

VAN ORAL OOR ALLERLEI 


Soms dink ons as ek `n heiliger, 
dieper en vromer mens sou wees, dan 
vang die nuwe lewe by my aan . .. 
Kyk, dit is die oer-fout, wat ons almal 
duisendmaal in ons lewe maak. Want 
dit is die verhaal van `n mens wat 
homself wil verlos. Nou ja, God help 
hom wel deur hom `n handjie te gee, 
maar daar is geen steek van 
waar nie. Die nuwe lewe het in 'n 
graf begin, die graf waarin Jesus 
gelê het, wat vir ons sondes gesterf 
het. 

— N. Baas. 


Israel kan nie op een lyn met die 
heidene gestel word nie en is dus ook 
nie objekte van sendingwerk soos die 
heidene nie, om die eenvoudige rede 
dat hulle die Ou Testament besit. 

— Prof. $. du Toit in Buurman. 


Blindederm- 


ontsteking 
Die Dr. Mullers- 
Blindedermmiddel 


TYDENS die afgelope kwart-eeu 
het die Dr. Mullers-Blindederm- 
middel vrywel honderde lewens 
gered. Dit het duisende lyers in 
staat gestel om die doktersmes vry 
te spring. Hierdie middel het dit 
moontlik gemaak dat blindederm- 
lyers deesdae 'n deskundige 
behandeling kan ondergaan teen 
geringe koste. 





Kentekens 


Pyn in regtersy. 

* Aangepakte Tong. 

* 'n Temperatuur (koors) tussen 
100 en 102 grade. 

* Hardwording van die Maag- 
wande. 

Die DR. MULLERS-BLINDEDERMMIDDEL 
is verkrygbaar by aptekers teen 
70c per bottel of posvry van 

Norwood Coaker, Posbus 89, 
Ladybrand. 





Die uitverkiesing van Israel is uit 
die aard der saak geen besit of eien- 
skap van die volk nie. Maar ons kan 
ook nie maak asof die verkiesing al- 
leen maar geld, wanneer Israel dit 
waarmaak nie. Dan sou menslike han- 
deling `n voorwaarde vir die hande- 
ling van God wees. Die uitverkiesing 
is `n daad van God, wat die volk stem- 
pel en tot in die diepste van sy wese 
raak . . . So bly die geskiedenis of 
bestaan van Israel as volk voortduur, 
nie kragtens eie geloof of gehoor- 
saamheid nie, maar kragtens die trou 
van God. 

— A. A. Spykerboer in Hervormd 
Weekblad. 


Daar is vuurrooi bloed vir ons ink- 
swart sondes. 
— N. Baas. 





Nos Gereformeerd? 


Dr. Wiersinga het onlangs gepromo- 
veer tot doktor in die teologie aan die 
Vrye Universiteit in Amsterdam en 
nogal onder prof. dr. Berkouwer op 
'n proefskrif oor die versoening. DaaI- 
in wyk hy heeltemaal af van die re- 
formatoriese versoeningsleer en staan 
hy vlak by die afwykende versoenings- 
leer soos voorgestaan in die nuwe 
Roomse kategismus in Nederland. Die 
leer van die regverdigmaking alleen 
deur die geloof in die volbragte werk 
van Christus word deur hom ingeruil 
vir die leer dat die mens deur sy 
berou oor sy sonde salig sal word. 


Na aanleiding hiervan skrywe prof. 
Lekkerkerker in Hervormd Weekblad 
dat ,”n mens selfs kan vra, of die 
Geref. Kerke in Nederland nog wel 
langer reg op die naam Gereformeerd 
sou hê, as die ,alternatiewe” versoe- 
ningsleer, wat Wiersinga voordra, ge- 
saghebbend sou word.” 





Roomse Priesters 


A1 meer priesters verlaat die Rooms 
Katolieke Kerk. Volgens die amptelike 
syfers uit die Vatikaanstad (die stad 
van die pous) het die getal priesters 
wat in 1970 ampswyding ontvang het 
met twaalf persent verminder. 


Gedurende die afgelope tien jaar 
neem die syfers van die wat uittree 
uit hulle priesterlike amp met 25 
persent jaarliks toe. 

Na skatting word die totale syfer 
van uittredings sedert 1962 op 40,000 


gestel. 

Nie Kuyper nie, 


maar Gunning 


Die vereniging waar die Vrye Uni 
versiteit van Amsterdam, deur dr. 
Abraham Kuyper gestig, van uitgaan, 
het aan sy grondslag `n nuwe formu- 
lering gegee. Vroeër was die grond- 
slag die Gereformeerde beginsels. 

Nou is hierdie grondslag losgelaat 
en ,,deurgestoot na `n dieper fonda- 
ment,” naamlik na die evangelie self. 
In die ou formulering is ,,oor die per- 
soonlike geloofsoortuiging nie gerep 
nie,” maar net is gevra dat die onder- 
wys Sou staan op die gereformeerde 
grondbeginsels. 


Met hierdie nuwe grondslag het die 
vereniging, waar die Universiteit van 
uitgaan, gekies vir die standpunt van 
Gunning teenoor dié van Kuyper. 
Gunning het immers ongetwyfeld 
simpatie vir `n Christelike Universi- 
teit” gehad, maar nie vir een op Ge- 
reformeerde grondslag nie. So sê dr. 
Nauta in Centraal Weekblad kan ,,nie 
Kuyper nie, maar Gunning geld as 
geestelike vader van die (nuwe) 
grondslagbepaling as banier van die 
Vrye Universiteit.” 


Bekend is ook in hierdie verband 
die woord van Gunning: Ek is nie in 
die eerste plek hervormd (gerefor- 
meerd) nie, maar Christen. 

GEMAAK UIT DIE 
BESTE PRETORIA - GRANIET 


Word afgelewer en opgerig op 
enige dorp en plaas. 

PRYSE NA ELKEEN SE 
VERMOË. 


Pryse en Katalogus 
op aanvraag! 


d. P. E. ROODE 

Amptelike Berigte 


BEROEPE PREDIKANTE: 


AANGENEEM: 


Ds. P. D. Smit van Umtali na Groot 
Marico. 

Prop. W. J. Slabbert na Sasolburg. 

Ds. P. J. van der Merwe van Premier- 
myn na Witfontein (tydelik-deel- 
tyds). 

Ds. L. J. Steyn van Virginia na Riet- 
spruit. 


Prop. F. J. Boshoff na Umtalikom- 
binasie. 


Prop. J. P. Naude na Salisburykom- 
binasie. 


Prop. H. T. van Deventer na Krugers- 
dorp-Wes. 


Prop. B. J. Erasmus na Brakpan-Har- 
monie. 


Prop. P. M. Venter na Sasolburg-Suid. 


Prop. H. J. Bolsenbroek na Bethlehem 
/Ficksburg. 


Prop. W. C. J. van Rensburg na Wes- 
park/Pretoria-W es. 


BEDANK: 


Ds. G. J. van Staden van Vliegepoort 
Na Wonderfontein. 


Ds. J. H. H. Jacobs van Roodepoort 
na Krugersdorp-Wes. 


Ds. J. P. Snyman van Eendragt na 
Ogies. 
Prop. W. J. Slabbert na Orkney, Rand- 


poort, Belfastkombinasie en Bethle- 
hemkombinasie. 


Ds. F. du C. Labuschagne van Pretoria 
na Alberton. 


Prop. H. J. Bolsenbroek na Wonder- 
fontein. 


Prop. W. C. J. van Rensburg na Dord- 
recht/@ueenstown. 


Prop. J. P. Naude na Primrose-Oos. 


Prop. H. T. van Deventer na Hartbees- 
fontein/Gerdau, Empangeni, Johan- 
nesburg/Kensington, Wespark, Swel- 
lendam. 


Ds. C. L. van der Berg van Vereenig- 
nig na Delmas. 


Prop. P. M. Venter na Standerton, 
Schweizer-Reneke, Alberton en 
Breyten-kombinasie. 


Prop. B. J. Erasmus na Magaliesburg 
en Newlands. 


[7] Na volgende bladsy 


DOODSBERIGTE 


IN MEMORIAM 


Dit het die almastige God behaag om 
die siele van hierdie ons tans ge- 
storwe broeders en susters. tot Hom 
te neem. Hulle liggame is aan die 
aarde toevertrou in die vaste en se- 
kere hoop van die opstanding tot die 
ewige lewe deur ons Here Jesus 
Christus wat die vernederde ligraam 
aan Sy verheerlikte liggaam gelyk sal 
maak. 


In liefdevolle herinnerines dink ons 
terusz aan ons ontslape dierbares wat 
ons vooruitgegaan het en nou rus van 
hulje arbeid. Ons mis hulle, maar 
treur nie oor hulle soos die ander 
wat geen hoop het nie. Ons dank God 
vir wat hulle deur sy genade beteken 
het. 





VAN WYK: Willem Frederik — On- 
vergeetlik bly vir ons die dag van 
13 Desember 1970. Deur die dood van 
ons weggeneem my geliefde eggenoot, 
vader en grootvader, in die ouderdom 
van 63 jaar 4 maande 24 dae, na `n 
gelukkige egverbintenis van 39 jaar. 
Hoe bitter ook die beker ons swyg, dit 
was Gods wil. 

— Bedroefde eggenote en kinders, 
M. van Wyk (gebore De Kock), Hart- 
beeshoek, Posbus 24, Arnot, Middel- 
burg, Tvl. 


OPPERMAN: Thomas Sarel — Dit het 
die Heer behaag om my geliefde eg- 
genoot en ons vader na 'n kort siek- 
bed van ons weg te neem op Sondag 
28 November 1971 in die ouderdom 
van 49 jaar. Ons sal hom altyd dank- 
baar bly vir sy troue sorg en vir die 
soete herinneringe wat hy ons nage- 
laat het. 

— Bedroefde eggenote, kinders en 
kleinkinders, Susana Opperman, Hoër- 
skool Koshuis, Sabie. 


BESTER: Lucas Cornelius — Nog `n 
jaar van eensaamheid en verlange is 
verby, maar die dag van 28.12.1969 
sal ons nooit vergeet toe my dierbare 
eggenoot, ons vader en grootvader on- 
verwags van ons weggeneem is deur 
die dood. Baie trane vloei in stilte wat 
net God alleen van weet want ons 
vir wie hy so dierbaar was kan en sal 
hom nooit vergeet. 

Verlangende eggenote Sannie, kin- 
ders en kleinkinders. 

AMPTELIKE BERIGTE 


C] Na volgende bladsy 


RINGSVERGADERINGE 1972 


In terme van die Bepalings tot die 
Kerkwet word hiermee bekend gestel 
dat die volgende Ringsvergaderinge 
op die volgende tye en plekke byeen- 
kom. Van die ontbrekendes is nog 
geen berig ontvang nie. Die Ring- 
skribas sal gemeentes self verder inlig 
oor besondere reëlings getref. 
Rustenburg 15-19 Mei: Rustenburg. 
Pretoria 17 April 24 April tot 28 April 

Pretoria. 

Suidwes-Afrika 28-29 April: Windhoek. 

Heidelberg 8-9 Mei: Standerton. 

Vereeniging 24-28 April: Vanderbyl- 
park. 

Losberg 22-24 Mei: Carletonville. 

Bronkhorstspruit 13-14 Junie: Hendri- 
na. 

Germiston 2-4 Mei: Germiston. 

Heilbron 14 en 15 April: Bethlehem. 

Rhodesië 15-18 Junie: Fort Victoria. 


VAKANSIEWOONSTELLE 
WARMBAD 
Keurige vakansieverblyf vlak- 
by die Minerale Bad. Verskil- 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenselsoen- 
tarief. Toerusting: Beste ge- 
halte meubels; ingeboude kle- 
rekaste en kombuiseenhede, 
elektriese stowe, ketels en ys- 
kaste; beddegoed, kookge- 
reedskap en eetgerei word 
volledig voorsien. Brosjure 
gratis beskikbaar. 
SPA-VISTA 
VAKANSIEKOONSTELLE 
Voortrekkerweg 55, 
Felefoon 535, Warmbad, Tvl. 

VAKANSIEPROBLEME OPGELOS! 


'N STRANDHUIS BINNE ELKEEN SE BEREIK—LENINGS BESKIKBAAR 
KOELWATERS, MTWALUME, NATALSE SUIDKUS. 


Bekom u ete strandhuis — Maklike petalingsvoorwaardes — U kan die huls 
gedurende u vakansie benut, dit verhuur of permanent bewoon. 

Ten volle gemeubileerde drieslaapkamerhuise beskikbaar — 54 myl van 

Durban, geleë tussen Scottburgh en Hibberdene — 'n Pragtige goue strand 

met 'n groot getyswembad — Veilige Branderry en swem agter veiligheids- 

nette — Uitstekende hengelgeleenthede. 

PLAN NR. 1 — PRYSE VANAF R1.520. 'N HUIS VIR BEWONING VAN 
EEN MAAND PER JAAR. 

Betaalbaar oor drie jaar rentevry. Deposito vanaf R170. Paaiemente R38 

per maand. U kies 'n spesifieke huis vir 'n spesifieke maand. U kan dit dan 

soos u verkies bewoon, verhuur of uitruil vir 'n ander maand, na gelang 

van omstandighede. Woonreg word lewenslank behou en kan testamentêr 
bemaak of verkoop word. 


PLAN NR. 2 — PRYSE VANAF R15,000. 'N HUIS VIR PERMANENTE 
BEWONING. 


Volle lenings beskikbaar. 


Tree nou op en verseker 'n permanente vakansiehuis vir u en u nakome- 
linge. Slegs 'n beperkte aantal nog beskikbaar. Pos hierdie koepon vandag! 
N.GB., POSBUS 1854, PRETORIA. TEL.: 3-6507, 3-5341/2/3. 


Voorsien my asseblief van volledige besonderhede in verband met u 
vakansiehuise te Koelwaters. 


Mnr./Mev./Mej. ee 
Adres MEME AE. : 





Tel (Huis... AE. (Kantoor). 
Ek stel belang in plan Nr. 1 vir die maand! oe n Ee 

Uit ander blaaie 


'n Moontlike skeuring in die Pres- 
biteriaanse Kerk (Presbyterian Church 
U.S.) in die suide van die Verenigde 
State is voor die deur. Die konserwa- 
tiewe deel van hierdie kerk kan nie 
genoeë neem met die liberale koers 
van die kerk nie. Hulle is gekant teen 
die beplande eenwording van hulle 
kerk met die ,,United Presbyterian 
Church” en teen die voorstel om 
ewentueel nege verskillende Presbite- 
riaanse kerke te verenig. Hulle wil 
ook niks weet van die lidmaatskap 
van hulle kerk met die ,,National 
Council of Churches” nie, maar 
is voorstanders van `n denominasie 
lojaal aan die Heilige Skrif en aan 
die Hervormde geloof. 


Nou is daar planne om `n nuwe 
kerk van konserwatiewe Presbiteriane 
te vorm. Hierdie plan word gesteun 
deur vier groepe. Daar is ook teen- 
stand onder sommige konserwatiewes, 
omdat hulle afskeiding nie beskou as 
'n oplossing van hulle probleme met 
die liberalisme in die kerk nie. Hulle 
mening is dat dit hulle plig is om vol 
te hou met hulle getuienis in die kerk 
en daarmee vol te hou totdat hulle 
daartoe belet sou word. 


— RES. NE. 


Die sinode van die Nederlandse 
Hervormde Kerk het 'n rapport oor 
die toelaatbaarheid van abortus (vrug- 
afdrywing) met `n oorgrote meerder- 
heid verwerp. 


Die voorsitter van die ,,Raad voor 
Kerk en Gezin” het in die bespre- 
king gewys op die nood in die wêreld 
en gesê dat in die V.S.A. daar jaar- 
liks meer as een miljoen gevalle van 
vrugafdrywing plaasvind en dat ook 
in Wes-Duitsland die getalle ontstel- 
lend hoog is. 


Diaken mev. adv. C. A. de Ruyter 
— de Zeeuw was van mening dat in 
die rapport vrugafdrywing `n minder 
gewenste metode genoem word en nie 
'n kwaad nie. 


Prof. van Niftrik se mening was 
dat ,.die tendens (van die rapport) is 
om die kultuur en tydgees te aanvaar 
... Die kerk moet geen koploper in 
allerhande ontwikkelinge wees nie, 
maar moet die moed hê om teen die 
stroom op te roei.” 


Ds. Landman, die sekretaris-gene- 
raal van die sinode se standpunt is dat 
die saak ,,vanuit die evangelie bena- 
der moet word, die mens kan hom- 
self immers hierin geen norm stel 
nie.” 

Persbureau Nederl. Herv. Kerk. 





AANDAG ALLE VERGROTINGS 
PROSTAATKLIERLYERS in 
'n Nuwe geneesmiddel vir die LEWENSKLEUR 
prostaatklier. Verligting, vinnig van u eie 


en langdurend. Ook vir alle nier- 
kwale. Slegs R300 k m b Geen 
k ba bestellings 


KIEKIE OF NEGATIEF 








aa 


`n Nuwe 


loopbaan 
op 56 

En die ongelooflike feit is dat mev. 
Veda Levin 2 jaar gelede moes aftree 
weens swak gesondheid. Sy sê: ,,Ek 
was ontsettend moeg en uitgeput. 
Die advertensie vir Salusa 45 het my 
beindruk en ek het dit begin gebruik. 
Die verbasende resultaat is dat ek 
nou, op 56-jarige ouderdom, `n ak- 
tiewe loopbaan in modelleerwerk, 
filmwerk en reklame volg!” 

Wat lewenslus betref voel ek 20 jaar 
jonger en ek ly nou `n baie aktiewe, 
gelukkige en vol lewé. My vel, hare 
en algemene opgeruimdheid verstom 
my vriende wat my 2 jaar laas 
gesien het.” 

Mev. Levin se opmerkings is tipies 
van die honderde verslae wat van 
verheugde mense, wat aan hulleself 
bewys het dat Salusa 45 mens werklik 
jonger laat lyk en voel, ontvang is. 


LEWENSLUS VIR DIE MIDDELJARE 


NEW VIGOUR FOR THE MATURE YEA 





Verkrygbaar by alle apteke. 
30 tablette R2,35. 90 tablette R5,95 


6581/a 


AVBOB 
50 jaar landwyd 
in diens. 


AVBOB is vandag `n huishoudelike naam 
in Suid-Afrika. Deur ons omvattende 
diens en uitgebreide reeks begrafnisware 
is ons in staat om voortdurend die hoë 
standaard te handhaaf wat ons deur die 
jare opgebou het. 


In alle fasette van die begrafniswese is 
ons deeglik toegerus om op `n bevredi- 
gende wyse in u spesifieke behoeftes te 
voorsien. 


Ons beskik oor `n wye verskeidenheid 
begrafnisware wat getuig van die kwaliteit 
en waardigheid wat oral in Suid-Afrika 
met AVBOB geassosieer word. 


OOR DIE AFGELOPE VYFTIG JAAR 
HET AVBOB DIE GROOTSTE 
LEWERANSIER GEWORD VAN: 


* Gedenkstene 
* Kranse 
* Kiste 


AVBOB IS OOK DIE VOORLOPER 
OP DIE GEBIED VAN: 

* Begrafnisse 

* Verassings 


Te alle tye verseker AVBOB doeltref- 
fende organisasie en diens deur opgeleide 
deskundiges. Die naam AVBOB is u 
waarborg. 


VEOB dv 
die Afrikaanse Verbondgroep 


Regstreeks van 
Mev R MULLER, WW. E. CARE) 
Krugerspos APTEKER 
Lydenbure Posbus 177 — Krugersdorp 
Dankie. L 





Ze meso 

Pyn se Moses . .. 


OTTO se 


VYF-AKSIE 
SENUWEE PYNPOEIERS 
Prys: 17ic en 371c 
Nie net 'n gewone Hoofpyn 
Poeier nie. 


Seker die enigste pynpoeier met vyf 
bestanddele en oen vir 'n sekere 
oel. 

Duisende word elke dag vervaardig en 
verkoop. Is u een van die verbruikers? 
Indien nie, probeer OTTO'S vir Hoof- 
pa. Jig, Rumatiek, Verkoue, Heupjig, 
oorsagtigheid en enige ander pyn. 
OTTO'S verlig pyn binne enige oom- 
blikke. OTTO'S bring genesing aan en 
verban pyn. OTTO'S kalmeer en voed 
die senuwees. OTTO'S breek verkoue 
en koors. 


As daar nie pyn en moeilikheid in die 
wêreld was nie, sou alles uit pret be- 
staan het. Ongelukkig is die grootste 
vyand PYN. Die vyande van alles wat 
leef en asem haal. Ja, pyn wat genot 
vernietig, die lewe bemoei en swart- 
galligheid verwek en selfs kan lei tot 
Senuweewrakke. Maar vra uself of dit 
nodig is in die moderne wêreld? Nee, 
glad nie! Hou net 'n pakkie OTTO se 
poeiers byderhand, die vyfaksie poeier, 
wat pyn se moses bly, die senuwees 
kalmeer en lewenslustigheid verskaf. 


Na jare van navorsingswerk 
bied ons u aan 
OTTO SE BOEGOE EN 
JENEVER PILLE 
OM DIE NIERE EN BLAAS TE 
REINIG 
Prys: 35c. 


In smaaklike Pil vorm, is dit 'n heel 
ander storie. Die Pille is saamgestel 
grotendeels uit die ekstrakte van Boe- 
goe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om u bloed, lewer en blaas te suiwer 
tesame met 'n sagte lakseermiddel. 
Besonder goed vir Jig en Rumatiese 
leiers om die Pille saam met OTTO se 
vyfaksie senuwee en pynpoeiers te 
gebruik. 


Dr. Collins se Pille 


PRYS: d45c. 
VIR GAL EN LEWER 


Blakende gesondheid is die teenoor- 
gestelde van die volgende klagtes: 
Nare hoofpyne, 
Gal aanvalle, 
Bitter mond, 
Aangepakte tong, 
Hardlywigheid, 
Vlekke voor die oë, 
Opgeblaasde gevoel, 
Lusteloosheid, 
Sooibrand, 
Geelgelaat. 


DIE OORSAAK: 


Lewer, Gal en Hardlywigheid 
Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 
Terselfdertyd is gal vloeistof ook die 
natuurlike lakseermiddel en behoed- 
middel, dit verhoed die onnatuurlike 
vergaan van voedselware in die inge- 
wande. 


Die lewer kan te veel of te min gal 
vervaardig en dan volg al die ver- 
melde moeilikhede. 


Oorryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word, en dan volg al die be- 
kende kwale bo vermeld. 


Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 
gestel is om albei, lewer en galblaas te 
reinig en u van die klagtes te verlos. 
Sterk lakseermiddels soos kasterolie, 
ens., is slegs tydelike verligting. 
Vir oortollige gal, wat alles veroorsaak 
behalwe hardlywigheid, is die behan- 
deling stadig maar seker. Dr. Collins 
se Pille. — Neem een pil drie keer 
per na ete vir 3-4 dae. Dan een pil 
Soggens en saans vir 7 dae. Neem elke 
pil saam met 'n glas vol water. Hard- 
lywigheid kan verhoed word deur 6-8 
glase water gedurende die dag te 
drink dan met slapensteyd een of 
twee Dr. Collins se Pille. 


Onthou: Dr. Collins se Pille vir Lewer 
en Gal moeilikhede. 


OTTO se 
TIEMIE STROOP 


PRYS: 25c. 
DIE KLEINSPAN SE VRIEND 


Vir Hoes, Kroep, Verkoue, Koors, 
Kinkhoes en enige bors aandoeninge. 
Dié is seker die enigste Tiemie Stroop 
so bemark vir die gebruik van Babas 
en 'Tiemie bevat die gesonde ont- 
smettingsmiddel naamlik ,,Thymol” 
wat kroepagtige borskwale dadelik 
verlig deur die slym vloeibaar te 
maak en verstopping in die lugpype te 
voorkom. Bestanddele word ook by 
die smaakvolle stroop gevoeg om 
koors te breek, slym op te bring, hoes 
te bestry en hardlywigheid te voor- 
kom. Kindersiektes laat u skrik, maar 
met OTTO SE TIEMIE STROOP is u 
heel veilig, vernaam as kinders vals 
verkoues het met tande kry. 
Dié middel is uitstekend vir Babas en 
Kinders tot 8-10 aar en dit is smaak- 
vol. 


Senuwees! 


DIE ALOMBEKENDE KLAGTE 
IN DIE MODERNE WERELD 


DIE ANTWOORD. 


DIE GEURIGE ROOI STROOP! 


OTTO SE SENUWEE EN 
VERSTEREMIDDEL 


Die algemene versterkmiddel vir lus- 

teloosheid, senuweeswakheid, slegte 

eetlus, bloedarmoede, slaaploosheid, 

moegheid, bewerigheid en 'n snaakse 
gevoel op die maag. 


Wel, indien u so voel, is OTTO SE 
SENUWEE EN VERSTERKMIDDEL 
u enigste toevlug! 


Die Brein en Rugmurg is die hoof 
senustelsel. ,,Hulle voedsel is ryk, 
skoon bloed.” Vanuit die musea! 
sprei die hele senuweestelsel 

doel vir 'n sekere deel van die lig- 
gaam. Word een of ander senuwee fe- 
stoor of ooreis, dan volg die bover- 
melde kwale, gekenmerk deur die 

kortgebondenheid. 


Die toevlug — Otto se Senuwee en 
Versterkmiddel. 


PRYS: 65€ 
32 dosie. 


Senuwees! 


Weier a.u.b. plaasvervangers, dring aan op die egte met hierdie geregistreerde handelsmerk .Oral 


verkrygbaar of direk van Apteker. 
F. FOURIE — POSBUS 762 — PIETERMARITZBURG. 

